ഫോണ് ഉല്‍പ്പാദനം വാവെയ് പകുതിയായി കുറയ്ക്കും | Future Kerala\nഫോണ് ഉല്‍പ്പാദനം വാവെയ് പകുതിയായി കുറയ്ക്കും\nഈ വര്‍ഷം 70 മുതല് 80 വരെ മില്യണ് സ്മാര്‍ട്ട്‌ഫോണുകള് മാത്രമായിരിക്കും നിര്‍മിക്കുന്നത്\nചൈനീസ് ടെക് ഭീമനായ വാവെയ് ഈ വര്‍ഷം തങ്ങളുടെ സ്മാര്‍ട്ട്‌ഫോണ് ഉല്‍പ്പാദനം അറുപത് ശതമാനത്തോളം കുറയ്ക്കും. ഇക്കാര്യം വിവിധ സപ്ലൈ കമ്പനികളെ വാവെയ് അറിയിച്ചതായി നിക്കേ ഏഷ്യ റിപ്പോര്‍ട്ട് ചെയ്യുന്നു. 2021 ല് 70 മുതല് 80 വരെ മില്യണ് സ്മാര്‍ട്ട്‌ഫോണുകള് നിര്‍മിക്കുന്നതിനുവേണ്ട ഘടകങ്ങള്‍ക്ക് മാത്രം ഓര്‍ഡര് നല്‍കാനാണ് വാവെയ് ആലോചിക്കുന്നത്. അടുത്ത വൃത്തങ്ങളെ ഉദ്ധരിച്ചാണ് നിക്കേ ഏഷ്യ റിപ്പോര്‍ട്ട് തയ്യാറാക്കിയിരിക്കുന്നത്. കഴിഞ്ഞ വര്‍ഷം, അതായത് 2020 ല് 189 മില്യണ് ഹാന്‍ഡ്‌സെറ്റുകളാണ് വാവെയ് തങ്ങളുടെ ഉല്‍പ്പാദന കേന്ദ്രങ്ങളില്‍നിന്ന് കയറ്റിവിട്ടത്. 2019 വര്‍ഷവുമായി താരതമ്യം ചെയ്യുമ്പോള് ഈ കണക്ക് ചെറുതാണ്. 2019 ല് 240 മില്യണ് ഫോണുകളാണ് വിറ്റത്.\nഗൂഗിളിന്റെ ആന്‍ഡ്രോയ്ഡ് സേവനങ്ങളും പ്രധാനപ്പെട്ട സ്മാര്‍ട്ട്‌ഫോണ് ഘടകങ്ങളും ഉപയോഗിക്കുന്നതില്‍നിന്ന് കമ്പനിയെ മുന് യുഎസ് പ്രസിഡന്റ് ഡൊണാള്‍ഡ് ട്രംപ് വിലക്കിയിരുന്നു. ഇതേതുടര്‍ന്ന് സ്വന്തം സ്മാര്‍ട്ട്‌ഫോണുകള്‍ക്കായി വാവെയ് ‘ഹാര്‍മണി ഒഎസ്’ വികസിപ്പിച്ചിരുന്നു. വാവെയ്ക്ക് എതിരായ വ്യാപാര നിയന്ത്രണങ്ങള് നീക്കുന്നതിന് താന് ഒരു കാരണവും കാണുന്നില്ലെന്ന് ഇപ്പോഴത്തെ പ്രസിഡന്റ് ജോ ബൈഡന്റെ വാണിജ്യകാര്യ സെക്രട്ടറിയുടെ പ്രതിനിധി ജിന റായ്‌മോണ്ടോ ഈ മാസമാദ്യം വ്യക്തമാക്കിയിരുന്നു.\nസ്വന്തം ‘ഹോണര്’ സ്മാര്‍ട്ട്‌ഫോണ് ബിസിനസ് വാവെയ് നേരത്തെ വിറ്റിരുന്നു. പ്രീമിയം ഫോണുകളില് മാത്രം ശ്രദ്ധ കേന്ദ്രീകരിക്കുന്നതിന് വേണ്ടിയായിരുന്നു ഈ തീരുമാനം. നിലവില് സ്മാര്‍ട്ട്‌ഫോണുകള്‍ക്കായി 5ജി ഘടകങ്ങള് ലഭിക്കുന്നതിനും വാവെയ് പ്രതിസന്ധി നേരിടുകയാണ്. സ്മാര്‍ട്ട്‌ഫോണ് ബിസിനസ് വില്‍ക്കില്ലെന്ന് വാവെയ് ചീഫ് എക്‌സിക്യൂട്ടീവ് ഓഫീസറും സ്ഥാപകനുമായ റെന് ചാങ്‌ഫെയ് കഴിഞ്ഞയാഴ്ച്ച സ്ഥിരീകരിച്ചിരുന്നു.\nഈ വര്‍ഷം ഉല്‍പ്പാദനം കുറയ്ക്കാന് തീരുമാനിച്ചതോടെ വാവെയുടെ ഏതെങ്കിലും പ്രത്യേക സ്മാര്‍ട്ട്‌ഫോണുകളെ ഇത് ബാധിക്കുമോയെന്ന് വ്യക്തമല്ല. ഈ വര്‍ഷത്തെ റിലീസുകള് പരിശോധിച്ചാല്, ഫെബ്രുവരി 22 ന് പുതിയ ഫോള്‍ഡബിള് സ്മാര്‍ട്ട്‌ഫോണായ മേറ്റ് എക്‌സ്2 പുറത്തിറക്കും. ഗാലക്‌സി ഫോള്‍ഡിന് സമാനമായ രൂപകല്‍പ്പനയാണ് മേറ്റ് എക്‌സ്2 ഡിവൈസിന് നല്‍കിയിരിക്കുന്നത്. ഡിസ്‌പ്ലേ ഉള്ളിലേക്ക് മടക്കാന് കഴിയും.5എന്‍എം കിരിന് 9000 പ്രൊസസര് ഈ ഫോണിന് കരുത്തേകും. മാര്‍ച്ച് അവസാനത്തോടെ ഫ്‌ളാഗ്ഷിപ്പ് സ്മാര്‍ട്ട്‌ഫോണുകളായ പി50 സീരീസ് വിപണിയില് അവതരിപ്പിക്കുമെന്നാണ് പ്രതീക്ഷിക്കുന്നത്. വാവെയ് പി50, പി50 പ്രോ, പി50 പ്രോ പ്ലസ് എന്നീ സ്മാര്‍ട്ട്‌ഫോണുകളും കിരിന് 9000 പ്രൊസസര് ഉപയോഗിക്കും.\nഇതേസമയം, ഗെയിമിംഗ് സെഗ്‌മെന്റിലേക്ക് പ്രവേശിക്കാന് തയ്യാറെടുക്കുകയാണ് വാവെയ്. ഗെയിമിംഗ് നോട്ട്ബുക്കുകള്, സ്വന്തമായി ഗെയിമിംഗ് കണ്‍സോള് എന്നിവ വിപണിയിലെത്തിക്കും. ആദ്യ ഗെയിമിംഗ് കണ്‍സോളിന് മേറ്റ്‌സ്‌റ്റേഷന് എന്നാണ് താല്‍ക്കാലികമായി നല്‍കിയിരിക്കുന്ന പേര്. പ്ലേസ്റ്റേഷന് 5, എക്‌സ്‌ബോക്‌സ് സീരീസ് എക്‌സ് എന്നിവയുടെ കൂടെ 2021 രണ്ടാം പാദത്തില് ചൈനീസ് വിപണിയില് മേറ്റ്‌സ്‌റ്റേഷന് അവതരിപ്പിച്ചേക്കും. ഗെയിമിംഗ് കണ്‍സോള് പുറത്തിറക്കുന്നതിന് മുമ്പ് ഗെയിമിംഗ് ആവശ്യങ്ങള്‍ക്കായി രൂപകല്‍പ്പന ചെയ്ത പുതിയ ലാപ്‌ടോപ്പ് സീരീസുകള് വിപണിയിലെത്തിക്കാനും സാധ്യതയുണ്ട്.\nPrevious ക്ലബ്ഹൗസ് ഗൂഗിള് പ്ലേ സ്റ്റോറില്\nNext കോവിഡ് 19 : ഐടി പാര്‍ക്കുകളിലെ കമ്പനികള്‍ക്കുള്ള ഇളവുകളില് ഉത്തരവായി


Emalayalee.com - ഉത്തരേന്ത്യക്ക് വേണ്ടി മാറിക്കൊണ്ടിരിക്കുന്ന ചിലര് (വെള്ളാശേരി ജോസഫ്)\nഉത്തരേന്ത്യക്ക് വേണ്ടി മാറിക്കൊണ്ടിരിക്കുന്ന ചിലര് (വെള്ളാശേരി ജോസഫ്)\n'ന്' പ്രത്യയം മലയാള നാമങ്ങളുടെ ഒരു പ്രത്യേകതയാണ്. സുരേന്ദ്രന്, രാമചന്ദ്രന്, മുരളീധരന് എന്നുള്ള പേരുകളുടെ അവസാനം 'ന്' പ്രത്യയം ഉണ്ട്. ഉലഹന്നാന്, മത്തന്, തൊമ്മന് എന്നിങ്ങനെയുള്ള കേരള തനിമയുള്ള ക്രിസ്തീയ നാമങ്ങളിലും 'ന്' പ്രത്യയം ഉണ്ട്. സുരേന്ദ്രന് ഡല്‍ഹിയിലും, നാഗ്പൂരിലും ചെല്ലുമ്പോള് സുരേന്ദര് ആയി മാറും; രാമചന്ദ്രന് രാം ചന്ദര് ആയി മാറും; മുരളീധരന് മുരളീധര് ആയി മാറും. രേവതിമാരൊക്കെ ഹിന്ദിയില് അറിയപ്പെടുക രേവ്തി എന്ന പേരിലാണ്. ആരതിമാരാകട്ടെ ആര്‍തി എന്ന പേരിലും. അതുപോലെ തന്നെ ദേവകി ദേവ്കി ആയി മാറുന്നതും കണ്ടിട്ടുണ്ട്.\nപണ്ടൊരു സംഘ പരിവാറിന്‍റ്റെ ബൗദ്ധിക് കാര്യവാഹക് ഇതെഴുതുന്ന ആളോട് കൂട്ടുകാരന് ഉത്തരേന്ത്യയിലെ ഒരു പ്രമുഖ ബി.ജെ.പി. കാര്യാലയത്തില് 'ആളായി മാറിയ' കഥ പറഞ്ഞു. നേതാക്കളെ ഒക്കെ കാണുമ്പോള് ഓടി ചെന്ന് കാലു തൊടും; വലിയ നേതാക്കളെ ഒക്കെ കാണുമ്പോള് സാഷ്ടാംഗ പ്രണാമം നടത്തും. പുള്ളി ഉത്തരേന്ത്യയില് വന്നപ്പോള് പേരും മാറ്റി. സുരേന്ദ്രന്‍റ്റേയും, രാമചന്ദ്രന്‍റ്റേയും, മുരളീധരന്‍റ്റേയും ഒക്കെ പേരുകള് ഉത്തരേന്ത്യന് രീതിക്കനുസരിച്ചു മാറുന്നത് പോലെ തന്നെ. "ഇങ്ങനെ ആത്മാഭിമാനം പണയപ്പെടുത്തി രാഷ്ട്രീയം കളിക്കേണ്ട കാര്യമുണ്ടോ" എന്ന് അത് കേട്ടപ്പോള് ഞാന് ബൗദ്ധിക് കാര്യവാഹക്‌നോട് ചോദിച്ചു. അപ്പോള് പുള്ളി പറഞ്ഞത് "അങ്ങനെയൊന്നും പ്രവര്‍ത്തിച്ചില്ലെങ്കില് നേതാവാകാന് പറ്റില്ല" എന്നാണ്. എന്താണല്ലേ സ്ഥിതിവിശേഷം? വിദ്യാഭ്യാസം, ആരോഗ്യം, ഭക്ഷ്യ സുരക്ഷ ഇങ്ങനെയുള്ള കേരളത്തിന്‍റ്റെ 'ഹ്യുമന് ഡെവലപ്പ്‌മെന്‍റ്റ് ഇന്‍ഡക്‌സില്' മലയാളി അഭിമാനിക്കുമ്പോഴും ചിലര് ഇവിടെ ഉത്തരേന്ത്യക്ക് വേണ്ടി മാറിക്കൊണ്ടിരിക്കയാണ്.


gulf-uae-heavy rain | യുഎഇയിൽ മൂടൽ മഞ്ഞിന് പിന്നാലെ ശ്കതമായ മഴ; കനത്ത ജാഗ്രതാ നിർദ്ദേശം, വടക്കൻ എമിറേറ്റുകളിലെ വിവിധ മേഖലകളിൽ ആലിപ്പഴവർഷത്തോടെ കനത്ത മഴ, മോശം കാലാവസ്ഥയിൽ വാദികൾക്കു സമീപമോ മലനിരകളിലോ പോകരുതെന്ന് പൊലീസ് മുന്നറിയിപ്പ് - Malayalivartha.com Widgets Magazine\nമണിക്കൂറുകളോളം പരിഭ്രാന്തി പരത്തി ജയില് സൂപ്രണ്ടിനു ഹരിയാനയില് നിന്ന് വന്ന 'പാഴ്‌സല്'!\nയുഎഇയിൽ മൂടൽ മഞ്ഞിന് പിന്നാലെ ശ്കതമായ മഴ; കനത്ത ജാഗ്രതാ നിർദ്ദേശം, വടക്കൻ എമിറേറ്റുകളിലെ വിവിധ മേഖലകളിൽ ആലിപ്പഴവർഷത്തോടെ കനത്ത മഴ, മോശം കാലാവസ്ഥയിൽ വാദികൾക്കു സമീപമോ മലനിരകളിലോ പോകരുതെന്ന് പൊലീസ് മുന്നറിയിപ്പ്\n01 OCTOBER 2020 04:16 PM IST\nകനത്ത മൂടൽ മഞ്ഞിന് പിന്നാലെ യുഎഇയിൽ വടക്കൻ എമിറേറ്റുകളിലെ വിവിധ മേഖലകളിൽ ആലിപ്പഴവർഷത്തോടെ ശക്തമായ മഴയാണ് ലഭിക്കുന്നത്. ഇതേതുടർന്ന് കനത്ത ജാഗ്രത നിർദ്ദേശം പുറപ്പെടുവിക്കുകയുണ്ടായി. ഷാർജയിലെ ചില പ്രദേശങ്ങൾ, റാസൽഖൈമ, ഫുജൈറ എന്നിവിടങ്ങളിൽ ഉച്ചയോടെയായിരുന്നു മഴ ലഭിച്ചത്. ചിലയിടങ്ങളിൽ കനത്ത മഴയ്ക്കൊപ്പം ശക്തമായ കാറ്റും വീശിയാതായി റിപ്പോർട്ട്. മലനിരകളിൽ നിന്നുള്ള നീരൊഴുക്കു ശക്തമായതിനാൽ യാത്രക്കാർ ജാഗ്രത പാലിക്കണമെന്ന് അധികൃതര വ്യക്തമാക്കി. വാദികൾ നിറഞ്ഞു.\nഷാർജ ഖോർഫക്കാൻ, ഉഖൈദിർ, റാസൽഖൈമ കദ്ര, അൽ മനാഇ, ഷൌഖ, അസ്ഫാനി, ബുറാഖ്, അൽ സാഇദി, ഫുജൈറ ഷെയ്ഖ് ഖലീഫ റോഡ് മേഖല എന്നിവിടങ്ങളിലായിരുന്നു ശക്തമായ മഴ ലഭിച്ചത്. പലയിടങ്ങളിലും താഴ്ന്ന മേഖലകൾ വെള്ളത്തിലായിരിക്കുകയാണ്. ഇതേതുടർന്ന് ചില റോഡുകളിൽ വെള്ളക്കെട്ടു രൂപം കൊണ്ടു. രാവിലെ മുതൽ മൂടിക്കെട്ടിയ അന്തരീക്ഷമായിരുന്നു അനുഭവപ്പെട്ടത്. കാറ്റുമുണ്ടായിരുന്നു. ശക്തമായി മഴപെയ്ത മേഖലകളിൽ ഉച്ചയോടെ ഇരുണ്ടുമൂടി. മോശം കാലാവസ്ഥയിൽ വാദികൾക്കു സമീപമോ മലനിരകളിലോ പോകരുതെന്ന് പൊലീസ് ഇതിനോടകം തന്നെ മുന്നറിയിപ്പ് നൽകി.\nഅതേസമയം ദുബായിൽ ഇന്നലെ രാവിലെ മൂടിക്കെട്ടിയ അന്തരീക്ഷമായിരുന്നെങ്കിലും പിന്നീട് തെളിഞ്ഞു. ചൂടു കുറയുകയുണ്ടായി. വടക്കൻ മേഖലകളിൽ ഇന്നും ഉച്ചകഴിഞ്ഞ് മഴയ്ക്കു സാധ്യതയുണ്ടെന്നു പ്രിൻസിപ്പൽ മെറ്റിരിയോളജിക്കൽ ഡേറ്റ അനലിസ്റ്റ് ആസിഫ് ഷാ അറിയിപ്പ് നൽകി. തെക്കുകിഴക്കൻ മേഖലയിൽ രാവിലെ പൊടിക്കാറ്റ് പ്രതീക്ഷിക്കാവുന്നതാണ്. നാളെ അന്തരീക്ഷം മേഘാവൃതമായിരിക്കുന്നതാണ്. കാറ്റിനു സാധ്യത കൽപ്പിക്കുന്നു. ചിലയിടങ്ങളിൽ നേരിയതോതിൽ മഴ ലഭിച്ചേക്കാമെന്നാണ് അധികൃതര വ്യക്തമാക്കുന്നത്. ഒപ്പം ഞായർ പുലർച്ചെ മുതൽ മൂടൽമഞ്ഞിനു സാധ്യതയുണ്ട്.\nഅതോടൊപ്പം തന്നെ ഒമാനോട് ചേർന്ന വടക്കു കിഴക്കൻ മേഖലകളിൽ ശരാശരി മഴ ലഭിക്കും. ഒമാനിലെ ചില മേഖലകളിലും സാമാന്യം ശക്തമായ മഴ പെയ്യുകയുണ്ടായി. മുസണ്ടം ഗവർണറേറ്റ്, ഹജ്ർ മലനിരകളോടു ചേർന്ന മേഖലകൾ എന്നിവിടങ്ങളിലായിരുന്നു മഴ ലഭിച്ചത്.\nപാർട്ടിയുടെ വിശ്വസ്തനെ കുടയാൻ ഇഡി! ഈ മാസം ആദ്യം ചോദ്യം ചെയ്യലിന് വിളിപ്പിച്ചപ്പോൾ എത്തേണ്ടതിന്റെ തലേ ദിവസം കൊവിഡ് ബാധിച്ച് ആശുപത്രിയിൽ പ്രവേശിപ്പിച്ചു... നീണ്ട കാലത്തെ ചികിത്സയ്ക്ക് ശേഷം കൊവിഡ് മുക്തി (20 minutes ago)\nവൈദ്യുത വാഹനങ്ങളെ പ്രോത്സാഹിപ്പിക്കാനൊരുങ്ങി കേന്ദ്രസര്‍ക്കാര്.... രാജ്യത്തെ എല്ലാ പെട്രോള് പമ്പിലും ബാറ്ററി ചാര്‍ജിങ് സൗകര്യം (20 minutes ago)\nപോലീസ് കോൺസ്റ്റബിൾ (സായുധ പോലീസ് ബറ്റാലിയൻ) Special Recruitment from ST Only തസ്തികകളിലേക്ക് നിയമനത്തിനുള്ള വിജ്ഞാപനം .. (43 minutes ago)\nഹയാ ബിന്റ് അല് ഹുസൈന്റെ രഹസ്യബന്ധം പുറത്ത്; കാവല്‍ഭടന്മാരില് ഒരാളുമായി പുലര്‍ത്തിയിരുന്ന രഹസ്യബന്ധം പുറത്തു വിടാതിരിക്കാന് ഇയാള്‍ക്ക് ഹയാ നൽകിയത് 1.6 ദശലക്ഷം ഡോളര്, മൗനംഭജിച്ച് ദുബായ് ഭരണാധികാരി ഷ (59 minutes ago)\nചൈനയിൽ നിന്നുള്ള ഇലക്ട്രോണിക് വസ്തുക്കളെ കർശനമായി നിയന്ത്രിച്ച് ഇന്ത്യ: ഗുണനിലവാരം ഉറപ്പു വരുത്താനുള്ള ശ്രമം: കാത്തിരിപ്പ് തുടരുന്നു (2 hours ago)\nനക്ഷത്ര പദവി നേടിയെടുക്കാൻ ബാർ ഉടമകളുടെ കള്ളത്തരം: കേന്ദ്ര ടൂറിസം ഉദ്യോഗസ്ഥർക്ക് കോടികൾ കോഴ വാരിയെറിഞ്ഞു: മൊബൈൽ ഫോണിലെ ആ രഹസ്യം തെളിവായി (2 hours ago)\nപ്രോസിക്യൂട്ടർ നിയമനത്തിൽ സർക്കാർ നിലപാട് വ്യക്തമാക്കണമെന്ന് വിചാരണ കോടതി... അന്വേഷണ ഉദ്യോഗസ്ഥനായ ബൈജു പൗലോസ് ഇന്ന് കോടതിയിൽ ഹാജരായി; കൊച്ചിയിൽ നടിയെ ആക്രമിച്ച കേസിലെ വിചാരണ നടപടികൾ കൊച്ചിയിലെ പ്രത്യ (2 hours ago)


പ്രമേഹരോഗം ബാധിക്കുന്ന സ്ത്രീകളുടെ ഗർഭധാരണവും പ്രസവവും വളരെ പ്രസക്തമാണ്. അടുത്തിടെ വരെ പ്രമേഹമുള്ള ഗർഭം മിക്കവാറും അസാധ്യമായിരുന്നു. ഗർഭാവസ്ഥയുടെ ദുരുപയോഗം, സ്ത്രീകളുടെ ആരോഗ്യം, നിയന്ത്രണം കുറയൽ, ഗുണമേൻമയുള്ള ഉപകരണങ്ങളുടെ അഭാവം എന്നിവ ദീർഘകാലമായി ഗർഭം അലസുന്ന ഗർഭധാരണം നയിച്ചിട്ടുണ്ട്. അടുത്തകാലത്തായി, ഗർഭിണികളുടെ ആരോഗ്യമുള്ള ഒരു കുഞ്ഞിന് ജന്മം നൽകിക്കൊണ്ടിരിക്കുന്ന പ്രമേഹ രോഗികളുടെ എണ്ണം വർധിച്ചിട്ടുണ്ട്. പ്രമേഹം ഒരു ഗർഭധാരണം അല്ല എന്ന് ആധുനിക വൈദ്യശാസ്ത്രം സൂചിപ്പിക്കുന്നത്, ഈ കാലഘട്ടത്തിൽ ഗ്ലിസെമിയയുടെ ഒരു സാധാരണ നില നിലനിർത്താൻ മതിയാകും. ഗര്ഭയസമയത്ത് സ്വയം-നിരീക്ഷണമോ ആധുനികമോ ഇൻസുലിൻ ആമുഖമോ ആധുനിക മാർഗങ്ങളിലൂടെ നേടിയെടുക്കാൻ കഴിയും.\nപ്രമേഹവും ഗർഭധാരണവുമാണ് വിഷാദരോഗത്തിന്റെ സങ്കീർണത, ഉയർന്ന പെൻഡറാറ്റൽ രോഗാവസ്ഥ, അമ്മയ്ക്കും ഗര്ഭസ്ഥശിശുവിനും മരിക്കുന്നത്. ഗൈനക്കോളജിസ്റ്റിലെ എല്ലാ റിസപ്ഷനുകളിലും സ്ത്രീ എടുക്കേണ്ട മൂത്ര പരിശോധനകളുടെ ഫലം ഗർഭാവസ്ഥയിലെ പ്രമേഹത്തെ തിരിച്ചറിയാനും അതിന്റെ ചലനാത്മകത നിരീക്ഷിക്കാനും സഹായിക്കും.\nരക്തത്തിലെ പഞ്ചസാരയുടെ കുറവ് എങ്ങനെ?\nപ്രമേഹരോഗിയായ ഗർഭസ്ഥ ശിശുവിന് രക്തത്തിലെ പഞ്ചസാര കുറയ്ക്കാൻ നിങ്ങൾ കർശനമായ ഭക്ഷണക്രമം നടത്തുകയും ശാരീരിക പ്രവർത്തനങ്ങൾ വർദ്ധിപ്പിക്കുകയും വേണം. പഞ്ചസാരയുടെ അളവ് കുറയ്ക്കുന്നതിനുള്ള ഔഷധ സമ്പ്രദായങ്ങളും ഉണ്ട്, കൂടുതൽ രീതിയിലുള്ള എല്ലാ മാർഗ്ഗങ്ങളും ഞങ്ങൾ പരിഗണിക്കും.\nപ്രമേഹവുമായി എങ്ങനെ ഭക്ഷണം കഴിക്കണം?\nരക്തത്തിലെ പഞ്ചസാരയെ വർദ്ധിപ്പിക്കുന്ന രണ്ട് ഉറവിടങ്ങൾ ഉണ്ട്:\nകരൾ, ഗ്ലൈക്കോജൻ (ഗ്ലൂക്കോസ് സ്റ്റോറുകൾ) സൂക്ഷിക്കൽ;\nകാർബോഹൈഡ്രേറ്റ് ഭക്ഷണത്തിൻറെ അളവ് നിയന്ത്രിക്കുക, കരളിൽ ഗ്ലൈക്കോജൻ തകരാറിലാക്കാൻ ഞങ്ങൾ സഹായിക്കും, രക്തത്തിലെ ഗ്ലൂക്കോസ് പ്രകാശനം ചെയ്തശേഷം സാധാരണ പരിധിവരെ പഞ്ചസാര നിലനിർത്തുന്നു. പ്രമേഹത്തിന്റെ ഭക്ഷണത്തിലെ പ്രധാന ഭരണം ഭക്ഷണം (5 -6തവണ പ്രതിദിനം) വിഭജിച്ചിരിക്കുന്നു. അങ്ങനെ ഊർജ്ജവും പോഷകങ്ങളും വിതരണം ഏകതൊഴിച്ച്, രക്തത്തിൽ പഞ്ചസാരയുടെ പരുക്കുകളില്ല. പഞ്ചസാര, ജാം, തേൻ, മധുരപലഹാരങ്ങൾ, ദോശ മുതലായവ ഭക്ഷണത്തിൽ നിന്ന് ലളിതമായ കാർബോഹൈഡ്രേറ്റുകൾ ഒഴിവാക്കണം. സങ്കീർണ്ണമായ കാർബോഹൈഡ്രേറ്റുകളുടെ അളവ് മൊത്തം അളവിൽ പകുതി കവിയാൻ പാടില്ല. ഒരു ഡയറ്റിഷ്യൻ ഡോക്ടർ ഒരു പ്രത്യേക മെനു വികസിപ്പിക്കാനും ആവശ്യമായ കലോറി കണക്കുകൂട്ടാനും സഹായിക്കും.\nപ്രമേഹത്തിലെ ശാരീരിക പ്രവർത്തനങ്ങൾ\nഭക്ഷണത്തിന് വിധേയമായി ഗർഭിണികൾ ഗർഭിണികൾക്ക് നിർദ്ദേശിക്കപ്പെടുന്നു. തുറന്ന വായുവിൽ മണിക്കൂറുകളോ ആഴ്ചയിൽ 3-4 തവണ ദൈനംദിന നടപടിയെടുക്കുന്നത് സജീവമാണ്. നിങ്ങൾക്ക് കുളിയൊ അല്ലെങ്കിൽ അക്വാ എയ്റോബിക്സിൽ എൻറോൾ ചെയ്യാൻ കഴിയും, രോഗം നേരിടാൻ മാത്രമല്ല, ശരീരഭാരം കുറയ്ക്കാനും ഇത് സഹായിക്കും.\nആഹാരവും വ്യായാമവും ആവശ്യമുള്ള ഫലം നൽകുന്നില്ലെങ്കിൽ നിങ്ങൾ ഇൻസുലിൻ നിയമനത്തിനായി ഡോക്ടറെ കാണണം. ഗർഭസ്ഥ ശിശുവും അമ്മയും പൂർണമായും അപകടകാരികളാണ്. ജനനശേഷം ഉടനടി അത് റദ്ദാക്കാം. ഇൻസുലിൻ തെറാപ്പി കേസിൽ ഡോക്ടറുടെ എല്ലാ കുറിപ്പുകളും കർശനമായി പിന്തുടരേണ്ടതില്ല, മയക്കുമരുന്ന് എടുക്കുന്നതിനുള്ള സമയമൊന്നും മാറ്റമൊന്നും വരുത്തേണ്ടതില്ല. രക്തത്തിലെ പഞ്ചസാരയുടെ അളവ് ഗ്ലൂക്കോമീറ്ററിന്റെ സഹായത്തോടെ അല്ലെങ്കിൽ പരിശോധനകൾക്കൊപ്പം ഇൻസുലിൻ പ്രയോഗിക്കുക.\nപ്രസവചരിത്ര ചരിത്രത്തിന്റെ അടിസ്ഥാനത്തിൽ സ്ത്രീയുടെയും ഗർഭസ്ഥ ശിപായിയുടെയും അവസ്ഥയാണ് ഡെലിവറി രീതി തിരഞ്ഞെടുക്കപ്പെട്ടത്. പ്രാക്ടീസ് കാണിക്കുന്നതുപോലെ, അത്തരം കേസുകളിൽ സ്വാഭാവിക ഡെലിവറിയുടെ ഫ്രീക്വൻസി 50 ശതമാനത്തിലേറെയാണ്. സങ്കീർണ്ണവും വിശ്രമമില്ലാത്ത ഗർഭധാരണവും ഉണ്ടെങ്കിലും, ആരോഗ്യകരമായ കുഞ്ഞിന് പ്രസവിക്കുന്നതിൽ ഉയർന്ന സംഭാവ്യതയുണ്ട്. ശരീരഭാരം പോലുമില്ലാതെ, പ്രമേഹരോഗികൾക്കുമാത്രമായി ജനിക്കുന്ന കുട്ടികൾ അകാലമായി കണക്കാക്കുകയും പ്രത്യേക ശ്രദ്ധ ആവശ്യമാണ്.\nഗർഭധാരണത്തിനു ശേഷമുള്ള എത്ര ദിവസങ്ങൾ തുടങ്ങും?\nHCG - വ്യാഖ്യാനത്തിന്റെ വിശകലനം\nടോക്സിക്കസ് വേണ്ടി ഫോക്ക് റെമഡീസ്\nMikrolaks - ഗർഭകാലത്ത് ഉപയോഗത്തിനുള്ള നിർദ്ദേശങ്ങൾ\nഫാഷനബിൾ കളറിംഗ് 2016\nചെറിയ മുടിക്ക് വൈകുന്നേരം\nപൂച്ചയ്ക്ക് പല്ല് ഉണ്ടായിരുന്നു\nഅടുപ്പത്തുവെച്ചു സ്റ്റഫ് പാസ്ത\nസന്ധിവാതം - നാടോടി ഔഷധങ്ങളുടെ ചികിത്സ\nക്ലോ എവ ഡി പർഫം\nഅകത്തെ ബ്ലൂ വാൾപേപ്പറുകൾ\nജലത്തിൽ നിന്ന് ലിസാനയെ എങ്ങനെ നിർമ്മിക്കാം?


കുറ്റസമ്മതവുമായി മുന് സ്പീക്കര്; ആന്ധ്ര അസംബ്ലിയില് നിന്നും കമ്പ്യൂട്ടറുകളും എസികളും കടത്തി | Former Andhra Pradesh speaker reveals about reason behind removal of A/C and computers - Malayalam Oneindia\nUpdated: Thu, Aug 22, 2019, 14:26 [IST]\nഹൈദരാബാദ്: ആന്ധ്രാപ്രദേശ് നിയമസഭാ കെട്ടിടം ഹൈദരാബാദില് നിന്ന് അമരാവതിയിലേക്ക് മാറുന്നതിനിടെ ഫര്‍ണിച്ചര്, കമ്പ്യൂട്ടര്, എയര്‍കണ്ടീഷണറുകള് എന്നിവ കാണാതായതായി പോലീസ് പരാതി നല്‍കിയതോടെയാണ് സംഭവം പുറംലോകമറിഞ്ഞത്. തുടര്‍ന്നു നടത്തിയ അന്വേഷണം ചെന്നെത്തിയത് മുന് സ്പീക്കര് കൊഡെല ശിവപ്രസാദിന്റെ സട്ടനെപള്ളിയിലെ വസതിയിലേക്കാണെന്ന് റിപ്പോര്‍ട്ടുകള് സൂചിപ്പിക്കുന്നു.\nഇക്കാര്യം അന്വേഷിച്ച് മുന് സ്പീക്കര്‍ക്ക് അയച്ച കത്തിന് ഇതുവരെ മറുപടി ലഭിച്ചിട്ടില്ലെന്ന് നിയമസഭ സെക്രട്ടറി പറഞ്ഞു. സ്ഥലം മാറുന്നതിനിടെ ജനാധിപത്യത്തിന്റെ വിശുദ്ധ സ്ഥാപനത്തില് നിന്നും സാധനങ്ങള് അടിച്ചു മാറ്റാനായി സ്പീക്കര് ഈ അവസരം ഉപയോഗിച്ചുവെന്ന് മാധ്യമങ്ങള് റിപ്പോര്‍ട്ട് ചെയ്തു. ഇത്തരമൊരു നടപടി മോഷണത്തിന് തുല്യമാണെന്ന് ഭരണകക്ഷിയായ വൈ.എസ്.ആര് കോണ്‍ഗ്രസ് പാര്‍ട്ടി പ്രവര്‍ത്തകരും ആരോപിച്ചു.\nഎന്നാല് ഒടുവില് പ്രതികരണവുമായി മുന് സ്പീക്കര് തന്നെ രംഗത്തെത്തി. ചില സാധനങ്ങള് സട്ടേനപ്പള്ളിയിലെ തന്റെ ക്യാമ്പ് ഓഫീസിലേക്ക് മാറ്റിയതായി അദ്ദേഹം സമ്മതിച്ചു. 'ഫര്‍ണിച്ചറുകളും കമ്പ്യൂട്ടറുകളും താല്‍ക്കാലിക സ്ഥലത്ത് കേടാകുമായിരുന്നു, അവയുടെ സംരക്ഷണം ഉറപ്പുവരുത്താന് മാത്രമാണ് തന്റെ സ്ഥലത്തേക്ക് മാറ്റിയത്. ഇപ്പോള് ഇത്രയുമായ സ്ഥിതിക്ക് ഫര്‍ണിച്ചറുകള് അല്ലെങ്കില് അതിന്റെ തുക കൈമാറാന് ഞാന് തയ്യാറാണ്,' ശിവപ്രസാദ് പറഞ്ഞു. അടുത്തിടെ നടന്ന സംസ്ഥാന തെരഞ്ഞെടുപ്പില് പരാജയപ്പെട്ടതിനെത്തുടര്‍ന്ന് സാധനങ്ങള് തിരിച്ചെടുക്കാന് താന് ഉദ്യോഗസ്ഥരോട് ആവശ്യപ്പെട്ടിരുന്നുവെങ്കിലും പ്രതികരണമൊന്നും ലഭിച്ചില്ലെന്നും മുന് നിയമസഭാ സ്പീക്കര് ആരോപിച്ചു.\nഅതേസമയം, ഭരണകക്ഷിയായ വൈ.എസ്.ആര് കോണ്‍ഗ്രസും അതിന്റെ പ്രവര്‍ത്തകരും മുന് സ്പീക്കറെ വിഷമിപ്പിക്കാന് മനപ്പൂര്‍വ്വം ഒരു ശ്രമവും നടത്തുന്നില്ലെന്ന് സംസ്ഥാന കൃഷിമന്ത്രി കൃഷ്ണ ബാബു പറഞ്ഞു. ഒരു സാധാരണക്കാരനാണ് ഇതുപോലുള്ള കാര്യങ്ങള് ചെയ്യുന്നുവെങ്കില്, അതിനെ നിങ്ങള് എന്ത് വിളിക്കും? മോഷണം എന്ന് വിളിക്കില്ലേ എന്നും മന്ത്രി ചോദിച്ചു. ശിവപ്രസാദ് തന്റെ ഓഫീസ് ദുരുപയോഗം ചെയ്തുവെന്ന് നര്‍സറോപേട്ട് എംഎല്‍എ ശ്രീനിവാസ് റെഡ്ഡിയും ആരോപിച്ചു. 'ഫര്‍ണിച്ചറുകളും വസ്തുക്കളും ഇവിടത്തെ അസംബ്ലി കെട്ടിടത്തിലേക്കാണോ അതോ അദ്ദേഹത്തിന്റെ വീട്ടിലേക്കാണോ കൊണ്ടുപോകേണ്ടത്? അദ്ദേഹം ചോദിച്ചു.\nഏതാനും വര്‍ഷങ്ങള്‍ക്കുമുമ്പ് വൈഎസ്ആര് കോണ്‍ഗ്രസിലെ 23 എംഎല്‍എമാര് തെലുങ്കുദേശം പാര്‍ട്ടിയിലേക്ക് മാറിയതിന് ശേഷം ആന്ധ്ര മുഖ്യമന്ത്രി ജഗന്‍മോഹന് റെഡ്ഡിയും മുന് സ്പീക്കറും തമ്മില് വലിയ അടുപ്പത്തിലല്ല. മാത്രമല്ല കഴിഞ്ഞ സംസ്ഥാന തെരഞ്ഞെടുപ്പില് തെലുങ്കുദേശം പാര്‍ട്ടിക്ക് ലഭിച്ചത് 23 സീറ്റുകള് മാത്രമാണ്.\nandhra pradesh hydrabad computer ഹൈദരാബാദ് കമ്പ്യൂട്ടര്\nFormer Andhra Pradesh speaker reveals about reason behind removal of A/C and computers


Trisha, Malayali, Jayam Ravi, തൃഷ, മലയാളി, ഭൂലോകം, ജയംരവി - Malayalam Filmibeat\nതൃഷ വീണ്ടും മലയാളിയാവുന്നു\n| Published: Wednesday, October 24, 2012, 14:20 [IST]\nമലയാളത്തിലേക്കുള്ള തൃഷയുടെ വരവും കാത്തിരിയ്ക്കുന്ന ഒരുപാടു പേരുണ്ടിവിടെ... വരുംവരും എന്നു പറയുന്നതല്ലാതെ അത് അടുത്തൊന്നും സംഭവിയ്ക്കുന്ന ഒരു ലക്ഷണവും കാണാനില്ല. കാര്യമിങ്ങനെയാണെങ്കിലും തൃഷ വീണ്ടും മലയാളിയാവുകയാണ്....\nപാലക്കാട്ടുകാരിയായ തൃഷ എങ്ങനെ വീണ്ടും മലയാളിയാവുമെന്നായിരിക്കും ഇപ്പോള് ലോചിയ്ക്കുന്നത്. സംഭവം വേറൊന്നുമല്ല, പുതിയ തമിഴ് ചിത്രത്തില് ഒരു മലയാളിപ്പൊണ്ണിന്റെ വേഷമാണ് തൃഷയ്ക്ക്..\nജയംരവി നായകനാവുന്ന ഭൂലോകത്തിലാണ് തൃഷ വീണ്ടും മലയാളിയാവുന്നത്. ഇതിന് മുമ്പ് ഗൗതം മേനോന്റെ ഹിറ്റ് ചിത്രമായ വിണ്ണൈ താണ്ടി വാരുവായയില് തൃഷ മലയാളിയായ ക്രിസത്യന് പെണ്‍കുട്ടിയായി തൃഷ അഭിനയിച്ചിരുന്നു. ചിമ്പുവിന്റെ നായികയായ ജെസ്സിയെന്ന കഥാപാത്രം തൃഷയ്ക്ക് ഏറെ പരും പൊരുമയും നേടിക്കൊടുക്കുകയും ചെയ്തു.\nഇപ്പോള് കേരളത്തില് നിന്നും ചെന്നൈയില് പഠിയ്ക്കാനെത്തുന്ന പെണ്‍കുട്ടിയുടെ വേഷമാണ് ഭൂലോകത്തില് തൃഷ അവതരിപ്പിയ്ക്കുന്നത്. കഥാപാത്രത്തിന്റെ പശ്ചാത്തലം ഏറെ സിനിമയ്ക്ക് ഏറെ പ്രധാനപ്പെട്ടതാണെന്നും സൂചനയുണ്ട്.\nപതിവു പോലെ മലയാളം കലര്‍ന്ന തമിഴിലാണ് തൃഷ ഈ ചിത്രത്തിലും സംസാരിയ്ക്കുക. ഒരു ടിപ്പിക്കല് മലയാളിപ്പൊണ്ണിന്റെ വേഷവും സുന്ദരിയ്ക്കുണ്ടാവും. ഇതു കണ്ടെങ്കിലും പാവം മലയാളി പ്രേക്ഷകന്റെ വിഷമം കുറയുമെന്ന് കരുതാം.\nRead more about: trisha malayali jayam ravi തൃഷ മലയാളി ഭൂലോകം ജയംരവി\nTrisha's next film Boologam, opposite Jayam Ravi, Trisha is again playingaMalayali girl who comes to Chennai for her studies\nStory first published: Wednesday, October 24, 2012, 14:20 [IST]


പകർച്ചവ്യാധികളെ പ്രതിരോധിക്കും: മന്ത്രി കെ കെ ശൈലജ | Kerala | Deshabhimani | Monday May 17, 2021\nപകർച്ചവ്യാധികളെ പ്രതിരോധിക്കും: മന്ത്രി കെ കെ ശൈലജ\nമഴക്കാലത്തിന് മുന്നോടിയായി പകർച്ചവ്യാധിയെ പ്രതിരോധിക്കാൻ കേരളത്തെ സജ്ജമാക്കുമെന്ന് മന്ത്രി കെ കെ ശൈലജ. മഴക്കാല പൂർവ ശുചീകരണത്തിന് തദ്ദേശസ്വയംഭരണ സ്ഥാപനങ്ങൾ മുൻകൈയെടുക്കുന്നുണ്ട്. വാർഡ് മെമ്പർമാരും,ജെപിഎച്ച്എൻമാരും ജെഎച്ച്‌ഐമാരും ആശപ്രവർത്തകരും ഇതിന്റെ നേതൃത്വം ഏറ്റെടുക്കണമെന്നും ഡ്രൈ ഡേയുടെ ഭാഗമായി ചേർന്ന ഉദ്യോഗസ്ഥതല യോഗത്തിൽ മന്ത്രി പറഞ്ഞു.\nമലമ്പനി, ഡെങ്കിപ്പനി, എലിപ്പനി തുടങ്ങിയവ ഉണ്ടാകാൻ സാധ്യതയുള്ളതിനാൽ എല്ലാ പനിയും കോവിഡ് മൂലമാണെന്ന് കരുതരുത്. മുഖ്യമന്ത്രിയുടെ നിർദേശ പ്രകാരം ഞായറാഴ്‌ച ഡെങ്കിപ്പനി വിരുദ്ധ ദിനം ഡ്രൈ ഡേയായി ആചരിച്ചു. ഇടയ്ക്കിടെ ഡ്രൈഡേ ആചരിക്കാനാണ് തീരുമാനം. ശുചീകരണം, രക്ഷാപ്രവർത്തനം എന്നിവയിൽ ഏർപ്പെടുന്നവർക്ക് എലിപ്പനി പ്രതിരോധ മരുന്നായ ഡോക്‌സി സൈക്ലിൻ നൽകണം. അതിഥിത്തൊഴിലാളികളുടെ വാസസ്ഥലങ്ങളിലും ശുചിത്വം ഉറപ്പാക്കണമെന്നും മന്ത്രി പറഞ്ഞു. ആരോഗ്യ വകുപ്പ് പ്രിൻസിപ്പൽ സെക്രട്ടറി ഡോ. രാജൻ എൻ ഖോബ്രഗഡെ, എൻഎച്ച്എം സ്‌റ്റേറ്റ് മിഷൻ ഡയറക്ടർ ഡോ. രത്തൻ ഖേൽക്കർ, ആരോഗ്യ വകുപ്പ് ഡയറക്ടർ ഡോ. ആർ രമേഷ്, വിവിധ ജില്ലകളിലെ ഡിഎംഒ, ഡിപിഎം, ഡിഎസ്ഒ, വിവിധ ആശുപത്രി സൂപ്രണ്ടുമാർ എന്നിവർ യോഗത്തിൽ പങ്കെടുത്തു.\nസൂക്ഷിക്കണം; ഡെങ്കിയും വരുന്നുണ്ട്\nഡെങ്കിപ്പനിയും എലിപ്പനിയുമുണ്ട് ജാഗ്രത കൈവിടരുത്\nമഴക്കാലരോഗങ്ങളെ പ്രതിരോധിക്കുക - ഡോ. ബി ഇക്‌ബാൽ എഴുതുന്നു


ഞാവല് കൃഷിയും ലാഭകരമാക്കാം; തുടക്കത്തില് ഒരു മരത്തില് ഒരു കി.ഗ്രാം പഴങ്ങള് | grow blueberry for profit\nഞാവല് കൃഷിയും ലാഭകരമാക്കാം; തുടക്കത്തില് ഒരു മരത്തില് ഒരു കി.ഗ്രാം പഴങ്ങള്\nThiruvananthapuram, First Published Jan 12, 2021, 2:46 PM IST\nബുഷ് രൂപത്തിലാണ് സാധാരണയായി ഞാവല്‍ച്ചെടി വളരുന്നത്. ആദ്യത്തെ ഒന്നുരണ്ടു വര്‍ഷത്തോളം കായകളുണ്ടാകാതെയാണ് പലരും വളര്‍ത്തുന്നത്.\nബ്ലൂബെറി അഥവാ ഞാവല്‍പ്പഴം വെറുതെ പഴമായി കഴിക്കാനും പ്രഭാതഭക്ഷണത്തില് ഉള്‍പ്പെടുത്താനും ബേക്ക് ചെയ്ത വിഭവങ്ങളിലും ജാം ഉണ്ടാക്കാനുമെല്ലാം ഉപയോഗപ്പെടുത്താറുണ്ട്. നല്ല പോഷകങ്ങളും ആരോഗ്യഗുണവുമുള്ള ഈ പഴം വടക്കേ അമേരിക്കന് സ്വദേശിയാണ്. ഇന്ത്യയില് ബ്ലൂബെറി കൃഷി വളരെ പരിമിതമാണെങ്കിലും ആരോഗ്യത്തിന് ഏറെ ഗുണം ചെയ്യുന്ന ഈ പഴം വ്യാവസായികമായി വളര്‍ത്തി വിപണനം നടത്തിയാല് കര്‍ഷകര്‍ക്ക് വന്‍ലാഭമുണ്ടാക്കാന് കഴിയും.\nആന്റി ഓക്‌സിഡന്റുകളാല് സമ്പന്നമായ ഈ പഴം രക്തസമ്മര്‍ദം കുറയ്ക്കാനും പ്രമേഹത്തെ ചെറുക്കാനും ഹൃദ്രോഗ സാധ്യത ഇല്ലാതാക്കാനുമെല്ലാം സഹായിക്കുമെന്ന് പറയപ്പെടുന്നു. കലോറി മൂല്യം കുറവും പോഷകങ്ങളുടെ അളവ് കൂടുതലുമാണ്.\nപലതരത്തിലുള്ള കാലാവസ്ഥാ വ്യതിയാനമുള്ള സ്ഥലത്തും ഞാവല്‍പ്പഴം വളരുന്നുണ്ട്. എന്നിരുന്നാലും നല്ല സൂര്യപ്രകാശം ലഭിക്കുന്ന പ്രദേശത്ത് കൃഷി ചെയ്താലാണ് നല്ല വിളവ് ലഭിക്കാറുള്ളത്. ഓരോ പ്രദേശത്തെയും കാലാവസ്ഥയ്ക്ക് യോജിച്ച ഇനങ്ങള് നോക്കി വാങ്ങി കൃഷി ചെയ്യുന്നതാണ് നല്ലത്.\nഉയര്‍ന്ന അമ്ലഗുണമുള്ളതും ഈര്‍പ്പവും നീര്‍വാര്‍ച്ചയുള്ളതുമായ മണ്ണിലാണ് ഞാവല് കൃഷി ചെയ്യുന്നത്. പി.എച്ച് മൂല്യം4-നും 5.5 -നും ഇടയിലായിരിക്കും. ഇതിനേക്കാള് ഉയര്‍ന്ന പി.എച്ച് മൂല്യമുള്ള മണ്ണാണെങ്കില് ചെറിയ അളവില് സള്‍ഫര് ചേര്‍ത്ത് മണ്ണ് പാകപ്പെടുത്താം. മണ്ണ് പരിശോധന നടത്തിയശേഷം മാത്രമേ ഞാവല് കൃഷി ചെയ്യാന് പാടുള്ളൂ.\nമൂന്ന് തരത്തിലുള്ള ഞാവല് ഇനങ്ങളുണ്ട്. ഹൈ ബുഷ്, ലോ ബുഷ്, ഹൈബ്രിഡ് ഹാഫ് ബുഷ് എന്നിവയാണ് അവ. ഇതില്‍ത്തന്നെ നൂതനമായ ഇനങ്ങളാണ് ഡ്യൂക്, ടോറോ, മിസ്റ്റി നെല്‍സണ്, എലിസബത്ത്, കൊളുംബസ് പ്രീമിയര്, പൗഡര് ബ്ലൂ ക്ലൈമാക്‌സ്, ബ്രൈറ്റ് വെല്, ബ്ലൂ ക്രോപ്, ബ്ലൂ റേ എന്നിവ.\nകൃഷിഭൂമി ഉഴുതുമറിച്ച് കളകളെല്ലാം ഒഴിവാക്കണം. ഓരോ വരികളും തമ്മില് 80 സെ.മീ അകലം നല്‍കിയാണ് നടുന്നത്. ജലസേചന സൗകര്യമുണ്ടെങ്കില് ഏതു മാസത്തിലും ഞാവല് നടാം. 3.5 ലിറ്റര് ഉള്‍ക്കൊള്ളാന് കഴിയുന്ന പാത്രത്തില് വളര്‍ത്തിയെടുക്കുന്ന തൈകള് ഒന്നോ രണ്ടോ വര്‍ഷത്തെ വളര്‍ച്ചയെത്തുമ്പോള് പ്രധാന കൃഷിഭൂമിയിലേക്ക് പറിച്ചുനടാം. തണ്ടിന്റെ നീളം 15 സെ.മീ മുതല് 25 സെ.മീ വരെയെങ്കിലും ആയിരിക്കണം. പറിച്ചു നടുന്നതിന് രണ്ടാഴ്ച മുമ്പ് 10 ഇഞ്ച് ആഴത്തില് കുഴി തയ്യാറാക്കിവെക്കണം. ഈ കുഴിയില് നിന്നെടുത്ത മണ്ണ് തന്നെ ചകിരിച്ചോറുമായും കമ്പോസ്റ്റുമായും തുല്യ അളവില് യോജിപ്പിച്ച് ഉപയോഗിക്കാം.\nബുഷ് രൂപത്തിലാണ് സാധാരണയായി ഞാവല്‍ച്ചെടി വളരുന്നത്. ആദ്യത്തെ ഒന്നുരണ്ടു വര്‍ഷത്തോളം കായകളുണ്ടാകാതെയാണ് പലരും വളര്‍ത്തുന്നത്. പൂമൊട്ടുകള് വിടരുന്നതിന് മുമ്പ് നുള്ളിക്കളഞ്ഞാല് വളര്‍ച്ച നിയന്ത്രിക്കാം. വളര്‍ച്ചയുടെ ആദ്യത്തെ നാല് വര്‍ഷങ്ങളില് പ്രൂണിങ്ങ് നടത്തേണ്ട ആവശ്യമില്ല. അഞ്ച് വര്‍ഷം പ്രായമായ ചെടിയില് ഓരോ വര്‍ഷവും കൊമ്പുകോതല് നടത്താം.\nകീടങ്ങളെയും അസുഖങ്ങളെയും പ്രതിരോധിച്ച് വളരാന് കഴിവുള്ള ചെടിയാണിത്. പക്ഷികളുടെ ഇഷ്ടഭക്ഷണമാണിത്. പഴങ്ങളുണ്ടാകാന് തുടങ്ങുമ്പോള് ചെടികള്‍ക്ക് ചുറ്റും വലകള് വിരിച്ച് സംരക്ഷിക്കേണ്ടതാണ്.\nപറിച്ചുനട്ട ഉടന് തന്നെ ജലസേചനം നടത്തണം. മഴവെള്ളമാണ് പൈപ്പുവെള്ളത്തേക്കാള് നല്ലത്. പുതയിടല് നടത്തിയാല് മണ്ണിലെ ജലനഷ്ടം കുറയ്ക്കാനും കളകളെ നിയന്ത്രിക്കാനും സഹായകമാകും. മരത്തിന്റെ താഴ്ഭാഗത്തുണ്ടാകുന്ന പഴങ്ങള് പറിച്ചുകളഞ്ഞാല് വേരുകള്‍ക്ക് കൂടുതല് ശക്തിയുണ്ടാക്കാന് കഴിയും. അമ്ലഗുണമുള്ള മണ്ണ് ഇഷ്ടപ്പെടുന്നതിനാല് അമോണിയം സള്‍ഫേറ്റ്, അമോണിയം നൈട്രേറ്റ് എന്നിവയടങ്ങിയ വളങ്ങളാണ് നല്ലത്.\nവളര്‍ച്ചയുടെ രണ്ടാമത്തെയോ മൂന്നാമത്തെയോ സീസണിലാണ് പഴങ്ങള് ഉത്പാദിപ്പിക്കാന് തുടങ്ങുന്നത്. ഒരു വര്‍ഷത്തില് ഒരിക്കലാണ് കായകളുണ്ടാകുന്നത്. വിളവെടുത്ത ശേഷം പഴങ്ങളുണ്ടായ ഭാഗങ്ങള് മരത്തില് നിന്ന് ഒഴിവാക്കും. സാധാരണയായി ആഗസ്റ്റിലും സെപ്റ്റംബറിലുമാണ് വിളവെടുപ്പ് നടത്തുന്നത്. പഴങ്ങള് നീലനിറമായ ഉടനെ തന്നെ പറിച്ചെടുക്കാതെ കുറച്ച് ദിവസങ്ങള് കൂടി കാത്തിരിക്കണം. വിളവെടുക്കാന് പാകമായാല് പഴങ്ങള് സ്വാഭാവികമായി തന്നെ താഴെ വീഴും.\nമണ്ണിന്റെ ഇനവും ജലസേചന സൗകര്യവും കാലാവസ്ഥയും ആശ്രയിച്ചാണ് വിളവും ലഭിക്കുന്നത്. ആദ്യ വിളവെടുപ്പില് ഒരു മരത്തില് നിന്ന് ഏകദേശം ഒരു കി.ഗ്രാം പഴങ്ങളാണ് കണക്കാക്കുന്നത്. ഓരോവര്‍ഷം കഴിയുന്തോറും ഇരട്ടി വിളവെടുപ്പ് നടത്താം. പരമാവധി 10 കി.ഗ്രാം പഴങ്ങളാണ് ഒരു മരത്തില് നിന്ന് ലഭിക്കുന്നത്. ഒരിക്കല് കൃഷി ചെയ്താല് ഏകദേശം 25 വര്‍ഷങ്ങളോളം പഴങ്ങള് ലഭിക്കും.\nLast Updated Jan 12, 2021, 2:52 PM IST


ഇന്ത്യയിലെ ആദ്യ ഖത്തര് വിസാ കേന്ദ്രം ഡല്‍ഹിയില് - :: Garshom :: ‹ :: Garshom ::\nസ്വന്തം ലേഖകന്Tuesday, March 26, 2019 9:04 am\nന്യൂഡല്‍ഹി: ഇന്ത്യയില് ഖത്തര് തുടങ്ങുന്ന ആദ്യ വിസാ കേന്ദ്രം നാളെ ഡല്‍ഹിയില് ഉദ്ഘാടനം ചെയ്യും. ഇന്ത്യയില് ഏഴ് സംസ്ഥാനങ്ങളിലായി ഖത്തര് തുടങ്ങുന്ന വിസാ സേവന കേന്ദ്രങ്ങളില് ആദ്യത്തേതാണ് ഡല്‍ഹിയില് നാളെ പ്രവര്‍ത്തനം തുടങ്ങുന്നത്. ഖത്തറില് തൊഴില് ലഭിക്കുന്ന ഉദ്യോഗാര്‍ത്ഥികളുടെ മുഴുവന് വിസാ നടപടിക്രമങ്ങളും ഈ സെന്ററില് വെച്ച് പൂര്‍ത്തീകരിക്കാം.\nഇന്ത്യന് വിദേശകാര്യ മന്ത്രാലയത്തില് നിന്നുള്ള പ്രതിനിധികള്, ഇന്ത്യയിലെ ഖത്തര് സ്ഥാനപതി ഉള്‍പ്പെടെയുള്ള ഉന്നത വ്യക്തിത്വങ്ങള് എന്നിവര് ഉദ്ഘാടനച്ചടങ്ങില് പങ്കെടുക്കും. ഇതോടെ ഡല്‍ഹിയില് നിന്നും സമീപ സംസ്ഥാനങ്ങളില് നിന്നും ഖത്തറില് ജോലി നോക്കുന്ന ഉദ്യോഗാര്‍ത്ഥികളുടെ മുഴുവന് വിസാ നടപടിക്രമങ്ങളും ഈ സെന്ററില് വെച്ച് തന്നെ പൂര്‍ത്തീകരിക്കാം.\nകരാര് ഒപ്പുവെക്കല്, സര്‍ട്ടിഫിക്കറ്റ് പരിശോധനകള്, മെഡിക്കല് പരിശോധന, ഫിംഗര് പ്രിന്റ് തുടങ്ങി സേവനങ്ങളെല്ലാം ഡല്‍ഹിയിലെ വിസാ സെന്ററില് ലഭ്യമാകും. അറബിക് ഇംഗ്ലീഷ് ഭാഷകളെ കൂടാതെ ഹിന്ദിയിലും ഈ സെന്ററില് സേവനം ലഭ്യമാകും. ഡല്‍ഹിക്ക് പിറകെ മുംബൈയിലെ സെന്റര് വ്യാഴാഴ്ച്ചയും പ്രവര്‍ത്തനം തുടങ്ങും. തുടര്‍ന്ന് ചെന്നൈ, ഹൈദരാബാദ്, കൊച്ചി, ലക്‌നൗ കൊല്‍ക്കത്ത സെന്ററുകളും അടുത്ത മാസത്തോടെ പ്രവര്‍ത്തനം തുടങ്ങും.


പാകിസ്ഥാന്, ഐ.എസ് പതാകകള് വീശുന്നവര് ദേശവിരുദ്ധരാണെന്നും ബിപിന് റാവത്. പറഞ്ഞു. കശ്മീരില് കഴിഞ്ഞ ദിവസം കൊല്ലപ്പെട്ട സൈനികര്‍ക്ക് അനുശോചനം അറിയിച്ച് കൊണ്ട് സംസാരിക്കുകയായിരുന്നു റാവത്. ഏറ്റുമുട്ടലിനിടെ സൈനികര്‍ക്ക് നേരെ പ്രദേശവാസികള് കല്ലെറിഞ്ഞിരുന്നു.\nശ്രീനഗര്: തീവ്രവാദ വിരുദ്ധ നീക്കങ്ങള്‍ക്കിടെ സുരക്ഷാ ഉദ്യോഗസ്ഥര്‍ക്കെതിരെ കല്ലെറിയുന്ന കശ്മീരികളെ തീവ്രവാദികളുടെ സഹായികളായി മാത്രമേ പരിഗണിക്കുകയുള്ളൂവെന്ന് കരസേന മേധാവി ബിപിന് റാവത്. സൈനിക ഓപറേഷനിടെ കല്ലെറിഞ്ഞാല് വെടിവെയ്ക്കാന് സൈന്യം മടിക്കില്ലെന്നും ബിപിന് റാവത് പറഞ്ഞു.\nപ്രദേശവാസികള് ആയുധമെടുത്താല് അവര്‍ക്കെതിരെ ശക്തമായ നടപടി സ്വീകരിക്കും. ഒരുപക്ഷേ, ഇവര് ഇന്ന് രക്ഷപ്പെടും പക്ഷേ, നാളെ പിടിക്കപ്പെടുമെന്നും ബിപിന് റാവത്ത് പറഞ്ഞു.\nകശ്മീരിലെ യുവാക്കളെ മുഖ്യധാരയിലേക്ക് കൊണ്ടുവരാനാണ് ശ്രമിക്കുന്നതെന്നും ഇതേ നടപടി തുടര്‍ന്നാല് ശക്തമായി പ്രതികരിക്കുമെന്നും റാവത്ത് പറഞ്ഞു.


ദൃശ്യം കിട്ടിയിട്ട് വേര്പിരിഞ്ഞതല്ല; വിമർശങ്ങൾക്കെതിരെ അഞ്ജലി.! - OMF Media Live\nCelebrities Celebrity News ദൃശ്യം കിട്ടിയിട്ട് വേര്പിരിഞ്ഞതല്ല; വിമർശങ്ങൾക്കെതിരെ അഞ്ജലി.!\nവ്യത്യസ്തമായ അഭിനയ ശൈലിയിലൂടെയും, കഥാപാത്രങ്ങളിലൂടെയും പ്രേക്ഷകർക്ക് ഏറെ പ്രിയങ്കരിയായ നടിയാണ് അഞ്ജലി നായർ. ദൃശ്യം2ലൂടെയാണ് അഞ്ജലി മലയാള സിനിമയിൽ തനറെ സ്ഥാനം ഒന്നുകൂടി ഉറപ്പിച്ചത് എന്ന് പറയാം. എന്നാൽ സിനിമ ഇറങ്ങിയതിന് പിന്നാലെ ചില പരാമർശങ്ങളും ഉയരുകയുണ്ടായി. ഇതിനു മറുപടി നൽകുകയാണ് ഇപ്പോൾ അഞ്ജലി.\nഅഞ്ജലിയുടെ ചെറുപ്പത്തിൽ അച്ഛനും അമ്മയും ചേര്‍ന്നാണ് അഭിനയത്തിലേക്ക് കൊണ്ടുവരുന്നത്. ഇരട്ടകുട്ടികളായിരുന്നു അഞ്ജലിയും സഹോദരനും. മാനത്തെ വെള്ളിത്തേര്, ബന്ധനംതുടങ്ങി ഏതാനും സിനിമകളിൽ ബാലതാരമായിരുന്നു അഞ്ജലി. വല്യച്ചനായ കുമാര് വഴി ചില പരസ്യങ്ങളിൽ അഭിനയിച്ചായിരുന്നു അഞ്ജലി അഭിനയത്തിന്റെ തുടക്കം കുറിച്ചത്.\n2008ൽ മുതൽ അഞ്ജലി മീഡിയരംഗത്തും സജീവമാണ്. പരസ്യരംഗത്തും ആങ്കറിംഗിലും മോഡലിംഗിലുമൊക്കെ സജീവമായി നിന്ന അഞ്ജലി 2009ലാണ് തമിഴിൽ അഭിനയിക്കുന്നത്. പിന്നീട് 2011ൽ സീനിയേഴ്സ്, പിന്നീട് കിങ് ആൻഡ് കമ്മീഷണര്, അഞ്ച്സുന്ദരികള് അങ്ങനെ 125 ലേറെ സിനിമകള് അഞ്ജലി പ്രേക്ഷർക്കായി നൽകിയിട്ടുണ്ട്.\nഅഞ്ജലിയുടെ വിവാഹമോചനത്തെക്കുറിച്ചുള്ള വാര്‍ത്തകൾ അടുത്തിടെയായി സോഷ്യല് മീഡിയയില് നിറഞ്ഞുനിന്നിരുന്നു. സംവിധായകനായ അനീഷ് ഉപാസനയാണ് അഞ്ജലിയെ വിവാഹം ചെയ്തത്. 2011ലായിരുന്നു ഇവരുടെ വിവാഹം. ഒരു മകളുണ്ട് ഈ ദമ്പതികള്‍ക്ക്.5വര്‍ഷമായി അഞ്ജലിയും അനീഷും വേര്‍പിരിഞ്ഞാണ് താമസിക്കുന്നത് എന്നും റിപ്പോർട്ടുകൾ പുറത്തുവന്നിരുന്നു.\nദൃശ്യം2ന്റെ വിജയാഘോഷത്തില് നില്‍ക്കുമ്പോള് ഒരുപാട് പേര് പറഞ്ഞ കാര്യം, ദൃശ്യം2കിട്ടിയത് കൊണ്ടാണ് വിവാഹ ബന്ധം വേര് പെടുത്തിയതെന്ന്. ഇത് പറഞ്ഞ് ഒരുപാട് മെസേജുകളും പരാമര്‍ശങ്ങളും വന്നിരുന്നു. പക്ഷെ അങ്ങനെയൊന്നുമല്ല. ഞങ്ങളൊരു നാലഞ്ച് വർഷം മുകളിലായി പിരിഞ്ഞിട്ട്. ദൃശ്യം2അല്ല കാരണം. ദൃശ്യം പോലൊരു സിനിമയില് വലിയ കഥാപാത്രം കിട്ടിയപ്പോള് നിങ്ങള് ജീവിതത്തില് നിങ്ങളെ മറന്നു പോയി, അദ്ദേഹത്തെ വേർപിരിഞ്ഞു എന്നുള്ള മെസേജുകള് വന്നിരുന്നു.\nഅതിൽ ഒരു സത്യവുമില്ല. അഞ്ച് വര്‍ഷത്തോളമായി ആ സംഭവങ്ങള് നടന്നിട്ട്. എന്നാല് അത്തരം പോസ്റ്റുകളും മെസേജുകളും കണ്ടപ്പോള് അത് വേദനയായി. ഇത് മിക്കവർക്കും അറിവുള്ള കാര്യമാണ്. എന്നിട്ടും പല മെസേജുകൾ കാണുന്നത് സങ്കടമാണ്. കാലം കടന്നു പോകുമ്പോള് അവര്‍ക്ക് തിരിച്ചറിവുണ്ടാകട്ടെ എന്ന വിചാരത്തിലും വിശ്വാസത്തിലും ആണ് മുൻപോട്ട് പോകുന്നത്.\nPrevious articleമഴയത്ത് കയറി നിൽക്കാൻ ഒരു സ്ഥലമില്ല, നായ്ക്കൾക്ക് വേണ്ടി ഈ ട്രാഫിക് ഉദ്യോഗസ്ഥൻ ചെയ്തത് കണ്ടോ.. വൈറൽ ഫോട്ടോ…\nNext articleസമൂഹമാധ്യമങ്ങളില് ഹിറ്റായി മാറി ഈ കൊച്ചമ്മയും തങ്കപ്പനും; വീഡിയോ


ശംഖുപുഷ്പം കൊണ്ട് ചായ ഉണ്ടാക്കി കഴിച്ചിട്ടുണ്ടോ? "ഷുഗർ 300 ൽ നിന്നും 90 ൽ എത്തും ഈ വെള്ളം കുടിച്ചാൽ"\nശംഖുപുഷ്പം എന്ന പേരിൽ അറിയപ്പെടുന്ന ഈ സസ്യം നമ്മുടെ നാട്ടിൻ പുറങ്ങളിൽ ഒരു കാലത്ത് ധാരാളമായി കണ്ടുവന്നിരുന്ന ഒന്നാണ്. ഇതിന്റെ ഗുണങ്ങൾ അറിയാതെ പറിച്ചു വലിച്ചെറിഞ്ഞു കളയുന്ന ആളുകൾ നിരവധി. “ശംഖു പുഷ്പം കണ്ണെഴുതുമ്പോൾ ശകുന്തളേ നിന്നെ ഓർമ്മ വരും” എന്ന പാട്ട് എല്ലാവര്ക്കും അറിയാം. എന്നാൽ ഈ പുഷ്പത്തെ കുറിച്ച് അറിയാവുന്നവർ വളരെ കുറവായിരിക്കും. ഒട്ടനവധി ആരോഗ്യഗുണങ്ങളുള്ള ഒരു സസ്യമാണ് ശംഖുപുഷ്പം.\nഇന്തോനേഷ്യ, മലേഷ്യൻ രാജ്യങ്ങൾ എന്നിവിടങ്ങളിലാണ് ഇവയുടെ ഉൽഭവം എന്നാണ് കരുതപ്പെടുന്നത്. ശംഖുപുഷ്പത്തിന്റെ പൂവും ഇലയുമെല്ലാം ഏറെ ആരോഗ്യഗുണം നല്‍കുന്നവയാണ്. ഹെര്‍ബല് ടീ എന്നറിയപ്പെടുന്ന ചായ ശംഖുപുഷ്പത്തിൽ നിന്നുമാണ് തയ്യറാക്കുന്നത്. മാത്രവുമല്ല ഇവയ്ക്ക് ഒട്ടനവധി ഗുണങ്ങളും ഉണ്ട്. ഉന്മാദം, ശ്വാസരോഗം, ഉറക്കമില്ലായ്മ തുടങ്ങിയ പ്രശ്നങ്ങൾക്കുള്ള പരിഹാരമായി ശംഖുപുഷ്പം ചെടി കഷായം വെച്ച് കുടിച്ചാൽ മതി.\nചെറിയ കുട്ടികളിൽ ധാരണശക്തിയും ബുദ്ധിശക്തിയും വർധിപ്പിക്കുന്നതിനായി ശംഖുപുഷ്പം ചെടി ഉപയോഗിക്കാം. ശംഖുപുഷ്പ്പത്തിന്റെ പൂവ് ഉപയോഗിച്ച് നിർമിക്കുന്ന പാനീയത്തിന് ഇപ്പോൾ വളരെയധികം പ്രാധാന്യം ഉണ്ട്. പനി കുറയ്ക്കാനും. ശരീര ബലം ഉണ്ടാകാനും ഏറെ ഉത്തമം. ശംഖുപുഷ്പം ചെടിയുടെ പൂവ് വെള്ളത്തില് ഇട്ടു ചെറു തീയിൽ തിളപ്പിക്കുക. ഈ വെള്ളം നമുക്ക് കുടിക്കാവുന്നതാണ്. ഈ ചായ ബ്ലൂ ടീ എന്ന പേരിലും അറിയപ്പെടുന്നു.\nരക്തത്തിലേക്ക് പഞ്ചസാര അലിഞ്ഞു ചേരുന്നത് തടയുവാനുള്ള കഴിവ് ഈ സസ്യത്തിന് ഉള്ളതുകൊണ്ട് തന്നെ പ്രമേഹരോഗികൾക്ക് ഇവ ഏറെ മികച്ചതാണ്. പോളിഫിനോളുകള് ടൈപ്പ്2ആണ് പ്രമേഹം നിയന്ത്രിക്കുന്നതിന് സഹായിക്കുന്നത്. ഈ ഔർ ഹെർബൽ ടീയെക്കുറിച്ചും ശംഖുപുഷ്പത്തിന്റെ ഗുണങ്ങളെ കുറിച്ചും കൂടുതൽ അറിയുവാൻ വീഡിയോ കാണൂ. വിശദമായി വീഡിയോയിൽ ഇതിനെക്കുറിച്ച് പറയുന്നുണ്ട്. Video Credit : EasyHealth


ബോക്‌സിങ് ശൈലിയില് മര്‍ദിച്ച് കൊന്നു; വാഹനത്തില് ഒളിവില് കഴിഞ്ഞ് പട്ടിണിയായി, കുടുങ്ങി | Murder| Death| Attack| Thiruvananthapuram\nബോക്‌സിങ് ശൈലിയില് മര്‍ദിച്ച് കൊന്നു; വാഹനത്തില് ഒളിവില് കഴിഞ്ഞ് പട്ടിണിയായി, കുടുങ്ങി\nNov 10, 2020, 12:38 PM IST\nമലയിൻകീഴ് : വഴിയരികിൽ മർദനമേറ്റു കിടന്നയാൾ ചികിത്സയിലിരിക്കെ മരിച്ച കേസിലെ പ്രതിയെ മലയിൻകീഴ് പോലീസ് അറസ്റ്റു ചെയ്തു. വിളവൂർക്കൽ പ്ലാവറക്കോണം ലക്ഷ്മിശൈലത്തിൽനിന്നു പുതുവീട്ടുമേലെ ഹോമിയോ ആശുപത്രിക്കു സമീപം വാടകയ്ക്കു താമസിക്കുന്ന വി.വിവിൻ വിജയൻ(29) ആണ് അറസ്റ്റിലായത്. തച്ചോട്ടുകാവ് മച്ചിനാട് അർച്ചനാഭവനിൽ ആർ.അനിൽകുമാർ (45) മരിച്ച കേസിലാണ് അറസ്റ്റ്.\nകഴിഞ്ഞ ബുധനാഴ്ച രാവിലെയാണ് അനിലിനെ തച്ചോട്ടുകാവിൽ മച്ചിനാട് റസിഡന്റ്സ് അസോസിയേഷൻ ഓഫീസിനു സമീപം വഴിയരികിൽ അവശനിലയിൽ കണ്ടത്.\nചികിത്സയിലിരിക്കെ അന്നു രാത്രി 10.45-ഓടെ മരിച്ചു. മരണത്തിൽ ദുരൂഹതയാരോപിച്ച് അന്നുതന്നെ ബന്ധുക്കൾ പോലീസിനു പരാതി നൽകിയിരുന്നു. ചൊവ്വാഴ്ച രാത്രി ഏഴു മണിയോടെ അപരിചിതനായ ആൾ അനിൽകുമാറിനെ വീട്ടിൽനിന്നു വിളിച്ചുകൊണ്ടു പോയതായി ബന്ധുക്കൾ പറഞ്ഞിരുന്നു.\nഅറസ്റ്റിലായ വിവിൻ, അനിൽകുമാറിനോടൊപ്പം കോൺക്രീറ്റു ജോലിക്കു പോകുന്നയാളാണ്. വിവിനെ ജോലിസ്ഥലത്ത് അനിൽ ആക്ഷേപിച്ചതിലുള്ള വിരോധത്തിലാണ് മർദനമുണ്ടായതെന്ന് പോലീസ് കരുതുന്നു.\nഅനിലിന്റെ മൂക്കും വാരിയെല്ലും ഇടിച്ചുതകർത്ത നിലയിലും തലയ്ക്കു പിന്നിൽ ഗുരുതരമായി പരിക്കേൽപ്പിച്ച അവസ്ഥയിലുമായിരുന്നു. മർദിച്ച് വഴിയിലുപേക്ഷിച്ച് വിവിൻ കടന്നതാകാമെന്നാണ് പോലീസ് കരുതുന്നത്. മറ്റാരെങ്കിലും ഇയാളെ സഹായിച്ചിരുന്നോയെന്നും പോലീസ് അന്വേഷിക്കുന്നുണ്ട്. ബോക്സറായ വിവിൻ മുൻപ് അച്ഛനെ മർദിച്ച് വാരിയെല്ലു തകർത്ത സംഭവമുണ്ടായിട്ടുണ്ട്.\nഅനിൽകുമാറിന്റെ വീടന്വേഷിച്ച് വിവിൻ രാത്രി അയാളുടെ അമ്മയുടെ വീട്ടിലും പോയിരുന്നു. ഇതിന്റെ സി.സി.ടി.വി. ദൃശ്യം തച്ചോട്ടുകാവിൽനിന്ന് പോലീസ് ശേഖരിച്ചു. ഒളിവിലായിരുന്ന പ്രതി വലിയതുറയ്ക്കടുത്ത് ഉപേക്ഷിക്കപ്പെട്ട വാഹനത്തിലാണ് കഴിഞ്ഞിരുന്നത്.\nപുറത്തിറങ്ങി ആഹാരം കഴിക്കാനാകാതെ അവശനിലയിലായപ്പോൾ സഹോദരനെ ഫോണിൽ വിളിച്ചു. തുടർന്ന് പോലീസ് മൊബൈൽ പരിധി മനസ്സിലാക്കി വഴുതയ്ക്കാടുനിന്ന് കസ്റ്റഡിയിലെടുത്തു. ഇയാൾ രോഗലക്ഷണം കാണിച്ചതിനാൽ ഉടൻ ആശുപത്രിയിൽ പ്രവേശിപ്പിച്ചു.\nആശുപത്രിയിൽനിന്നു പുറത്തെത്തിച്ച് ചോദ്യം ചെയ്താലെ കൂടുതൽ വിവരങ്ങൾ ലഭ്യമാകൂവെന്ന നിലപാടിലാണ് പോലീസ്.\nനെടുമങ്ങാട് ഡിവൈ.എസ്.പി. ഉമേഷ്കുമാറിന്റെ നേതൃത്വത്തിൽ പ്രത്യേക സംഘവും മലയിൻകീഴ് സി.ഐ. ബി.അനിൽകുമാർ, എസ്.ഐ. ആർ.രാജേഷ്, ഗ്രേഡ് എസ്.ഐ. മണിക്കുട്ടൻ, സി.പി.ഒ.മാരായ സതികുമാർ, ഷിബു എന്നിവരുമാണ് അന്വേഷണ സംഘത്തിലുണ്ടായിരുന്നത്.\nContent Highlights:man killed in malayinkeezhu accused arrested\nബോണറ്റില് പോലീസുകാരനുമായി കാര് ചീറിപ്പാഞ്ഞു, സ്‌കൂട്ടറുകള് ഇടിച്ചിട്ടു\nനാഗ്പുര്: ബോണറ്റില് പോലീസുകാരനുമായി കാര് പാഞ്ഞത് ഒരു കിലോമീറ്ററോളം ..\nറിമോട്ട് കണ്‍ട്രോള് മെഷീൻ ഗൺ, ഫഖ്‌രിസാദെ വെടിയേറ്റ് വീണു; വെറും മൂന്ന് മിനിറ്റ്\nകേന്ദ്രമന്ത്രി വി. മുരളീധരന് ദേഹാസ്വാസ്ഥ്യം\nഅര്‍ധരാത്രി പെണ്‍കുട്ടിയെ കടത്തിക്കൊണ്ടുപോയി, ബൈക്കില് പോകുമ്പോള് അപകടം; യുവാവ് അറസ്റ്റില്\nസാനിറ്റൈസര് ഒഴിച്ച് കത്തിച്ചു; മാധ്യമപ്രവര്‍ത്തകനെ കൊലപ്പെടുത്തിയ കേസില് പ്രതികള് പിടിയില്\nആദിവാസി വിദ്യാര്‍ഥിനി വീട്ടില് മരിച്ചനിലയില്\nഡാര്‍ക്ക് വെബ് വഴി ലഹരിമരുന്ന്; എക്‌സറേ ടെക്‌നീഷ്യനായ മലയാളി യുവാവ് ബെംഗളൂരുവില് പിടിയില്


www.mathsblog.in : Maths Blog for School Teachers & Students: മാത്‌സ് ബ്ലോഗ് www.mathsblog.in ലേക്ക്\nമാത്‌സ് ബ്ലോഗ് www.mathsblog.in ലേക്ക്\nകഴിഞ്ഞ മൂന്ന് ദിവസമായി നടത്തിയ സര്‍വ്വെയില് ഇരുന്നൂറിനു മേല് അഭിപ്രായം രേഖപ്പെടുത്തി. അവരില് 109 പേര് www.mathsblog.in എന്ന പേരിനോടാണ് താല്പര്യം പ്രകടിപ്പിച്ചത്. www.mathsteachers.in എന്ന പേരോ മറ്റേതെങ്കിലും പേരോ സെലക്ട് ചെയ്യാമെന്ന് 31 പേര് വീതം അഭിപ്രായപ്പെട്ടു. മറ്റുപലരും മെയിലുകളുടെയും കമന്റുകളുടെയും രൂപത്തില് മറ്റു ചില പേരുകള് നിര്‍ദ്ദേശിക്കുകയുണ്ടായി. ഒട്ടേറെ നല്ല നല്ല നിര്‍ദ്ദേശങ്ങളും ഇതു പോലെ തന്നെ ഞങ്ങളിലേക്ക് ഫോണ് കോളുകളായും മെയിലുകളായും വന്നു. അക്കൂട്ടത്തില് കാസര്‍കോട് നിന്നുമുള്ള ബാബു ജേക്കബ് സാര്, അഞ്ജന ടീച്ചര് എന്നിവരും വിസ്മയ, ഹിത, തസ്ലീം എന്നീ കുട്ടികളും കമന്റ് ബോക്സിലൂടെ ഒട്ടേറെ വിലപ്പെട്ട നിര്‍ദ്ദേശങ്ങളാണ് നല്‍കിയത്. അവര്‍ക്ക് പ്രത്യേകം നന്ദി. എന്തായാലും സമയ പരിമിതി കൊണ്ടു തന്നെ മാത്‌സ് ബ്ലോഗിന്റെ നടപ്പ് ക്രമീകരണങ്ങളില് ഘട്ടം ഘട്ടമായ മാറ്റം പ്രതീക്ഷിക്കാം. ഇത്തവണത്തെ മാറ്റങ്ങളില് വെച്ച് എടുത്തു പറയേണ്ട മാറ്റം എന്താണ്?\nപ്രധാനമായും യു.ആര്.എല് തന്നെ. http://www.mathematicsschool.blogspot.com/ എന്ന നീളന് വെബ് വിലാസത്തെ http://www.mathsblog.in/ എന്ന കൊച്ചു വിലാസത്തിലേക്ക് ഒതുക്കുന്നത് തന്നെ. അതായത് ആദ്യ അഡ്രസ് അടിച്ചാലും ഓട്ടോമാറ്റിക്കായി http://www.mathsblog.in/ ലേക്ക് എത്തിക്കോളും. എന്നാല് ബ്ലോഗിന്റെ സൌകര്യങ്ങളില് നിന്ന് ഒട്ടും തന്നെ വിട്ടുമാറാന് ശ്രമിക്കുന്നില്ല. അതായത് മാറ്റം പ്രധാനമായും പേരില് മാത്രം ഒതുങ്ങും. ഇതോടൊപ്പം തന്നെ കമന്റ് ബോക്സുകള് പരിഷ്ക്കരിക്കാനും ശ്രമിക്കുന്നുണ്ട്. ആദ്യ ഘട്ടത്തില് ടെംപ്ലേറ്റ് മാറ്റാന് ഉദ്ദേശമുണ്ടായിരുന്നെങ്കിലും പലരും അതിനോട് താല്പര്യം പ്രകടിപ്പിച്ചില്ല. നിലവിലുള്ള ടെംപ്ലേറ്റ് മനസ്സിനിണങ്ങിയത് തന്നെയാണെന്നും പുതിയൊരെണ്ണമാകുമ്പോള് ആശയക്കുഴപ്പമുണ്ടാക്കുകയും ചെയ്യുമെന്ന ചില അധ്യാപകരുടെ ആവശ്യം പരിഗണിച്ച് ടെംപ്ലേറ്റില് വലിയ മാറ്റമൊന്നും വരുത്തുന്നില്ല. എന്തായാലും മാറ്റങ്ങള് നമുക്ക് കാത്തിരുന്ന് കാണാം. അപ്പോള് വൈകുന്നേരം കാണാമല്ലേ..?\nSuman March 4, 2010 at 6:11 AM\nപുതിയ പേരു വളരെ ഉചിതം തന്നെ. ഒതുക്കവും ഭംഗിയും ഉണ്ട്. ഒരു നിര്‍ദേശം കൂടി. kala എന്ന ഹെഡിംഗ് Art എന്നാക്കി കൂടേ? ബാക്കി എല്ലാം english ലുള്ളവയാണല്ലൊ.\nsitc, St. Joseph's HS. Manathoor\ndhanush March 4, 2010 at 7:39 AM\nmattangal varuthu mennariyichadine thanks...... njan oru 10-am class student ane ente kayyil netil ninnu seegaricha anavadi questions papers unde .ith ellavarkkum prayochanamakunna tharathilakan oru blog thudangi pakshe pdf file athil upload cheyyan pattunnilla... njan engane upload cheyyum ? dayavayi mattu vazhikalenthenkilum paranju tharuka...\ndhanush March 4, 2010 at 7:40 AM\nAnonymous March 4, 2010 at 8:12 AM\nധനുഷിനു മറുപടി പത്താം ക്ലാസ് പരീക്ഷയ്ക്ക് ശേഷം തരാം. ഇല്ലെങ്കില് പരീക്ഷയ്ക്ക് പഠിക്കേണ്ടയാള് ബ്ലോഗിങ്ങുമായിരുന്നാലോ\nAnonymous March 4, 2010 at 8:20 AM\nചൂണ്ടിക്കാട്ടലുകള്‍ക്ക് നന്ദി. മറ്റെല്ലാ പേജുകളുടെ ഹെഡിങ്ങ് ഇംഗ്ലീഷില് വരികയും കല എന്ന പേജു മാത്രം മലയാളത്തിലാവുകയും ചെയ്തത് അഭംഗിയാണ്. ഉടനെ തന്നെ അതില് മാറ്റം വരുത്താം.\nThasleem March 4, 2010 at 8:38 AM\nവളരെ നന്നായി..നല്ല ഡൊമൈന്....www.mathsblog.in അത് കലക്കി....\nTech Ruses March 4, 2010 at 9:24 AM\nI suggest www.maths4u.in\ni think itzagood name4d site...\nതൂലിക March 4, 2010 at 10:13 AM\n8,9 Answer Keys.\nSSLC-2010 Maths, Physics ഉത്തരങ്ങള്\nSSLC Examination Review\nസിസ്റ്റത്തില് നിന്നും സോഫ്റ്റ്‌വെയറിന്റെ Debian P...\nSSA യ്ക്ക് പകരം RMSA സ്ക്കൂളുകളിലേക്ക്\nപള്ളിയറയും കണക്കിന്റെ കൊമ്പും..!\nതിങ്കളാഴ്ച ഇന്‍ഡ്യാ വിഷനില് മാത്‌സ് ബ്ലോഗ് ടീം\nSSLC Model Questions\nSSLC റിവിഷന് : സ്റ്റാറ്റിസ്റ്റിക്സ്\nകടങ്കഥ : ആദിവാസി മോഷ്ടാക്കള്\nSSLC പരീക്ഷ ഇന്ന് തുടങ്ങുന്നു\nഇന്ന് പൈ ദിനം\nSSLC : Model Questions ഡെബിയന് പാക്കേജ്\nSSLC: ഒരു ഗണിത ചോദ്യ പേപ്പര് കൂടി\nമോഡല് ചോദ്യപേപ്പര് - ഉത്തരങ്ങള്, കമന്റുകള്!\nലിനക്സ് ഉപയോഗിച്ച് പെന് ഡ്രൈവ് വൈറസുകളെ നീക്കാം\nഐതിഹ്യമാല : മലയാളിയുടെ നിത്യ താരകം\nkerala Pay fixation software\nപുതിയ ഡൊമൈന്, പുതിയ കാല്‍വെയ്പ്\nതെരഞ്ഞെടുപ്പ് ഏപ്രില് 13 ന്\nഈ ബ്ലോഗിന് ഒരു ഡൊമൈന് നിര്‍ദ്ദേശിക്കുക


കേരളത്തിൽ രോഗപ്രതിരോധ ശേഷി കൈവരിച്ചവരുടെ നിരക്ക് കണ്ടെത്താൻ സെറോ സർവേ – Dubai Vartha\nകേരളത്തിൽ രോഗപ്രതിരോധ ശേഷി കൈവരിച്ചവരുടെ നിരക്ക് കണ്ടെത്താൻ സെറോ സർവേ\nകേരളത്തിൽ രോഗപ്രതിരോധ ശേഷി കൈവരിച്ചവരുടെ നിരക്ക് കണ്ടെത്താനുള്ള സെറോ സർവേ നടത്താൻ ഉത്തരവ് പുറത്തിറങ്ങി. കോവിഡ് രോഗബാധ, വാക്‌സിൻ എന്നിവയിലൂടെ രോഗപ്രതിരോധ ശേഷി കൈവരിച്ചവരെ കണ്ടെത്താനാണ് സർവേ നടത്തുന്നത്. ഇത് സംബന്ധിച്ച് സർക്കാർ ഉത്തരവ് പുറത്തിറക്കി.\nആദ്യമായി ആണ് കേരളം സ്വന്തമായി സീറോ സർവേ നടത്താൻ ഒരുങ്ങുന്നത്. വിവിധ പ്രദേശങ്ങൾ വേർതിരിച്ചായിരിക്കും പഠനങ്ങൾ നടത്തുന്നത്. തീരദേശം, നഗരങ്ങൾ, ഗ്രാമങ്ങൾ, ചേരികൾ എന്നിങ്ങനെ വിവിധ പ്രദേശങ്ങളിൽ പഠനം നടത്തും. അതുകൂടാതെ ആളുകളുടെ പ്രായം അനുസരിച്ച് വേർതിരിച്ചതും പഠനങ്ങൾ നടത്തും.\n18ന് മുകളിൽ പ്രായം ഉള്ളവർ, 18ന് മുകളിൽ ഉള്ള ആദിവാസി വിഭാഗം, തീരദേശ വിഭാഗം, കോർപറേഷൻ പരിധികളിൽ ഉള്ളവർ,5– 17 വയസ് പ്രായമുള്ള കുട്ടികൾ, ഗർഭിണികൾ എന്നിങ്ങനെ തരാം തിരിച്ചായിരിക്കും പഠനം നടത്തുകയെന്ന് അറിയിച്ചിട്ടുണ്ട്. കേരളത്തിൽ രോഗബാധ വർധിക്കുന്ന സഹവചര്യത്തിൽ സർവ്വേയ്ക്ക് വളരെയധികം പ്രാധാന്യം ഉണ്ട്.\nഅബുദാബിയിൽ വിദ്യാർത്ഥികൾക്ക് പുതിയ അദ്ധ്യയന വർഷത്തിൽ ഒരു ദിവസം വൈകിയാലും പിസിആർനെഗറ്റീവ് ഫലത്തോടെ സ്കൂളുകളിലേക്ക് മടങ്ങാം.\nഇന്ത്യയിൽ പുതിയതായി 46,759 കോവിഡ് കേസുകൾ കൂടി / 32,801 കേസുകളും കേരളത്തില് നിന്ന് / 509 മരണങ്ങളും


25 പൈസയ്ക്ക് പണി എടുത്ത നടന്ന ആളായിരുന്നു പീറ്റര് ഹെയിന്! ആ ജീവിതം മാറി മറഞ്ഞത് ഇങ്ങനെ! | Robin Thirumala about Peter Hein - Malayalam Filmibeat\n» 25 പൈസയ്ക്ക് പണി എടുത്ത നടന്ന ആളായിരുന്നു പീറ്റര് ഹെയിന്! ആ ജീവിതം മാറി മറഞ്ഞത് ഇങ്ങനെ!\nPublished: Monday, November 20, 2017, 15:02 [IST]\nബാല്യം ചെന്നൈയിലെ തെരുവില്, കൂലിപ്പണി, പീറ്റർ ഹെയ്ൻറെ കഥ | filmibeat Malayalam\nമോഹന്‍ലാലിന്റെ ഹിറ്റ് സിനിമ പുലിമുരുകനിലൂടെയാണ് മലയാളികള് പീറ്റര് ഹെയിന് എന്ന ആക്ഷന് കൊറിയോഗ്രാഫറെ കുറിച്ച് കൂടുതല് കേള്‍ക്കാന് തുടങ്ങിയത്. സിനിമയിലെ ആക്ഷന് രംഗങ്ങള് ശ്രദ്ധിക്കപ്പെട്ടതോട് കൂടി മലയാളത്തില് മറ്റ് സിനിമകളില് കൂടി പീറ്റര് ഹെയിന് ആക്ഷന് ഒരുക്കുകയാണ്.\nമോഹന്‍ലാലിന്റെ ഒടിയന് എന്ന സിനിമയ്ക്ക് ആക്ഷന് ഒരുക്കുന്നതിനൊപ്പം കെ മധു സംവിധാനം ചെയ്യാന് പോവുന്ന മാര്‍ത്തണ്ഡ വര്‍മ്മ എന്ന സിനിമയ്ക്ക് വേണ്ടിയും പീറ്റര് വര്‍ക്ക് ചെയ്യുന്നുണ്ട്. എന്നാല് ആരും തിരിച്ചറിയപ്പെടാതെ പോയ അദ്ദേഹത്തിന്റെ ജീവിതത്തെ കുറിച്ച് മാര്‍ത്തണ്ഡ വര്‍മ്മയ്ക്ക് തിരക്കഥയെഴുതുന്ന റോബിന് തിരുമല പറയുകയാണ്. ഫേസ്ബുക്കിലൂടെ പുറത്ത് വിട്ട കുറിപ്പിലാണ് റോബിന് ഇക്കാര്യം പറയുന്നത്.\nപീറ്റര് ഹെനിനൊപ്പമുള്ള കൂടികാഴ്ച\nഅവിസ്മരണീയമായിരുന്നു ആ കൂടിക്കാഴ്ച. കെ മധുവിന്റെ സംവിധാനത്തില് ഞാന് തിരക്കഥ എഴുതുന്ന ഞങ്ങളുടെ സ്വപ്ന പദ്ധതിയായ അനിഴം തിരുനാള് മാര്‍ത്താണ്ഡവര്‍മ്മ the king of Travancore എന്ന ചിത്രത്തിന്റെ കഥാ ചര്‍ച്ചയുമായി ഇന്ത്യയിലെ ഏറ്റവും വിലപിടിച്ച ആക്ഷന് കോറിയോഗ്രാഫര് സാക്ഷാല് പീറ്റര് ഹെനിന്റെ മുന്നില് ഞാന് ഇരുന്നു. കൂടെ സെവന് ആര്‍ട്‌സ് മോഹന് ചേട്ടനും, സഹീര് ഖാനും.\nഅസാമാന്യമായ ശ്രദ്ധയോടെ കഥ കേട്ടുകഴിഞ്ഞു, അതിശയിപ്പിക്കുന്ന ആഴത്തില് കഥ ചര്‍ച്ചകളിലേക്ക് അദ്ദേഹം കടന്നു. സംവിധായകന് കെ മധു ചേട്ടന്റെ അഭാവത്തില് അദ്ദേഹത്തെ കുറിച്ച് വിശദമായി തിരക്കി. ചിത്രങ്ങളെപ്പറ്റിയും. ഒരുപാട് കേട്ടിട്ടുണ്ട്, കണ്ടിട്ടുമുണ്ട്. പ്രഗല്ഭനായ ഒരാളോടൊപ്പം വര്‍ക്ക് ചെയ്യാന് പോകുന്നതിന്റെ സന്തോഷം അറിയിച്ചു.\n25 പൈസയ്ക്ക് ജോലി ചെയ്തിരുന്നു\nഇടയ്ക്ക് സ്വന്തം ജീവിതത്തില് നിന്നും ചില ജീവിത സന്ദര്‍ഭങ്ങള് വിവരിച്ചുകൊണ്ട് ആ പഴയ ബുദ്ധമത വിശ്വാസി നിഷ്‌കളങ്കമായി ചിരിച്ചുകൊണ്ടിരുന്നു. പിന്നെ താന് ഒരു ക്രിസ്തുമത വിശ്വാസിയായ കഥ പറഞ്ഞു. ചെന്നൈയുടെ തെരുവോരങ്ങളില് ജോലി ചെയ്ത് ബാല്യം.\n25 പൈസയ്ക്ക് ഒരു പാത്രം വെള്ളം ഹോട്ടലുകളില് എത്തിച്ചു, അങ്ങനെ കിട്ടുന്ന കാശ് പക്ഷപാതം വന്ന് തളര്‍ന്നുകിടക്കുന്ന അമ്മൂമ്മയ്ക്ക് കൊടുക്കുമായിരുന്ന കഥ.\nസ്റ്റണ്ട് മാസ്റ്റര് പെരുമാളിന്റെ മകന്\nരോഗിയായി മാറിയ പഴയ സ്റ്റണ്ട് മാസ്റ്റര് പെരുമാള് എന്ന സ്‌നേഹ സമ്പന്നനായ അച്ഛനെപ്പറ്റി. വിയറ്റ്‌നാമി ആയ അമ്മയ്ക്കു ഭാഷ അറിയുമായിരുന്നില്ല. അതിനു നടുവില് കുടുംബത്തെ മുഴുവന് സംരക്ഷിച്ച് അരക്ഷിതമായ ബാല്യം. അതിനാല് സ്‌കൂളില് പോകാനായില്ല. പഠിച്ചതെല്ലാം പുസ്തകങ്ങളില് നിന്നും ആയിരുന്നില്ല ജീവിതത്തില് നിന്നും ആയിരുന്നു.\nപിന്നീട് സ്റ്റണ്ട് മാന് ആയി. ഫൈറ്റ് മാസ്റ്റര് ആയി. ആക്ഷന് കോറിയോഗ്രാഫി എന്നാല് ഇന്ത്യയില് പീറ്ററിന്റെ മുഖവും, താളവും, ചുവടുകളും ആണിന്ന്. ഇന്ത്യന് സിനിമക്കും വിയറ്റ്‌നാം സിനിമയ്ക്കും ഇടയിലെ ബ്രാന്‍ഡ് അംബാസിഡര് ആണിന്ന് പീറ്റര് ഹൈന്. പുതിയ രണ്ടു സംവിധാന സംരംഭങ്ങള്. വിയറ്റ്‌നാമിലും, ചൈനയുമായി.\nഒരേസമയം ഒരു ചിത്രം\nഒരു സിനിമയുടെ മുഴുവന് വശങ്ങളെക്കുറിച്ചും ആഴത്തിലുള്ള അറിവ് നേടിയ അദ്ദേഹത്തിന്റെ ഡേറ്റിനായി ഇന്ത്യയിലെ വമ്പന് സംവിധായകര് കാത്തുനില്‍ക്കുമ്പോള്, ഒരേസമയം ഒരു ചിത്രം എന്ന രീതിയില് പീറ്റര് വഴി മാറി നടക്കുന്നു. മോഹന്‍ലാല് എന്ന മഹാനടനോടുള്ള സ്‌നേഹവും ആദരവും വ്യക്തമാക്കുന്നു. ആന്റണി പെരുമ്പാവൂര് എന്നാല് പ്രിയപ്പെട്ട സുഹൃത്തിനെ പറ്റിയും.\nഒരാളുടെ അനുഭവങ്ങള് അബോധ തലത്തിലേക്ക് മാറുമ്പോള് അത് അയാളുടെ സംസ്‌കാരം ആയി മാറുന്നു. അതില് നിന്നും വരുന്നതാണ് അയാളുടെ വാസനകള്. ഇവിടെ പീറ്റര് ഹൈനിന്റെ വാസനകള് അദ്ദേഹത്തിന്റെ സംസ്‌കാരം ആയി മാറുന്ന കാഴ്ച കണ്ട് ആദരവോടെ ഞങ്ങള് താല്‍ക്കാലികമായി പിരിയുമ്പോള് ,യാത്രാമൊഴിയായി ഞങ്ങള്‍ക്കു തന്ന തെളിനിലാ പുഞ്ചിരിയില് കണ്ടത് നിസ്വനായ ഒരു മനുഷ്യനെയാണ്.\nനമ്മുടെ ഉള്ളില് സംസ്‌ക്കാരം ഉണ്ടാക്കാന് പ്രേരിപ്പിക്കുന്ന ഒരു പ്രചോദിത മനുഷ്യനെ എന്നുമാണ് റോബിന് പറയുന്നത്.\nRead more about: malayalam film malayalam cinema movie news malayalam movie k madhu rana daggubati malayalam peter hein robin thirumala മലയാളം സിനിമ റാണ ദഗ്ഗുപതി സംവിധായകന് പീറ്റര് ഹെയിന്\nRobin Thirumala about Peter Hein\nStory first published: Monday, November 20, 2017, 15:02 [IST]


ഇനി സ്ത്രീകള്‍ക്കും മദ്യം വില്‍ക്കാം; ബിവറേജസ് കോര്‍പറേഷനില് നിയമനം തടഞ്ഞ സര്‍ക്കാരിനെതിരേ കോടതി; രണ്ടാഴ്ചയ്ക്കുള്ളില് അഡ്‌വൈസ് മെമ്മോ അയയ്ക്കണം\nബിവറേജസ് മദ്യവില്‍പന ശാലകളില് സ്ത്രീകളെ നിയമിക്കാത്ത സര്‍ക്കാരിന്റെ നയത്തെ രൂക്ഷമായി വിമര്‍ശിച്ചു ഹൈക്കോടതി. സ്ത്രീകളെ ജോലിയില്‍നിന്നു വിലക്കിക്കൊണ്ടുള്ള സര്‍ക്കുലറിനെതിരേയാണു കഴിഞ്ഞ ദിവസത്തെ വിധിയില് രൂക്ഷമായി വിമര്‍ശിച്ചത്. കേരള സ്‌റ്റേറ്റ് ബിവറേജസ് കോര്‍പറേഷനിലെ നിയമനം സംബന്ധിച്ച വിവിധ ഹര്‍ജികള് പരിഗണിച്ചായിരുന്നു വിധി.\nബിവറേജസ് കോര്‍പറേഷന് ലിമിറ്റഡിന്റെ കീഴില് പി.എസ്.സി. നടത്തിയ പരീക്ഷകളില് പ്യൂണ്, ഹെല്‍പര് പോസ്റ്റുകളിലേക്കുള്ള റാങ്ക് പട്ടികയില് ഉള്‍പ്പെട്ടവരാണു കോടതിയെ സമീപിച്ചത്. സര്‍ക്കാരിന്റെ സര്‍ക്കുലറിലൂടെ നിയമനം നിര്‍ത്തിവച്ചിരുന്നു. കള്ളുഷാപ്പിലോ, വിദേശമദ്യ ഷോപ്പിലോ സ്ത്രീകളെ നിയമിക്കരുതെന്നായിരുന്നു നിര്‍ദേശം. 2002ലെ കേരള അബ്കാരി ഷോപ്‌സ് ഡിസ്‌പോസല് നിമയം ചൂണ്ടിക്കാട്ടിയായിരുന്നു സര്‍ക്കാരിന്റെ നീക്കം. ഇതിനു പിന്നാലെ ഒഴിവുകളുണ്ടായിട്ടും നിയമനം നിര്‍ത്തിവയ്ക്കുകയായിരുന്നു.\nഇതു വിവേചനമാണെന്നു ചൂണ്ടിക്കാട്ടിയായിരുന്നു കോടതി ഉത്തരവ്. റാങ്ക്‌ലിസ്റ്റില് ഉള്‍പ്പെട്ട എല്ലാവര്‍ക്കും നിയമന ഉത്തരവ് അയയ്ക്കണമെന്നും കോടതി നിര്‍ദേശിച്ചു. ഭരണഘടന സ്ത്രീകള്‍ക്ക് അനുവദിച്ചു നല്‍കിയിട്ടുള്ള അവകാശങ്ങളുടെ ലംഘനമാണു സര്‍ക്കാര് സര്‍ക്കുലറെന്നു ജസ്റ്റിസ് അനു ശിവരാമന് ചൂണ്ടിക്കാട്ടി. സര്‍ക്കാര് തൊഴിലുകള് ലഭിക്കുന്നതില് ഇത്തരം വിവേചനം അനുവദിക്കാനാകില്ലെന്നും വിധിയില് പറയുന്നു. രണ്ടാഴ്ചയ്ക്കുള്ളില് എല്ലാവര്‍ക്കും അഡൈ്വസ് മെമ്മോ അയയ്ക്കണമെന്നാണു കോടതി നിര്‍ദേശം. ഒഴിവുകള് ഇല്ലെങ്കില് സൂപ്പര്‍ന്യൂമററി ഒഴിവുകളിലേക്ക് ഇവരെ പരിഗണിക്കണം. പിന്നീട് ഒഴിവുകള് ഉണ്ടാകുമ്പോള് ഇവര്‍ക്ക് ആദ്യ പരിഗണന നല്‍കണമെന്നും കോടതി നിര്‍ദേശിച്ചു.


WhatsApp’s to add multiple playback speeds for forwarded audio messages: ഓഡിയോ സന്ദേശങ്ങളില് അപ്ഡേറ്റുമായി വാട്സ്ആപ്പ്; വിശദാംശങ്ങള് | Indian Express Malayalam\nwhatsapps to add multiple playback speeds for forwarded audio messages\nഅടുത്ത ആന്‍ഡ്രോയിഡ്, ഐഒഎസ് അപ്ഡേറ്റില് പുതിയ സവിശേഷത ലഭ്യമായേക്കും\nUpdated: November 24, 2021 11:01:37 am\nഫോര്‍വേഡ് ചെയ്ത ലഭിക്കുന്ന ഓഡിയോ സന്ദേശങ്ങളുടെ വേഗത കൂട്ടാന് സാധിക്കുന്ന പുതിയ സവിശേഷതയുമായി വാട്സ്ആപ്പ് എത്തുന്നതായി വാബീറ്റ ഇന്‍ഫൊ റിപ്പോര്‍ട്ട് ചെയ്തു. ഉപയോക്താവ് അയക്കുന്ന ഓഡിയോ സന്ദേശങ്ങളുടെ വേഗതകൂട്ടാനുള്ള സവിശേഷത കമ്പനി നേരത്തെ തന്നെ അവതരിപ്പിച്ചിരുന്നു.\nഎന്നാൽ ഒരാൾ മറ്റൊരു ഉപയോക്താവിന് ഒരു ഓഡിയോ സന്ദേശം ഫോർവേഡ് ചെയ്യുമ്പോൾ അല്ലെങ്കിൽ ഫോർവേഡ് ചെയ്ത ഓഡിയോ സന്ദേശം ലഭിക്കുമ്പോൾ, അവർക്ക് വേഗത നിയന്ത്രിക്കാനുള്ള സംവിധാനം ലഭ്യമായിരുന്നില്ല. ഉടന് തന്നെ ഇത് ലഭ്യമാകുമെന്നാണ് ലഭിക്കുന്ന വിവരം.\nവാബീറ്റ ഇന്‍ഫോയുടെ റിപ്പോര്‍ട്ട് അനുസരിച്ച് അടുത്ത ആന്‍ഡ്രോയിഡ്, ഐഒഎസ് അപ്ഡേറ്റില് പുതിയ സവിശേഷത ലഭ്യമായേക്കും. ഈ ഫീച്ചർ ബീറ്റ ഉപയോക്താക്കൾക്ക് ഇതുവരെ ദൃശ്യമാകില്ലെന്ന് വെബ്‌സൈറ്റ് പറയുന്നു. ഫോർവേഡ് ചെയ്ത ഓഡിയോകളിലും ഫീച്ചര് ലഭ്യമാണെന്ന് കാണിക്കുന്ന ഒരു സ്ക്രീൻഷോട്ടും റിപ്പോര്‍ട്ടില് നല്‍കിയിട്ടുണ്ട്.\nനിലവില് ഗ്രൂപ്പുകളില് അഡ്മിന്മാര്‍ക്ക് കൂടുതല് അധികാരം നല്‍കുന്ന പുതിയ ഫീച്ചറും വാട്സ്ആപ്പ് വികസിപ്പിക്കുന്നുണ്ട്. വാബീറ്റ ഇന്‍ഫോയാണ് ഇക്കാര്യം റിപ്പോര്‍ട്ട് ചെയ്തിരിക്കുന്നത്. ഒരു ഗ്രൂപ്പിനുള്ളില് തന്നെ ഗ്രൂപ്പുകള് (കമ്മ്യൂണിറ്റി) ആരംഭിക്കാന് സാധിക്കുമെന്നാണ് സൂചന.\nകമ്മ്യൂണിറ്റി ഇന്‍വൈറ്റ് ലിങ്ക് വഴി ഉപയോക്താക്കളെ ക്ഷണിക്കാനുള്ള അധികാരം ഗ്രൂപ്പ് അഡ്മിനുകള്‍ക്ക് മാത്രമായിരിക്കും. പിന്നീട് മറ്റ് ഗ്രൂപ്പ് മെമ്പര്‍മാര്‍ക്കും സന്ദേശം അയക്കാം. വാബീറ്റ ഇന്‍ഫോയുടെ റിപ്പോര്‍ട്ട് അനുസരിച്ച് ചാറ്റ് എന്‍ഡ് ടു എന്‍ഡ് എൻക്രിപ്റ്റഡ് ആയിരിക്കും.\nAlso Read: ഗ്രൂപ്പിനുള്ളില് ഗ്രൂപ്പ്; വാട്സ്ആപ്പില് പുതിയ ഫീച്ചര് എത്തുന്നു\nWeb Title: Whatsapps to add multiple playback speeds for forwarded audio messages


വസ്ത്രത്തിന്റെ കഴുത്തിന് ഇറക്കം കൂടി, ഫിൻലൻഡ് പ്രധാനമന്ത്രിക്കെതിരേ സൈബർ ആക്രമണം\nOct 17, 2020, 01:00 PM IST\nകഴുത്തിന് അൽപം ഇറക്കം കൂടിയ ബ്ലേസർ ധരിച്ചു നിൽക്കുന്ന ചിത്രം പങ്കുവച്ചതാണ് സന്നാ മരിന് സൈബർ ആക്രമണത്തിനിരയാവാൻ കാരണമായത്\nസന്നാ മരിൻ, ഫോട്ടോഷൂട്ടിൽ നിന്നുള്ള ചിത്രം Photo: instagram.com/trendimag/, instagram.com/sannamarin/\nവസ്ത്രത്തിന്റെ പേരിൽ സദാചാരക്കൂട്ടങ്ങളുടെ ആക്രമണങ്ങൾക്കിരയാകുന്നവർ നിരവധിയാണ്. അടുത്തിടെയാണ് നടി അനശ്വര രാജൻ പങ്കുവച്ച ചിത്രത്തിനു കീഴെ വസ്ത്രത്തിന്റെ ഇറക്കം കുറഞ്ഞുപോയെന്നു പറഞ്ഞ് വിമർശനങ്ങൾ ഉയർന്നത്. തുടർന്ന് കാലുകളുടെ ചിത്രം പങ്കുവച്ച് നിരവധി സ്ത്രീകൾ അനശ്വരയ്ക്ക് ഐക്യദാർഢ്യം പ്രകടിപ്പിച്ച് രംഗത്തെത്തിയിരുന്നു. എന്നാൽ ഇക്കാര്യത്തിൽ നടിയെന്നോ സാധാരണ സ്ത്രീയെന്നോ പ്രധാനമന്ത്രിയെന്നോ വ്യത്യാസമില്ല. ഇപ്പോഴിതാ ഫിൻലൻഡ് പ്രധാനമന്ത്രി സന്നാ മരിനും സമാനമായ അനുഭവം നേരിട്ടിരിക്കുകയാണ്.\nകഴുത്തിന് അൽപം ഇറക്കം കൂടിയ ബ്ലേസർ ധരിച്ചു നിൽക്കുന്ന ചിത്രം പങ്കുവച്ചതാണ് സന്നാ മരിന് സൈബർ ആക്രമണത്തിനിരയാവാൻ കാരണമായത്. മുപ്പത്തിനാലുകാരിയായ സന്നാ ഒരു ഫാഷൻ മാഗസിനു വേണ്ടി പോസ് ചെയ്ത ചിത്രമായിരുന്നു അത്. കവർ ഫോട്ടോഷൂട്ടിനായി കറുത്ത നിറത്തിലുള്ള ഇറക്കം കൂടിയ കഴുത്താർന്ന ബ്ലേസറാണ് സന്നാ ധരിചത്. ഇതാണ് സദാചാരക്കാരെ പ്രകോപിപ്പിച്ചത്. സന്നയെപ്പോലെ ഒരു പദവിയിലിരിക്കുന്ന വ്യക്തിക്ക് യോജിച്ച വസ്ത്രധാരണമല്ല ഇതെന്നു പറഞ്ഞാണ് ആക്രമണം ആരംഭിച്ചത്.\nസന്നയുടെ വിശ്വാസ്യതയെ തകർക്കുന്ന ചിത്രമാണെന്നും ഇതൊരു പ്രധാനമന്ത്രിയോ അതോ മോഡലോ ആണോ എന്നുമൊക്കെ പോകുന്നു കമന്റുകൾ. ഇതിനിടെ സന്നയെ അനുകൂലിച്ചും നിരവധി പേർ രംഗത്തെത്തി. സന്നയ്ക്കു സമാനമായി വസ്ത്രം ധരിച്ച് വസ്ത്രധാരണം ഒരാളുടെ നേട്ടങ്ങളെ ഇല്ലാതാക്കുന്നില്ലെന്നു പറഞ്ഞാണ് പലരും ചിത്രങ്ങൾ പങ്കുവച്ചത്.\nലോകത്തിലെ ഏറ്റവും പ്രായം കുറഞ്ഞ പ്രധാനമന്ത്രിയാണ് സന്ന. 1985ൽ ജനിച്ച സന്ന ലെസ്ബിയൻ ദമ്പതികളുടെ മകളായി വളർന്ന സാഹചര്യത്തെക്കുറിച്ചും തുറന്നു പറഞ്ഞിരുന്നു. തുടക്കത്തിൽ കുടുംബത്തെക്കുറിച്ച് സംസാരിക്കാൻ പോലും ആത്മവിശ്വാസമില്ലായിരുന്നുവെന്നും പിന്നീട് അമ്മയാണ് കരുത്തും പിന്തുണയും നൽകിയതെന്നും സന്ന പറഞ്ഞിരുന്നു.\nContent Highlights: Finland Prime Minister Sanna Marin trolled for wearing Low-Cut Blazer


emalayalee.com - ശാരീരികാരോഗ്യത്തോടൊപ്പം മാനസികാരോഗ്യവും പ്രധാനം: ഓസ്‌ട്രേലിയന് മനഃശാസ്ത്രജ്ഞന്\nശാരീരികാരോഗ്യത്തോടൊപ്പം മാനസികാരോഗ്യവും പ്രധാനം: ഓസ്‌ട്രേലിയന് മനഃശാസ്ത്രജ്ഞന്\nതിരുവനന്തപുരം: ശാരീരികാരോഗ്യത്തോടൊപ്പം മാനസികാരോഗ്യവും പ്രധാനമാണെന്ന് യുഎന്‍എസ്ഡബ്ല്യു ഓസ്‌ട്രേലിയ സ്‌കൂള് ഓഫ് സൈക്യാട്രിയിലെ പ്രമുഖ മനഃശാസ്ത്രജ്ഞനായ ഫിലിപ്പ് ബി. വാര്‍ഡ്. മെഡിക്കല് കോളജ് അലൂംനി അസോസിയേഷന് സംഘടിപ്പിച്ച സില്‍വര് ജൂബിലി പ്രഭാഷണത്തിലാണ് അദ്ദേഹം ഇക്കാര്യം വ്യക്തമാക്കിയത്.\nശാരീകാരോഗ്യം പോലെ പ്രധാനമാണ് ആരോഗ്യമുള്ള മനസ്. വ്യായാമത്തിലൂടെ ആരോഗ്യമുള്ള ശരീരവും മനസും നേടിയെടുക്കാവുന്നതാണ്. മാനസിക പ്രശ്‌നങ്ങള്‍ക്ക് കഴിക്കുന്ന മരുന്നുകളുടെ പാര്‍ശ്വഫലമായി പലപ്പോഴും അമിതവണ്ണത്തിന് കാരണമാകാറുണ്ട്. ഇത്തരം മരുന്നുകള് കഴിച്ചുണ്ടാകുന്ന പാര്‍ശ്വഫലങ്ങളില് നിന്നും രക്ഷനേടാനും വ്യായാമത്തിലൂടെ സാധിക്കും.\nവ്യായാമം ജീവിതചര്യയുടെ ഒരു ഭാഗമാക്കി മാറ്റണം. ഇതിലൂടെ പല തരത്തിലുള്ള ജീവിത ശൈലീ രോഗങ്ങള് മാറ്റിയെടുക്കാന് കഴിയും. ഓസ്‌ട്രേലിയയിലുള്ളതുപോലെ ഇവിടുത്തെ ആശുപത്രികളിലും വ്യായാമം ചെയ്യാനുള്ള സൗകര്യം ഒരുക്കേണ്ടതാണെന്നും ഫിലിപ്പ് ബി. വാര്‍ഡ് പറഞ്ഞു. ചടങ്ങില് യുവ ഓസ്‌ട്രേലിയന് മനഃശാസ്ത്രജ്ഞനായ റോസെന്‍ബാം പ്രസംഗിച്ചു. മെഡിക്കല് കോളജ് പ്രിന്‍സിപ്പല് ഡോ. തോമസ് മാത്യു, മുന് മെഡിക്കല് വിദ്യാഭ്യാസ ഡയറക്ടര് ഡോ. ബലരാമന് നായര്, പ്രമുഖ മനഃശാസ്ത്രജ്ഞനായ ഡോ. കെ.എ. കുമാര്, മുന് മെഡിസിന് പ്രഫസറും നെഫ്രോളജിസ്റ്റുമായ ഡോ. കൃഷ്ണകുമാര്, സൈക്യാട്രി വിഭാഗം പ്രഫസര് ഡോ. ടി.വി. അനില് കുമാര്, ഡോ. ഇന്ദു പി.എസ്, ഡോ. രഞ്ജു രവീന്ദ്രന് തുടങ്ങിയവര് പങ്കെടുത്തു.


വിശ്വാസം നേട്ടങ്ങള്‍ക്ക് തടസമല്ലെന്ന് തെളിയിച്ച മജീസിയ ഭാനു വീണ്ടും ഉയരങ്ങളില് • Suprabhaatham\nവിശ്വാസം നേട്ടങ്ങള്‍ക്ക് തടസമല്ലെന്ന് തെളിയിച്ച മജീസിയ ഭാനു വീണ്ടും ഉയരങ്ങളില്\n2018 ലെ മികച്ച പവര്‍ലിഫ്റ്റര്‍ക്കുള്ള പുരസ്‌കാരം മജീസിയ ഭാനുവിന്\nDecember 18, 2018 | 10:00 pm IST\nമോസ്‌കോ: റഷ്യയില് വച്ചു നടന്ന ലോക പവര്‍ലിഫ്റ്റിങ് വനിതാ വിഭാഗത്തില് മികച്ച പവര്‍ലിഫ്റ്റര്‍ക്കുള്ള പുരസ്‌കാരം മലയാളിയായ മജീസിയ ഭാനുവിന്. മോസ്‌കോയില് ഡിസംബര് 14 മുതല് 16 വരെയാണ് മത്സരങ്ങള് നടന്നത്. 56 കി.ലോ സീനിയര് വിഭാഗത്തിലാണ് മജീസിയ മോസ്‌കോയില് മത്സരിച്ചത്. ഓപണ് വിഭാഗത്തിലും ഇവര് സ്വര്‍ണം നേടിയിരുന്നു.\nഅല്‍ഹംദുലില്ല, എനിക്ക് വളരെയേരെ സന്തോഷമുണ്ട്. ഞാന് ഇതിനു മുമ്പ് ഇത്രയും സന്തോഷം അനുഭവിച്ചിട്ടില്ല. ഇപ്പോഴും എനിക്ക് വിശ്വസിക്കാനാവുന്നില്ല. മജീസിയ മാധ്യമങ്ങളോട് പറഞ്ഞു.\nമജീസിയ ഭാനു ഓരോ മലയാളിക്കും അഭിമാനിക്കാനുള്ള നിമിഷങ്ങളാണ് റഷ്യയില് ഇവര് നേടിയത്. എന്നാല്, ആരാണ് മജീസിയ ഭാനു. എത്ര പേര്‍ക്ക് അറിയാം. ഓരോ മലയാളിയും അറിഞ്ഞിരിക്കണം കോഴിക്കോട്ടുകാരിയായ മജീസിയാ ഭാനുവെന്ന കേരളത്തിന്റെ സ്‌ട്രോങ്ങ് വുമണിനെക്കുറിച്ച്….\nകോഴിക്കോട് ജില്ലയിലെ ഓര്‍ക്കാട്ടേരി കല്ലേരി മൊയിലോത്ത് ഹൗസില് അബ്ദുള് മജീദിന്റെയും റസിയ മജീദിന്റെയും മകള്. ലോകത്തിലാദ്യമായി ഹിജാബ് ധരിച്ച് പവര് ലിഫ്റ്റിങ്ങ് ചാംപ്യന്‍ഷിപ്പില് പങ്കെടുത്ത വനിത. സ്‌പോര്‍ട്‌സില് വളരെ ചെറുപ്പത്തില് തന്നെ അതിയായ താല്‍പര്യമുണ്ടായിരുന്ന മജീസിയ നിരവധി മത്സരങ്ങളില് പങ്കെടുക്കുകയും ഒട്ടനേകം സമ്മാനങ്ങള് നേടുകയും ചെയ്തിട്ടുണ്ട്. ഹൈസ്‌കൂള് വിദ്യാഭ്യാസത്തിന് ശേഷം മാഹി ഡെന്റല് കോളേജില് ബി.ഡി.എസിന് ചേര്‍ന്ന മജിസിയ ഭാനു 2016ല് ആണ് പവര്‍ലിഫ്റ്റിങ്ങില് പരിശീലനം നേടുന്നത്.\nആത്മവിശ്വാസവും കഠിനപ്രയത്‌നവും അച്ഛനമ്മമാരുടെ അകമഴിഞ്ഞ പിന്‍ബലവും മാത്രം മതിയായിരുന്നു മജീസിയ ഭാനുവെന്ന 24കാരിക്ക് തന്റെ ലക്ഷ്യങ്ങള് കീഴടക്കി മുന്നേറുവാന് ഉള്ള ഊര്‍ജം. ഹിജാബ് ധരിച്ച് വേദികള് കീഴടക്കുന്ന പവര്‍ലിഫ്റ്റര്, കരുത്തുറ്റ സ്ത്രീ, ഇങ്ങനെ ഒരുപാട് വിശേഷണങ്ങളാണ് ഇന്ന് മജിസിയ ഭാനു സ്വപ്രയത്‌നം കൊണ്ട് നേടിയെടുത്തിട്ടുള്ളത്. മൂന്നുതവണ കേരളത്തിന്റെയും അഞ്ചുതവണ കോഴിക്കോടിന്റെയും സ്‌ട്രോങ്ങ് വുമണായി മജീസിയ ഭാനു തിരഞ്ഞെടുക്കപ്പെട്ടിട്ടുണ്ട്.\nമജീസിയയുടെ കരിയര് നേട്ടങ്ങളിലൂടെ..\n2017ല് ഇന്തോനേഷ്യയില് വെച്ചു നടന്ന ഏഷ്യന് പവര്‍ലിഫ്റ്റിങ്ങ് ചാംപ്യന്‍ഷിപ്പിലൂടെയായിരുന്നു രാജ്യമറിയുന്ന കായികതാരമായി മാറാന് മജീസിയക്ക് കഴിഞ്ഞത്. വര്‍ഷങ്ങളായി പ്രാക്ടീസ് ചെയ്ത് വരുന്ന പതിനാലോളം രാജ്യക്കാരെ പിന്നിലാക്കിക്കൊണ്ടായിരുന്നു മജിസിയ ഭാനു അന്ന് വെള്ളിമെഡല് സ്വന്തമാക്കിയത്.\nപവര്‍ലിഫ്റ്റിങ്ങില് കൈവരിച്ച നേട്ടങ്ങള്‍ക്ക് തൊട്ട് പിന്നാലെയാണ് പഞ്ചഗുസ്തിയും തനിക്ക് അനായാസം വഴങ്ങുമെന്ന് മജീസിയ ലോകത്തിന് മുന്നില് തെളിയിച്ചു കാട്ടിയത്.\n2018 ഏപ്രിലില് കോഴിക്കോട് വച്ചു നടന്ന ജില്ലാതല പഞ്ചഗുസ്തി മത്സരത്തിലും, തൃശൂര് വച്ച് നടന്ന സ്റ്റേറ്റ് ലെവല് പഞ്ചഗുസ്തി മത്സരത്തിലും, ഉത്തര്‍പ്രദേശിലെ ലഖ്‌നോവില് വച്ച് നടന്ന ദേശീയതല പഞ്ചഗുസ്തി മത്സരത്തിലും ഗോള്‍ഡ് മെഡലും തുര്‍ക്കിയില് വച്ച് നടന്ന ലോക പഞ്ചഗുസ്തി മത്സരത്തില് ആറാം സ്ഥാനവും മജീസിയ അനായാസമായി നേടുകയുണ്ടായി. ഇന്ത്യയിലെ വിവിധ സംസ്ഥാനങ്ങളില് നിന്നുള്ള ഇരുപതോളം പേരെ തോല്‍പ്പിച്ചാണ് ലഖ്‌നോവില് നടന്ന ദേശീയതല മത്സരത്തില് മജീസിയ വിജയം കൈവരിച്ചത്.\nവെറും രണ്ട് വര്‍ഷത്തിനകത്താണ് മജീസിയ ഈ നേട്ടങ്ങളെല്ലാം കൈവരിച്ചത്. നേട്ടങ്ങളുടെ നെറുകയിലേക്കെത്തുമ്പോഴും തന്റെ വിശ്വാസങ്ങളെ നെഞ്ചോട് ചേര്‍ത്ത് പിടിച്ചു തന്നെയാണ് മജീസിയ മുന്നേറിയിരുന്നത്… ശരീരം മുഴുവന് മറയ്ക്കുന്ന വസ്ത്രങ്ങളും ഹിജാബും ധരിച്ചാണ് എല്ലാ മത്സരങ്ങളിലും മജീസിയ പങ്കെടുത്തിരുന്നത്. ഉമ്മയും ഉപ്പയും സഹോദരനുമടങ്ങുന്നതാണ് കുടുംബം. കഠിനപ്രയത്‌നവും, ആത്മവിശ്വാസവും കുടുംബത്തിന്റെ പരിപൂര്‍ണ പിന്തുണയും തനിക്കൊപ്പം ഉള്ളിടത്തോളം കാലം ഇനിയും ഒരുപാട് ഉയരങ്ങളിലേക്ക് എത്തിപ്പിടിക്കാന് തനിക്ക് സാധിക്കുമെന്നാണ് മജീസിയ ഉറച്ചു വിശ്വസിക്കുന്നത്.\nഈ ചെറുപ്രായത്തില് തന്നെ ജില്ലാതലത്തിലും, ദേശീയതലത്തിലും, അന്തര്‍ദേശീയതലത്തിലും അനായാസം മെഡലുകള് വാരിക്കൂട്ടിയ മജീസിയാ ഭാനുവെന്ന കോഴിക്കോട്ടുകാരിയുടെ നിശ്ചയഥാര്‍ഢ്യത്തിന്റെയും കഠിനാധ്വാനത്തിന്റെയും നാളുകള് നമ്മള് ഓരോ മലയാളികളും മനഃപ്പാഠമാക്കിയിരിക്കേണ്ട ഒന്നാണ്.


10 September, 2017 05:30:25 PM\nതിരുവല്ല : സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന് എസ്കോർട്ട് പോയ പൊലീസ് ജീപ്പും ഓട്ടോറിക്ഷയും ഇന്ന് ഉച്ചയോടെ തിരുവല്ല പൊടിയാടി ജംക്‌ഷനിൽ കൂട്ടിയിടിച്ച് സിവിൽ പൊലീസ് ഓഫിസർ മരിച്ചു. തിരുവനന്തപുരം എആർ ക്യാംപിലെ സിവില് പോലീസ് ഓഫീസര് കടയ്ക്കൽ സ്വദേശി പി.പ്രവീൺ ആണ് മരിച്ചത്. അപകടത്തില് എസ്‌ഐയ്ക്കും ഓട്ടോയിലെ യാത്രക്കാര്‍ക്കും പരുക്കേറ്റു.\nഅപകടത്തില് മരിച്ച പോലീസുകാരന്‍റെ ഭാര്യ ഇതിനിടെ ജീവനൊടുക്കാന് ശ്രമിച്ചു. പ്രവീണിന്റെ ഭാര്യ കടയ്ക്കല് സ്വദേശി പല്ലവിയാണ് ജീവനൊടുക്കാന് ശ്രമിച്ചത്. കയ്യിലെ ഞരമ്പ് മുറിച്ചാണ് പല്ലവി ആത്മഹത്യയ്ക്ക് ശ്രമിച്ചത്. ഇവരെ കടയ്ക്കല് താലൂക്ക് ആശുപത്രിയില് പ്രവേശിപ്പിച്ചു. പ്രവീണ് ഓടിച്ചിരുന്ന പോലീസ് ജീപ്പ് എതിരെ വന്ന ഓട്ടോയുമായി കൂട്ടിയിടിക്കുകയായിരുന്നു.


'എല്ലാം നഷ്ടപ്പെട്ടൊരു സംവിധായകന്റെ ജീവിതം എ ന്നെന്നേക്കുമായി ഏറ്റെടുത്ത മമ്മൂട്ടി'\n6 May 2020 5:13 PM GMT\nമമ്മൂട്ടിയുടെ വിവാഹ വാര്‍ഷിക ദിനത്തില് വ്യത്യസ്തമായൊരു കുറിപ്പിലൂടെ മലയാളത്തിന്റെ മെഗാസ്റ്റാറിന് ആശംസകള് നേരുകയാണ് സംവിധായകന് ആലപ്പി അഷറഫ്. സിനിമ മൂലം തകര്‍ന്നുപോയൊരു മനുഷ്യന് മമ്മൂട്ടി പുതിയൊരു ജീവിതം തിരികെ നല്‍കിയതോര്‍മിച്ചാണ് ആലപ്പി അഷറഫ് അദ്ദേഹത്തിന് വിവാഹവാര്‍ഷികാശംസ നേര്‍ന്നത്. മമ്മൂട്ടി അഭിനയിച്ച എതിര്‍പ്പുകള് എന്ന ചിത്രത്തിന്റെ സംവിധായകന് ഉണ്ണി ആറന്മുളയ്ക്ക് സംഭവിച്ച ജീവിത ദുരന്തങ്ങളും എല്ലാം അവസാച്ചെന്നു കരുതിയിടത്ത് മമ്മൂട്ടി അദ്ദേഹത്തിന് രക്ഷകനായി മാറിയതും വൈകാരികമായാണ് ആലപ്പി അഷറഫ് പങ്കുവയ്ക്കുന്നത്. ഒരു സിനിമയുടെ സംവിധായകനെ സിനിമാരംഗത്ത് പലരേയും പലരും സഹായിച്ചിട്ടുണ്ടങ്കിലും, ഒരാളുടെ ജീവിതം തന്നെ ഏറ്റെടുക്കുന്നത് അപൂര്‍വ്വമായ കാഴ്ചയാണ് എന്നായിരുന്നു മമ്മൂട്ടിയുടെ പ്രവര്‍ത്തിയെ അഷ്‌റഫ് വിശേഷിപ്പിക്കുന്നത്.ആലപ്പി അഷ്‌റഫിന്റെ കുറിപ്പ് വായിക്കാം;മലയാളത്തിലും തമിഴിലും ഒരു കാലത്ത് തിളങ്ങി നിന്ന ഒരു നടന് നമുക്കുണ്ടായിരുന്നു, 'മുത്തയ്യ'. അഭിനേതാവ്, നിര്‍മ്മാതാവ്, സംവിധായകന് എന്നിനിലകളില് അറിയപ്പെട്ടിരുന്ന കലാകാരന്. അത്യുന്നതങ്ങളില് നിന്നും സിനിമയുടെ തകര്‍ച്ചയുടെ ചുഴിയില്‍പ്പെട്ട് അദ്ദേഹം കാലിടറി വീണപ്പോള്, ജീവിതം മുന്നോട്ട് നീക്കാന് മാര്‍ഗ്ഗമില്ലാതെ വന്നപ്പോള്, താന് അഭിനയിച്ച കൃഷ്ണ കുചേലന് എന്ന സിനിമയിലെ കുചേലന്റെ അവസ്ഥ തന്റെ സ്വന്തം ജീവിതത്തില് പകര്‍ന്നാടിയപ്പോള്, ആ ജീവിതം മൊത്തം എറ്റെടുത്ത് കണ്ണീര് തുടച്ച് സ്വാന്ത്വനം പകരാന് എത്തിയത് അതേ ചിത്രത്തിലെ സാക്ഷാല് ശ്രികൃഷ്ണന്.\nമലയാള സിനിമ കണ്ട എക്കാലത്തേയും ഏറ്റവും വലിയ മനുഷ്യ സ്‌നേഹി പ്രേംനസീര്.\nനസീര് സാര് മരിച്ച ശേഷവും അദ്ദേഹം എറ്റെടുത്ത എല്ലാ സാമ്പത്തിക സഹായവും കൃത്യമായ് മകന് ഷാനവാസ് നിര്‍വ്വഹിച്ചിരുന്നു. മുത്തയ്യ സാര് മരിക്കുന്നത് വരെ ആ സഹായം മുടങ്ങിയിട്ടില്ലായിരുന്നു.\nഉണ്ണി ആറന്മുള എനിക്ക് എന്നും പ്രിയപ്പെട്ട സുഹൃത്താണ്. ഉണ്ണിയെ ഞാന് ആദ്യം കാണുമ്പോള് മിലിട്ടറിയിലെ ഓഡിറ്റിംഗ് വിഭാഗത്തിലെ ഉയര്‍ന്ന ഉദ്യോഗസ്ഥനായിരുന്നു ആ എംഎക്കാരന്. മുറിയുടെ വാതില്‍ക്കല് കാവല്‍ക്കാരനുള്ള ഉദ്യോഗസ്ഥന്. ഉയര്‍ന്ന ശമ്പളം, നാട്ടില് ധാരാളം ഭൂസ്വത്ത് വീട്, വിവാഹത്തിന് വേണ്ടി കാത്തിരിക്കുമ്പോഴുള്ള സന്തോഷ പ്രദമായ ജീവിതം... ഉണ്ണിയുടെ ജീവതം കൊതിയോടെ നോക്കി കണ്ടിട്ടുണ്ട് ഞാനും.\nമദിരാശിയിലെ സിനിമാക്കാരുടെ പ്രധാന താവളമായിരുന്നു ആര് കെ ലോഡ്ജ് എന്ന മാസവാടക സങ്കേതം. ഉണ്ണിയും ഞാനും അവിടെത്തെ അന്തേവാസികളായിരുന്നു.\nആര് കെ ലോഡ്ജിലെ താമസം ഉണ്ണിയുടെ ജീവിത്തെ ആകെ മാറ്റിമറിച്ചു.\nസിനിമ തലക്ക് പിടിച്ച് , സിനിമക്കാരുമായ് കുട്ടുകുടല് ഹരമായ്, പലരുടെയും ഒപ്പം ചേര്‍ന്നു. ഒടുവില് ഉണ്ണിയും സിനിമക്കാരനായ് മാറി.\nസ്വന്തമായ് നിര്‍മ്മാണം, കഥാ തിരക്കഥ സംഭാഷണം, സംവിധാനം, ഗാനങ്ങള് തുടങ്ങി എല്ലാ വിഭാഗവും ഉണ്ണി തന്നെ കൈകാര്യം ചെയ്തു. 'എതിര്‍പ്പുകള്' എന്ന പേരിലായിരുന്നു ആ സിനിമ, മമ്മൂട്ടി രതീഷ് ഉര്‍വ്വശി തുടങ്ങി താരനിര. പടം റിലീസ് കഴിഞ്ഞപ്പോള് ഭൂസ്വത്തുക്കള് പലതും പലരുടെ പേരുകളിലേക്ക് മാറ്റി കഴിഞ്ഞു.\nഅടുത്ത പടമെടുത്ത് എല്ലാം തിരിച്ചുപിടിക്കാനുള്ള തീവ്രശ്രമത്തില്, ജോലി രാജി വെച്ച് രണ്ടും കല്‍പ്പിച്ച് കച്ചകെട്ടി ഇറങ്ങി. അതാണ് 'സ്വര്‍ഗ്ഗം' എന്ന സിനിമ.\nഅതോടെ എല്ലാം പൂര്‍ത്തിയായ്, വിവാഹ ജീവിതമോഹം ഉള്‍പ്പടെ എല്ലാം തന്നില് നിന്നും അകന്നുപോയി.\nകുടുംബക്കാര് കൂട്ടുകാര്, രക്തബന്ധങ്ങള്... എല്ലാം.\nശ്രീകുരന് തമ്പി സാറിന്റെ 'ബന്ധുവാര് ശത്രുവാര്...' എന്ന ഗാനത്തെ അന്വര്‍ത്ഥമാക്കി.\nതമ്പി സാറിന്റെ തന്നെ 'ചിരിക്കുമ്പോള് കൂടെ ചിരിക്കാന്' എന്ന ഗാനം ഉണ്ണിക്ക് വേണ്ടി എഴുതിയതാണോയെന്നു സംശയിച്ചു പോകും.\nജീവിതം വഴിമുട്ടിയപ്പോള് സഹായിക്കാനെത്തിയ മള്‍ട്ടി മില്യന് സ്‌നേഹിതന് അക്കൗണ്ട് നമ്പര് വാങ്ങി പോയിട്ട് പിന്നീട് ഫോണ് എടുക്കാതെ ബ്ലോക്ക് ചെയ്ത കഥ ഉണ്ണി എന്നോട് വേദനയോടെ പറഞ്ഞിട്ടുണ്ട്.\nഅതേ ... മുത്തയ്യക്ക് ശേഷം അതേ അവസ്ഥയിലെത്തിയ ഉണ്ണിക്ക്, ജീവിതം വഴിമുട്ടി നിലക്കുമ്പോള്.. അതാ വരുന്നു ഒരു കൈ... 'വരു ഉണ്ണി .. വിഷമിക്കേണ്ട ഞാനുണ്ട്... 'സ്വന്തനത്തിന്റെ ദൃഢതയുള്ള വാക്കുകള്.. ആ ജീവിതം എന്നേന്നെക്കുമായ് ഏറ്റെടുക്കുന്നു...\nസാക്ഷാല്...' മമ്മുട്ടി '. തന്റെ ആദ്യ പടത്തിലെ നായകന്.\nഇന്നു ഉണ്ണി ആറന്മുള അല്ലലില്ലാതെ സുഖമായ് ജീവിക്കുന്നു... ആകെ ഉള്ള ജോലി ഒന്നാം തിയതി എടിഎം കൗണ്ടര് വരെ പോകണം അത്ര തന്നെ.\nസിനിമാരംഗത്ത് പലരേയും പലരും സഹായിച്ചിട്ടുണ്ടങ്കിലും, ഒരാളുടെ ജീവിതം തന്നെ ഏറ്റെടുക്കുന്നത് അപൂര്‍വ്വമായ കാഴ്ചയാണ്.\nജാതി മത രാഷ്ട്രീയ ചിന്തകള്‍ക്കതീതമായ്, യാതൊരു കലര്‍പ്പും കളങ്കവുമില്ലാത്ത മാതൃകകളാണ് പ്രേംനസീറും മമ്മൂട്ടിയും..\nഇന്ന് എന്തുകൊണ്ടാണി കുറിപ്പെഴുതുന്നത് എന്നു നിങ്ങള് സംശയിക്കാം...\nമമ്മൂട്ടിയുടെ വിവാഹാവാര്‍ഷിക ദിനമാണ് ഇന്ന്.


ദിവസവും നാല് ഇല ചവച്ചിറക്കിയാൽ സംഭവിക്കുന്നത്.. ഇങ്ങനെ ചെയ്‌താൽ വീട്ടിൽ കാട് പോലെ വളരും.!! - Jobs in Canada\nഈ ചെടി ഏതാണെന്ന് മനസ്സിലായോ.? ദിവസവും നാല് ഇല ചവച്ചിറക്കിയാൽ സംഭവിക്കുന്നത്.. ഇങ്ങനെ ചെയ്യുകയാണെങ്കിൽ വീട്ടിൽ കാട് പോലെ വളരുന്നതാണ്. ഇന്ന് നമ്മൾ ഇവിടെ പറയാൻ പോകുന്നത് ആഹാരത്തിനും ഔഷധത്തിനും ഉപയോഗിക്കുന്ന പുതിനയെ കുറിച്ചാണ്. അലർജി, ആസ്തമ തുടങ്ങിയ വ്യാധികൾക്കുള്ള പ്രതിവിധിയായും ജലദോഷം, ത്വക് രോഗങ്ങൾ ഇവയെ പ്രതിരോധിക്കാനും പുതിനയില\nവളരെ നല്ലതാണ്. കര്‍പ്പൂര തുളസി എന്നും ഇതിനെ വിളിക്കാറുണ്ട്. ഇതിന്റെ ഇലയിൽ പച്ച കർപ്പൂരത്തിന്റെ അംശം അടങ്ങിയിട്ടുള്ളതുകൊണ്ട് തലവേദന, കഫക്കെട്ട് എന്നിവക്ക് ഉപയോഗിക്കുന്നുണ്ട്. നമ്മുടെ നാട്ടിലെ തുളസിയോളം പ്രാധാന്യമുള്ള ഔഷധ ചെടിയാണ് അറബി നാടുകളില് പുതിന. ഇതിൽ അടങ്ങിയിട്ടുള്ള ആൻറി ബാക്ടീരിയൽ ഗുണങ്ങൾ നമ്മുടെ ആരോഗ്യത്തിന് വളരെ നല്ലതാണ്. വിവിധ ഭക്ഷണങ്ങളിലും\nപാനീയങ്ങളിലും പുതിന ഉപയോഗിക്കുന്നുണ്ട് എന്ന് പലർക്കും അറിയുന്നതാണ്. പുതിന വളരെ എളുപ്പത്തിൽ തന്നെ നമുക്ക് വീടുകളിൽ നാട്ടു വളർത്താവുന്നതേ ഉളളൂ. പുതിന എന്നും കഴിക്കുന്നതുകൊണ്ട് ആമാശയ ശുദ്ധീകരണത്തിനും ഉദരരോഗങ്ങൾക്കും ഗുണം ചെയ്യുന്നതാണ്. പല്ലു വേദനയ്ക്ക് പുതീന നീര് പഞ്ഞിയില് മുക്കി പല്ലിൽ വെക്കുന്നത് നല്ലതാണ്. വായ്‌നാറ്റം നീക്കാനും നല്ലതാണ്. പുതിന ചെടിയെ കുറിച്ചും അതിന്റെ\nഔഷധ ഗുണങ്ങളെ കുറിച്ചുമാണ് നമ്മൾ ഇവിടെ പറയുന്നത്. ഈ ചെടിയെ കുറിച്ചുള്ള കൂടുതൽ വിവരങ്ങൾ വീഡിയോയിൽ നിങ്ങൾക്ക് കാണിച്ചു തരുന്നുണ്ട്. അതുകൊണ്ട് വീഡിയോ സ്‌കിപ് ചെയ്യാതെ മുഴുവനായും ഒന്ന് കണ്ടു നോക്കണം. ഈ ചെടിയെ ഇനി ആരും അറിയാതെ പോകരുത്. ഏവർക്കും വളരെ ഉപകാരപ്രദമായ അറിവ് ആണിത്. അതുകൊണ്ട് മറ്റുള്ളവരുടെ അറിവിലേക്ക് ഈ പോസ്റ്റ് പങ്കുവെക്കാൻ മറക്കരുത്.


കാദംബരി: വിലയില്ലാതെപോയ നാല് ജന്മങ്ങള്\nPosted by ടി.സി.രാജേഷ് at 10:22 PM\nടി.സി.രാജേഷ് April 20, 2009 at 11:04 PM\nവോട്ടു ചെയ്യാനാകാത്തതില് വളരെ വിഷമത്തോടെയാണ് തിരുവനന്തപുരത്ത് തിരിച്ചെത്തിയത്. ഇവിടെത്തി കംപ്യൂട്ടറില് മെയില്‍ബോക്‌സ് തുറന്നപ്പോഴാണ് മലയാള മനോരമയിലെ സീനിയര് റിപ്പോര്‍ട്ടറായ ജാവേദ് പര്‍വേഷ് എനിക്ക് ഫോര്‍വേര്‍ഡ് ചെയ്‌ത ഒരു മെയില് ശ്രദ്ധയില്‍പെട്ടത്. ഈ മെയില് എന്നെ ശരിക്കും ഞെട്ടിച്ചു. മാത്രമല്ല, വോട്ടു ചെയ്യാതെ മടങ്ങിപ്പോന്നതില് അപ്പോള് എന്തെന്നില്ലാത്ത ആശ്വാസവും തോന്നി. ഈ മെയില് ഏതാനും ദിവസം മുമ്പ് എനിക്കു ലഭിച്ചിരുന്നെങ്കില് ഞാന് വോട്ടിടാനായി ക്യൂവില് നില്‍ക്കില്ലായിരുന്നു.... വോട്ടുചെയ്യാനാകാതെ പോയതില് ഇപ്പോഴെനിക്കു സന്തോഷമുണ്ട്. മനസ്സു നിറയെ...\nപുതിയ പോസ്‌റ്റ്, നിങ്ങളുടെ പ്രതികരണങ്ങള്‍ക്കായി സമര്‍പ്പിക്ക്‌ുന്നു.\nഅശോക് കര്‍ത്താ April 20, 2009 at 11:33 PM\nഈ കുറിപ്പ് ഒരു തന്ത്രപരമായ വ്യാഖ്യാനത്തിനു വച്ചിരിക്കുകയാണെന്ന് തോന്നുന്നു. താങ്കള് ഈ പറയുന്ന ഡോ.ഷേണായിയെ എനിക്കറിയില്ല. പക്ഷെ അദ്ദേഹം ഒരു സുമനസ്സാണു.എന്നിരുന്നാലും അദ്ദേഹം ഏര്‍പ്പെട്ടിരിക്കുന്ന മേഖല അത്ര പന്തിയല്ല. അവയവമാറ്റത്തിനു ലോകാന്തര വിപണിയുണ്ട്. അതിന്റെ പ്രചാരത്തിനാണു ഇന്ത്യയില് പലപ്പോഴും ഇതൊക്കെ സാമൂഹിക സേവനം എന്ന ലേബലില് ചെയ്യുന്നത്. ഓര്‍ക്കുക. സൌന്ദര്യവര്‍ദ്ധക വസ്തുക്കളുടെ വിപണി വര്‍ദ്ധിപ്പിക്കാന് ലോകസുന്ദരിപ്പട്ടം ഐശ്വര്യറൊയ്യിക്ക് കൊടുത്തുകൊണ്ട് ഇന്ത്യയിലേക്ക് കൊണ്ടുവന്നു. സോര്‍ട്ട് സോദ്ദേശകാമായായിരിക്കാം പെരുമാറിയത്. പക്ഷെ ഈ അവയവക്കച്ചവടത്തെക്കുറിച്ച് നമ്മുടെ ജനപ്രതിനിധികള് ബോധവാന്മാരാണു. ഒരു രാഷ്ട്രീയ നേതാവിന്റെ മരുമകനു വൃക്കക്കച്ചവടം ഉണ്ടായിരുന്നത് ഒര്‍ക്കുമല്ലോ. ഇതൊക്കെ അറിയുന്ന രാഷ്ട്രീയക്കാര് ഷേണായി ഡോക്ടറുടെ ഉദ്ദേശശുദ്ധി സംശയിച്ചെങ്കില് കുറ്റം പറയാനാകുമോ? രാഷ്ട്രീയക്കാരെക്കാള് ആരു വച്ച ജനമാണു ഇവിടെയുള്ളത്. ജാവേദ് പര്‍വേഷിനു ഇ-മെയിലയക്കാനേ ധൈര്യം വരു. അത് വാര്‍ത്തയാക്കണമെങ്കില് പരിപ്പ് വേറെ വേണ്ടി വരും. അത്രയൊക്കെയേ ഉള്ളു ഈ സോദ്ദേശം. അതുകൊണ്ട് പുലി ദീര്‍ഘമായി ഒന്നലറിയിട്ട് ഒരിടത്ത് കിട!\nKenney Jacob April 21, 2009 at 12:10 AM\nRead everything. But didn't understand what your problems withafew of us campaigning for Sashi Tharoor through the web.\nWe can react through our blogs about all sorts of injustice. If you read my blog posts I have written quitealot of stuff about the education system here.\nBut none of that should prevent me from campaigning for Shashi Tharoor, whom I believe can makeachange.\nഅങ്കിള് April 21, 2009 at 11:33 AM\nഎന്തുകൊണ്ടിതൊരു വാര്‍ത്തയാക്കിയില്ല എന്ന കാര്യം നിസ്സാരമല്ല.\nവളരെ പ്രാധാന്യമര്‍ഹിക്കുന്ന രീതിയില് പുറത്തു പറയേണ്ടതല്ലേ ഈ സംഭവം. പിന്നെന്തേ, ഒരു പത്രപ്രവര്‍ത്തകനായ രാജേഷ് പോലും ഇതിനെ സ്വന്തം ബ്ലൊഗില് ഒതുക്കിക്കളഞ്ഞത്.\nkeralafarmer April 21, 2009 at 7:55 PM\nഇത്തരം വാര്‍ത്തകള് ബ്ലോഗുകളിലേതിനേക്കാള് ഉത്തമം ചാനലുകളും പത്രങ്ങളുമാണ്. അവയവ വ്യാപാരവും തടയിടേണ്ടതും നിയന്ത്രിക്കേണ്ടതും ആണ്.\nഇലക്ഷന് മത്സരിക്കുന്ന ശശി തരൂറും ഇതും തമ്മിലെന്തുബന്ധം? എം.പി ആയാല് ബന്ധപ്പെടാന് അദ്ദേഹത്തേക്കാള് ഉത്തമന് മറ്റൊരാളുണ്ടാകില്ല,. കാരണം ബ്ലാക്ക് ബറി യാണെന്ന് തോന്നുന്നു അദ്ദേഹകത്തിന്റെ കൈവളമുള്ളത്. നിമിഷങ്ങള്‍ക്കുള്ളില് ഈ മെയില് മെസ്സേജ് അദ്ദേഹം കണ്ടിരിക്കും. മറ്റ് എം.പിമാരെക്കാള് മെസ്സേജ് അയക്കാനും കൈപ്പറ്റാനും കഴിവുള്ള ഒരു വ്യക്തിക്കുവേണ്ടി പ്രവര്‍ത്തിച്ചതില് എനിക്കഭിമാനം തോന്നുന്നു.\nvahab April 21, 2009 at 9:04 PM\nഒരു ബ്ലാക്‌ബെറി കയ്യിലുണ്ടായാല് അയാളുടെ നിലപാടുകള് നന്നാകണമെന്നുണ്ടോ?\nVellayani Vijayan/വെള്ളായണിവിജയന് April 21, 2009 at 10:02 PM\nഅങ്കിളിന്റെ അഭിപ്രായം തന്നെയാണ് എനിക്കുമുള്ളത്.ഭാവിയിലെങ്കിലും ഇങ്ങനെ സംഭവിക്കാതിരിക്കട്ടെ.


ഥാറിനൊത്ത എതിരാളി, ഫോഴ്‌സ് ഗുര്‍ഖയുടെ പുതുതലമുറ വരുന്നു; പരീക്ഷണയോട്ടം പുരോഗമിക്കുന്നു | New Generation Force Gurkha To Launch Soon\nഥാറിനൊത്ത എതിരാളി, ഫോഴ്‌സ് ഗുര്‍ഖയുടെ പുതുതലമുറ വരുന്നു; പരീക്ഷണയോട്ടം പുരോഗമിക്കുന്നു\nOct 12, 2020, 10:56 AM IST\nഗുര്‍ഖയുടെ മുഖമുദ്രയായ പരുക്കന് ഭാവം പുതിയ മോഡലിലും നിലനിര്‍ത്തിയിട്ടുണ്ട്.\nഫോഴ്‌സ് ഗുര്‍ഖ | Photo: Socoal Media\nകഴിഞ്ഞ കൂറേ ദിവസങ്ങളായി സമൂഹമാധ്യമങ്ങളില് മഹീന്ദ്രയുടെ പുതുതലമുറ ഥാര് ഉണ്ടാക്കുന്ന ഓളം ചെറുതല്ല. ആളുകളും ഈ വാഹനത്തെ ഇരുകൈയും നീട്ടി സ്വീകരിച്ചിട്ടുണ്ട്. എന്നാല്, ഥാറിന്റെ കുതിപ്പിന് കടിഞ്ഞാണിടാന് ഫോഴ്‌സിന്റെ പുതുതലമുറ ഗുര്‍ഖ നിരത്തുകളിലെത്താനൊരുങ്ങുകയാണ്. വരും മാസങ്ങളില് പുതുതലമുറ ഗുര്‍ഖ അവതരിപ്പിക്കുമെന്നാണ് സൂചന.\nഈ വാഹനത്തിന്റെ വരവ് അടുത്തെന്ന സൂചന നല്‍കി പരീക്ഷണയോട്ടം നടത്തുന്നതിന്റെ ദൃശ്യങ്ങള് പുറത്തുവന്നിട്ടുണ്ട്. മൂടിക്കെട്ടലുകള് ഇല്ലാതെയുള്ള ഓട്ടത്തില് പുതിയ ഗൂര്‍ഖയിലെ ഓഫ് റോഡ് ഭാവവും ഡിസൈനില് വരുത്തിയിട്ടുള്ള മാറ്റങ്ങളും വാഹനത്തിന്റെ തലയെടുപ്പും വ്യക്തമാക്കുന്നുണ്ട്. പുതിയ നിറങ്ങളിലും ഇത്തവണ ഗുര്‍ഖ പ്രതീക്ഷിക്കാം.\nഗുര്‍ഖയുടെ മുഖമുദ്രയായ പരുക്കന് ഭാവം പുതിയ മോഡലിലും നിലനിര്‍ത്തിയിട്ടുണ്ട്. വൃത്താകൃതിയിലുള്ള എല്‍ഇഡി ഹെഡ്ലാമ്പ്, ഇതിനുചുറ്റിലുമുള്ള ഡി.ആര്.എല്, മെഴ്സിഡസ് ജി-വാഗണിന് സമാനമായി ബോണറ്റില് സ്ഥാനം പിടിച്ചിരിക്കുന്ന ഇന്റിക്കേറ്റര്, പുതുക്കി പണിതിരിക്കുന്ന ഗ്രില്ല്, ഓഫ് റോഡുകള്‍ക്ക് ഇണങ്ങുന്ന ബംമ്പര് എന്നിവയാണ് മുന്നിലെ മാറ്റം.\nഹാര്‍ഡ് ടോപ്പ് ബോഡിയിലാണ് ഗുര്‍ഖയുടെ ആദ്യതലമുറയും എത്തിയിരുന്നത്. ഇത് പുതുതലമുറയിലും തുടരും. സ്റ്റൈലിഷായ അലോയി വീലുകള്, റൂഫ് ക്യാരിയര്, വലിയ വിന്‍ഡോ എന്നിവ ഗുര്‍ഖയെ സ്‌റ്റൈലിഷാക്കുന്നു. പുതിയ ഡിസൈനിലുള്ള ടെയ്ല് ലൈറ്റും മാറ്റം വരുത്തിയ റിയര് ബംമ്പറും പിന്‍ഭാഗത്തിന് പുതുമ സമ്മാനിക്കുന്നുണ്ട്.\nഗുര്‍ഖയുടെ ഇന്റീരിയര് സംബന്ധിച്ച വിവരങ്ങള് ലഭ്യമായിട്ടില്ല. അതേസമയം, ഓട്ടോ എക്‌സ്‌പോയില് പ്രദര്‍ശനത്തിനെത്തിയ ഗുര്‍ഖയില് ക്ലൈമറ്റ് കണ്‍ട്രോള് യൂണിറ്റിനും എയര്‍വെന്റുകള്‍ക്കും രൂപമാറ്റം വരുത്തിയിട്ടുണ്ട്. മുന്നിലേക്കുള്ള നാല് സീറ്റുകള്. കൂടുതല് സംവിധാനങ്ങളുള്ള ഇന്‍ഫോടെയ്ന്‍മെന്റ് സിസ്റ്റം നല്‍കിയാണ് എത്തിയിരുന്നത്.\nനിലവിലെ ഗുര്‍ഖയ്ക്ക് കരുത്തേകുന്ന 2.6 ലിറ്റര് എന്‍ജിന്റെ ബിഎസ്-6 പതിപ്പാണ് പുതിയ മോഡലില് പ്രവര്‍ത്തിക്കുന്നത്. ഇത് മുന്‍തലമുറ മോഡലിനെക്കാള് കൂടുതല് കരുത്ത് ഉത്പാദിപ്പിക്കുമെന്നാണ് വിലയിരുത്തലുകള്. 4X4 സംവിധാനത്തിനൊപ്പം അഞ്ച് സ്പീഡ് മാനുവലായിരിക്കും ഗുര്‍ഖയിലെ ഗിയര്‍ബോക്സ്.\nContent Highlights: New Generation Force Gurkha To Launch Soon\nനിരത്തില് കരുത്തനാകാന് ഫോഴ്‌സ് ഗുര്‍ഖ; മെഴ്‌സിഡസ് എന്‍ജിന്; ടീസര് പുറത്ത്


shailaja teacher attends in rss program | മാനവരാശിക്ക് ലഭിച്ച വരദാനമായ ആയുർവേദത്തെ മതവേഷം അണിയിച്ച് അന്താരാഷ്ട്ര കുത്തകയ്ക്ക് അടിയറവ് വയ്ക്കാനുള്ള നീക്കമെന്ന് വർഷം തോറും മറക്കാതെ വാർത്തയും എഡിറ്റോറിയലുമൊക്കെ എഴുതിയത് പഴയ കഥ; ഷൈലജ ടീച്ചർ പങ്കെടുത്ത അന്താരാഷ്ട സെമിനാൽ ആർഎസ്എസ് നടത്തിയത് തന്നെ; കേന്ദ്ര സർക്കാർ പരിപാടി എന്ന് പറഞ്ഞ് മന്ത്രിക്ക് തടി തപ്പാനാവാത്തവിധം ദേശാഭിമാനിയുടെ വാർത്തകൾ തന്നെ ശരി; പിണറായിയുടെ ആരോഗ്യമന്ത്രി 'സംഘി'യായപ്പോൾ - MarunadanMalayali.com\nDecember 19, 2018 | 12:46 PM IST | Permalink\nതിരുവനന്തപുരം: ഡിസംബർ 14 മുതൽ 17 വരെ അഹമ്മദാബാദിൽ വച്ച് നടക്കുന്ന എട്ടാമത് വേൾഡ് ആയുർവേദ കോൺഗ്രസിന്റെ ഉദ്ഘാടന പരിപാടിയിൽ ആരോഗ്യ സാമൂഹ്യനീതി വനിത ശിശുവികസന വകുപ്പ് മന്ത്രി കെ.കെ. ശൈലജ ടീച്ചർ പങ്കെടുത്തത് കേന്ദ്ര സർക്കാറിന്റെ ആഭിമുഖ്യത്തിലുള്ള പരിപാടിയായതിനാലാണെന്ന് ആരോഗ്യ വകുപ്പ് മന്ത്രിയുടെ ഓഫീസ് പറഞ്ഞത് പച്ചക്കള്ളം. ശൈലജ ടീച്ചർ പങ്കെടുത്തത് സംഘപരിവാർ പരിപാടിയിലാണെന്ന് വ്യക്തമാക്കുന്ന രേഖകൾ മറുനാടൻ മലയാളിക്ക് ലഭിച്ചു. ആർഎസ്എസ് സംഘടന നടത്തിയ പരിപാടിയെ കേന്ദ്ര സർക്കാർ പിന്തുണയ്ക്കുക മാത്രമാണ് ചെയ്തത്. വിജ്ഞാൻ ഭാരതിയുടെ ഈ ആയുർവേദ കോൺഗ്രസിനെതിരെ നിരന്തരം നിലപാട് എടുത്തിരുന്നത് സിപിഎം മുഖപത്രമായ ദേശാഭിമാനിയാണ്. മാനവരാശിക്ക് ലഭിച്ച വരദാനമായ ആയുർവേദത്തെ മതവേഷം അണിയിച്ച് അന്താരാഷ്ട്ര കുത്തകയ്ക്ക് അടിയറവ് വയ്ക്കാനുള്ള നീക്കമെന്നാണ് ദേശാഭിമാനി ഈ പരിപാടിയെ വിലയിരുത്തിയിരുന്നത്. 2002ൽ തന്നെ ഇതിനെതിരെ ദേശാഭിമാനി മുഖപ്രസംഗവും എഴുതി. ഇതോടെ ശൈലജ ടീച്ചർ സംഘപരിവാർ പരിപാടിയിലാണ് പങ്കെടുത്തതെന്ന് സ്ഥിരീകരണവും എത്തുകയാണ്.\nഗുജറാത്തിലെ അഹമ്മദാബാദിൽ നടന്ന ആർഎസ്എസ് പരിവാർ സംഘടനയുടെ ദേശീയ തല പരിപാടിയുടെ ഉദ്ഘാടന ചടങ്ങിൽ കേരള ആരോഗ്യ മന്ത്രി കെ.കെ. ശൈലജ പങ്കെടുത്തത് വിവാദമായിരുന്നു.. ആർ.എസ്.എസിന്റെ ദേശീയ തലത്തിലുള്ള ശാസ്ത്രവിഭാഗമായ വിജ്ഞാൻ ഭാരതി നടത്തുന്ന വേൾഡ് ആയുർവേദ കോൺഗ്രസിന്റെ ഉദ്ഘാടന ചടങ്ങിലാണ് മന്ത്രി കെ.കെ. ശൈലജ മുഖ്യാതിഥിയായി പങ്കെടുത്തത്. ഇന്ത്യയിലെ മറ്റ് സംസ്ഥാനങ്ങളിലെ ആരോഗ്യമന്ത്രിമാരെ വിജ്ഞാൻ ഭാരതി ക്ഷണിച്ചിരുന്നെങ്കിലും അവരാരും ചടങ്ങിനെത്തിയിരുന്നില്ല. മന്ത്രി ഷൈലജ പങ്കെടുക്കുന്ന ഈ പരിപാടിക്കായി വരുന്ന ചെലവുകൾ സംസ്ഥാന സർക്കാരാണ് വഹിച്ചതും.\nമുമ്പ് തൊഴിൽ മന്ത്രാലയവുമായി ബന്ധപ്പെട്ട ഔദ്യോഗിക ചടങ്ങിനായി ഗുജറാത്തിൽ പോയ മന്ത്രി ഷിബു ബേബിജോൺ അന്ന് മുഖ്യമന്ത്രിയായിരുന്ന നരേന്ദ്ര മോദിയെ സന്ദർശിച്ചതിനെ എൽ.ഡി.എഫ് വിമർശിച്ചിരുന്നു. ഇതെല്ലാം ഉയർത്തിയാണ് കേരളത്തിലും ശൈലജ ടീച്ചർക്കെതിരെ വിമർശനമുയർന്നത്. ഇതോടെയാണ് തൻ ആർഎസ്എസ് പരിപാടിയിൽ പങ്കെടുത്തില്ലെന്ന വിശദീകരണം മന്ത്രി ഇറക്കിപ്പിച്ചത്. ഇതു വെറും പുകമറ മാത്രമായിരുന്നു. കേന്ദ്ര ആയുഷ് വകുപ്പിന്റേയും സി.സി.ആർ.എ.എസിന്റേയും നേതൃത്വത്തിൽ നടന്നുവരുന്ന പരിപാടിയാണ് വേൾഡ് ആയുർവേദ കോൺഗ്രസ് എന്നായിരുന്നു മന്ത്രിയുടെ ഓഫീസിന്റെ നിലപാട്. ദേശാഭിമാനിയുടെ മുൻകാല വാർത്തകൾ പോലും ഇത് തള്ളിക്കളയുന്നതാണ്.\nഎന്നാൽ അഹമ്മദാബാദിൽ നടന്ന വിജ്ഞാൻ ഭാരതിയുടെ വേൾഡ് ആയുർവേദ കോൺഗ്രസിൽ പങ്കെടുത്തതിനെ ന്യായീകരിക്കാൻ ആരോഗ്യമന്ത്രി ഉയർത്തുന്ന വാദങ്ങൾ തികച്ചും അടിസ്ഥാന രഹിതമാണ്. തികച്ചും കേന്ദ്രസർക്കാരിന്റെ പരിപാടിയായിരുന്നെങ്കിൽ സിംഹപ്പുറത്ത് ഭാരതമാതാവ് ഇരിക്കുന്ന ചിത്രത്തിന് മുന്നിൽ നിലവിളക്ക് കൊളുത്തത് നടക്കുമായിരുന്നോ എന്ന് മന്ത്രി വ്യക്തമാക്കണമെന്നാണ് ഉയരുന്ന ചോദ്യം. അവർ ഒട്ടനവധി കേന്ദ്രസർക്കാർ പരിപാടികളിൽ പങ്കെടുത്തതാണല്ലേ. ആരോഗ്യ - ശാസ്ത്ര സാങ്കേതിക രംഗത്ത് ആർ.എസ്. എസ് സ്വാധീനം വർദ്ധിപ്പിക്കാൻ രൂപീകരിച്ച വിജ്ഞാൻ ഭാരതിയാണ് 2002 മുതൽ വേൾഡ് ആയുർവേദ കോൺഗ്രസ് നടത്തുന്നത്.\nവിശ്വഹിന്ദുപരിഷത്, എ.ബി.വി.പി, ബി.എം.എസ് , സേവാഭാരതി, വിദ്യാഭാരതി , പ്രജ്ഞാ ഭാരതി തുടങ്ങിയ സംഘടനകൾ പോലെ ആർ.എസ്. എസ് പരിവാർ സംഘടനയാണ് വിജ്ഞാൻ ഭാരതിയും. രണ്ട് വർഷം കൂടുമ്പോഴാണ് വേൾഡ് ആയുർവേദ കോൺഗ്രസ് നടത്തുന്നത് . തങ്ങളുടെ പരിപാടി വിജയിപ്പിക്കാനായി അവർ കേന്ദ്രസർക്കാരിനെയും സംസ്ഥാന സർക്കാരിനെയും പേരിന് പങ്കാളികളാക്കുകയായിരുന്ന പതിവ്. പരിപാടിയുടെ കമ്മിറ്റിയുടെ ഭാരവാഹികളായി സർക്കാർ പ്രതിനിധികളെ ഉൾപ്പെടുത്താറുണ്ടെന്നത് ശരിയാണ്.\n2002ൽ കൊച്ചിയിൽ ആദ്യമായി പരിപാടി നടത്തിയപ്പോൾ ഇത് ഹിന്ദുവർഗീയ വാദികളുടെ പരിപാടിയാണെന്ന കാരണത്താൽ ബഹിഷ്‌കരിക്കണമെന്നാവശ്യപ്പെട്ടത് സി.പി എം അദ്ധ്യാപക - വിദ്യാർത്ഥിസംഘടനകളാണ്. 2016ൽ കൊൽക്കത്തയിൽ നടത്തിയപ്പോഴും സംഘാടകരുടെ പട്ടികയിൽ കേന്ദ്രസർക്കാർ മാത്രമേ ഉണ്ടായിരുന്നു. പശ്ചിമ ബംഗാൾ സർക്കാർ ഉണ്ടായിരുന്നില്ല. ഇത്തവണ അഹമ്മദാബാദിലെ പരിപാടിയിലേക്കുള്ള പ്രബന്ധങ്ങളും മറ്റ് കത്തിടപാടുകളും ബാംഗ്ലൂരിലുള്ള വേൾഡ് ആയുർവേദ ഫൗണ്ടേഷന്റെ ഓഫീസിലേക്കയക്കാനാണ് പരിപാടിയുടെ വെബ് സൈറ്റ്‌നിർദ്ദേശിക്കുന്നത്. കേന്ദ്രസർക്കാരിന്റെ ഏതെങ്കിലും ഓഫീസിലേക്കയാക്കാനല്ല നിർദ്ദേശിച്ചത്.\nവിജ്ഞാൻ ഭാരതി ആർ.എസ്. എസ് സംഘടനയാണ് എന്നതിനുള്ള ഏറ്റവും വലിയ തെളിവ് പൂണെയിൽ നിന്നുള്ള ആർ.എസ്. എസ് പ്രചാരകനായ ജയന്ത് സഹസ്രബുദ്ധേയാണ് ഇതിന്റെ സംഘടനാ ചുമതലയുള്ള ജനറൽ സെക്രട്ടറി എന്നതാണ്. വേൾഡ് ആയുർവേദ കോൺഗ്രസ് നടത്തുന്നത് വേൾഡ് ആയുർവേദ ഫൗണ്ടേഷനാണെന്നും കേന്ദ്രസർക്കാർ പിന്തുണയ്ക്കുക മാത്രമാണ് ചെയ്യുന്നതെന്നും വ്യക്തമാക്കുന്ന സംസ്ഥാന ആയുഷ് വകുപ്പിന്റെ ഉത്തരവും ഉണ്ട്. ഫൗണ്ടേഷൻ ട്രഷററും ട്രസ്റ്രിയുമായ ഡോ. സുനിൽകുമാറിന്റെ കത്ത് പ്രകാരമാണ് സർക്കാർ പ്രതിനിധികളെ അയക്കുന്നതെന്നും ഇതിൽ വ്യക്തമാക്കുന്നുണ്ട്. ഇത്തരമൊരു സംഘടനയുടെ പരിപാടിയിലാണ് ശൈലജ പങ്കെടുക്കാനെത്തിയത്. അതുകൊണ്ട് തന്നെ പിണറായി മന്ത്രിസഭയിലെ പ്രമുഖ ആർഎസ്എസ് പരിപാടിയിൽ പങ്കെടുത്തുവെന്നത് വസ്തുതയുമാണ്.\nബിജെപി കേന്ദ്രത്തിൽ അധികാരത്തിലുള്ളപ്പോഴാണ് ആദ്യ കോൺഗ്രസ് കൊച്ചിയിൽ നടത്തിയത്. 2012 മുതൽ അവർ വേൾഡ് ആയുർവേദ ഫൗണ്ടേഷന്റെ പേരിലാണ് ഇത് നടത്തുന്നത്. ഈ ഫൗണ്ടേഷൻ വിജ്ഞാൻ ഭാരതി തന്നെ രൂപീകരിച്ചതാണ്. കേന്ദ്രസർക്കാരും സംസ്ഥാന സർക്കാരുകളും പൊതുമേഖലാ സ്ഥാപനങ്ങളും പരിപാടിയുടെ ചെലവിലേക്കായി നിശ്ചിത തുക ഇവർക്ക് നൽകും. മറ്റ് സംഘടനകൾക്കും സ്‌പോൺഷർ ഷിപ്പിലൂടെ സർക്കാർ ഇങ്ങനെ തുക നൽകാറുണ്ട്. ബാക്കി തുക സ്‌പോൺസർഷിപ്പിലൂടെ കണ്ടെത്തുന്നതും സംഘാടകരാണ്. അതിന് അവർ കേന്ദ്ര സർക്കാരിനോട് കണക്കുപറയേണ്ടതില്ല.\n2012 ൽ മദ്ധ്യപ്രദേശിലെ ഭോപ്പാലിൽ വേൾഡ് ആയുർവേദ കോൺഗ്രസ് നടത്തിയപ്പോൾ അന്ന് യു.പി എ സർക്കാർ ഇതിന്റെ സംഘാടകരിലുണ്ടായിന്നില്ല എന്ന് ഇവരുടെ വെബ് സൈറ്റ് പറയുന്നു. ശിവരാജ് സിങ് ചൗഹാന്റെ നേതൃത്വത്തിലുള്ള മദ്ധ്യപ്രദേശ് സർക്കാർ മാത്രമാണ് സഹായത്തിനുണ്ടായിരുന്നത്. ഇത്തരമൊരു പരിപാടിയിലാണ് ഇടതു പക്ഷ മന്ത്രിയായ ശൈലജ എത്തിയത്. 2002ൽ കൊച്ചിയിൽ ഇത് നടക്കുമ്പോൾ കടന്നാക്രമണമാണ് ദേശാഭിമാനി നടത്തിയത്. എഡിറ്റോറിയൽ പോലും എഴുതി. ആയുർവേദ കോൺഗ്രസ് ഒരു അപകട മുന്നറിയിപ്പ് എന്നായിരുന്നു 2002ലെ ദേശാഭിമാനം ലേഖനം.\nആയുർവേദം ഹിന്ദുവിനും ഹൈന്ദവ സംസ്‌കാരത്തിനും സ്വന്തം എന്ന് വരുത്തി തീർക്കാനുള്ള സങ്കുചിതമായ ചിന്തയാണ് ആയുർവേദ കോൺഗ്രസ് എന്നായിരുന്നു 2002ലെ ദേശാഭിമാനി എഡിറ്റോറിയൽ. അന്ന് വലിയ വിമർശനങ്ങൾ ഉയരുകയും ചെയ്തു. അത്തരത്തിലൊരു പരിപാടിക്കാണ് ശൈലജ ടീച്ചർ പങ്കെടുത്തത്. അതുകൊണ്ട് തന്നെ ടീച്ചർ പരിവാർ പരിപാടിയിൽ പങ്കെടുത്തുവെന്ന് ഉറപ്പിക്കാം. വിവിധ സംസ്ഥാനങ്ങളിൽ നിന്നുള്ള ആയുഷ് വകുപ്പ് പ്രതിനിധികളേയും സ്ഥാപനങ്ങളേയും ഇന്ത്യയ്ക്ക് പുറത്ത് നിന്നുള്ള വിദഗ്ധരേയും പങ്കെടുപ്പിച്ചുകൊണ്ടാണ് ആയുർവേദ കോൺഗ്രസ് സംഘടിപ്പിച്ചു വരുന്നത്.\n2002ലാണ് ഇത്തരത്തിലൊരു ആയുർവേദ കോൺഗ്രസ് ആദ്യമായി സംഘടിപ്പിക്കുന്നതിന് സർക്കാർ തീരുമാനിച്ചത്. കേരളത്തിൽ വച്ചാണ് ആദ്യത്തെ വേൾഡ് ആയുർവേദ കോൺഗ്രസ് നടന്നത്. അന്നത്തെ കേന്ദ്രമന്ത്രി ശത്രുഹ്നൻ സിൻഹ കോൺഗ്രസ് ഉദ്ഘാടനം ചെയ്യുകയും അന്നത്തെ മുഖ്യമന്ത്രി എ.കെ. ആന്റണി ഉൾപ്പെടെയുള്ള പ്രമുഖർ പങ്കെടുക്കുകയും ചെയ്തു. ഇതിനെതിരെ രൂക്ഷ വിമർശനമാണ് ദേശാഭിമാനി ഉയർത്തിയത്. ആയുർവേദത്തിന്റെ സ്വന്തം നാട് എന്ന നിലയിലാണ് കേരളത്തിൽ ആദ്യ പതിപ്പ് നടന്നത്.\nകേന്ദ്ര ആയുഷ് ഡിപ്പാർട്ടുമെന്റും ഏത് സംസ്ഥാനത്താണോ വേൾഡ് ആയുർവേദ കോൺഗ്രസ് നടക്കുന്നത് ആ സംസ്ഥാനത്തിലെ ആയുഷ് ഡിപ്പാർട്ടുമെന്റും ചേർന്നാണ് പരിപാടി നടത്തുന്നതെന്ന മന്ത്രിയുടെ വാദവും തെറ്റാണ്. സി.സി.ആർ.എ.എസിന്റെ നേതൃത്വത്തിലാണ് പരിപാടികൾ ആസൂത്രണം ചെയ്യുന്നതുന്നതും പച്ചക്കളമാണ്. ഉദ്ഘാടന പരിപാടിയിൽ കേന്ദ്ര ആയുഷ് വകുപ്പ് മന്ത്രി ശ്രീപദ് നായികും ആയുഷ് മേഖലയിലെ ഉന്നത ഉദ്യോഗസ്ഥരും പങ്കെടുത്തിരുന്നു. ആർഎസ്എസ് പരിപാടിയാതു കൊണ്ടാണ് ഇത് സംഭവിക്കുന്നത്.


ഭാര്യയുമായി ചാറ്റ് ചെയ്ത ഫേസ്ബുക്ക് സുഹൃത്തിനെ ഭർത്താവ് കുത്തിക്കൊന്നു – Times Kerala\nപൂനെ: ഭാര്യയുടെ ഫേസ്ബുക്ക് സുഹൃത്തിനെ ഭർത്താവ് കുത്തി കൊലപ്പെടുത്തി. ഭാര്യയുമായി അമിതമായി ചാറ്റ് ചെയ്യുന്നതു ശ്രദ്ധയിൽപ്പെട്ടതോടെയാണ് സൗരഭ് വ്യങ്കട്ട് ജാദവ് എന്ന യുവാവിനെ യുവതിയുടെ ഭർത്താവ് അയജ് ഷെയ്ക്കും സുഹൃത്ത് സോണ്യ ബരതെയും ചേർന്ന്കൊലപ്പെടുത്തിയത്. സംഭവത്തെ തുടർന്ന് ഇരുവരെയും പോലീസ് അറസ്റ്റ് ചെയ്തിട്ടുണ്ട്.\nഇക്കഴിഞ്ഞ ഞായറാഴ്ച ഔന്ദ് ആശുപത്രി പരിസരത്ത് വച്ചാണ് കൊലപാതകം നടന്നത്. അയജിന്‍റെ ഭാര്യയും കൊല്ലപ്പെട്ട സൗരഭും ഫേസ്ബുക്ക് സുഹൃത്തുക്കളായിരുന്നു. വിവാഹത്തിന് മുമ്പ് തന്നെ ആരംഭിച്ച സൗഹൃദമാണിതെന്നാണ് പൊലീസ് പറയുന്നത്. പക്ഷെ ഇവർ ഒരിക്കൽ പോലും നേരിട്ട് കണ്ടിരുന്നില്ലെന്നാണ് റിപ്പോർട്ടുകൾ. തന്‍റെ ഭാര്യ മറ്റൊരാളുമായി സംസാരിക്കുന്നതിൽ അയജ് അസ്വസ്ഥനായിരുന്നു. ഇതിനെ തുടർന്നാണ് ഇയാൾ സുഹൃത്തിനൊപ്പം സൗരവിനെ കാണാനെത്തിയത്. ഇവിടെ വച്ച് മൂർച്ചയേറിയ ആയുധം ഉപയോഗിച്ച് യുവാവിനെ ആക്രമിക്കുകയായിരുന്നു. കഴുത്തിന് പരിക്കേറ്റ സൗരഭ് സംഭവ സ്ഥലത്ത് വച്ച് തന്നെ കൊല്ലപ്പെടുകയായിരുന്നു.\nവോട്ടിങ് സമയം ഒരു മണിക്കൂര് നീട്ടും; കൊവിഡ് രോഗികൾക്ക് തപാൽ വോട്ട് സൗകര്യം


ഉത്തര്‍പ്രദേശില് യുവതിയെ ഭര്‍ത്താവ് സ്ത്രീധനം ആവശ്യപെട്ട് കെട്ടി തൂക്കി ക്രൂരമായി മര്‍ദ്ദിക്കുകയും അതിന്റെ ദൃശ്യങ്ങള് പകര്‍ത്തി ബന്ധുക്കള്‍ക്ക് അയയ്ക്കുകയും ചെയ്തു. സംഭവത്തില് പോലീസ് അന്വേഷണം തുടങ്ങി. 50,000 രൂപ നല്‍കാന് തയ്യാറായില്ലെങ്കില് യുവതിയെ അതിക്രൂരമായി ഇനിയും മര്‍ദ്ദിക്കുമെന്ന മുന്നറിയിപ്പോടെയാണ് മര്‍ദ്ദനത...\nകശ്മീരില്‍നിന്ന് കഴിഞ്ഞ ദിവസം മുതല് കാണാതായ ഇന്ത്യന് സൈനികന് ഹിസ്ബുള് മുജാഹിദ്ദീനില് ചേര്‍ന്നതായി സംശയം. 12 ജമ്മു കശ്മീര് ലൈറ്റ് ഇന്‍ഫന്ററിയില് ജവാനായ മീര് ഇദ്രിസ് സുല്‍ത്താന് ആണ് ഹിസ്‌ബുളിൽ ചേര്‍ന്നതായി സംശയിക്കുന്നത്. മറ്റു മൂന്ന് യുവാക്കള്‍ക്കൊപ്പം ഇയാള് ഹിസ്‌ബുളിൽ ചേര്‍ന്നതാ...\nഅയോധ്യയില് രാമക്ഷേത്രം നിര്‍മ്മിച്ചില്ലെങ്കില് നമ്മുടെ സംസ്‌ക്കാരത്തിന്റെ വേരറ്റു പോകുമെന്ന് ആര് എസ് എസ് മേധാവി മോഹന് ഭഗവത്. പല്‍ഗര് ജില്ലയില് വിരാട് ഹിന്ദു സമ്മേളനത്തില് പങ്കെടുത്ത് സംസാരിക്കുകയായിരുന്നു മോഹന് ഭഗവത്. രാമക്ഷേത്രം തകര്‍ത്തത് ഇന്ത്യയിലെ മുസ്ലീം സമുദായമല്ല. ഇന്ത്യന് പൗരന്മാര്‍ക്ക് ഒരിക്കലും അങ്ങനെ ചെയ്യാനാകില്ല. ഇന്...\nവിശ്വഹിന്ദുപരിഷത്ത് രാജ്യാന്തര പ്രസിഡന്‍റ് തിരഞ്ഞെടുപ്പില് കനത്ത തോൽവിയേറ്റ് വാങ്ങിയ പ്രവീണ് തൊഗാഡിയ മോഡിക്കെതിരെ ശക്തമായ ആരോപണങ്ങളുമായി രംഗത്ത് വന്നു. ഹിന്ദുക്കൾക്കായി വിവിധ ആവശ്യങ്ങൾ ഉന്നയിച്ച് തൊഗാഡിയ നാളെ മുതൽ അനിശ്ചിതകാല നിരാഹാരം തുടങ്ങുമെന്ന് തൊഗാഡിയെ ഉദ്ധരിച്ച്. പി ടി ഐ റിപ്പോർട് ചെയ്തു. 2002 ലെ ഗോദ്രാ കലാപത്തിന് ശേഷമാണ് താൻ മോദിയിൽ നിന്ന് അകലാ...\nകത്‍വയിൽ സംഘപരിവാറിന്റെ കൂട്ടബലാത്സംഗക്കേസില് കൊല്ലപ്പെട്ട കശ്മീർ പെണ്‍കുട്ടിക്ക് വേണ്ടി ഹാജരാകുന്ന അഭിഭാഷക തന്റെ ജീവന് ഭീഷണിയുണ്ടെന് പരാതി നല്‍കി. ഇക്കാര്യം അഭിഭാഷകയായ ദീപിക സിംഗ് സുപ്രീംകോടതിയെ അറിയിക്കും. എങ്കിലും കേസില് നിന്ന് പിന്മാറില്ലെന്ന് അവര് വ്യക്തമാക്കി പെണ്‍കുട്ടിയുടെ കുടുംബത്തിന് നീതി ലഭിക്കണമെന്നും കുറ്റക്കാര്‍ക്ക് കനത്ത ശിക്ഷ നല്‍കണമെന്നും...


പിറവം പള്ളിയിൽ സംഘർഷം: ദേഹത്ത് മണ്ണെണ്ണയൊഴിച്ച് ആത്മഹത്യാ ഭീഷണിയുമായി വിശ്വാസികൾ\n10 December, 2018 03:27:18 PM\nപിറവം: പളളിത്തർക്കം നിലനിൽക്കുന്ന പിറവത്ത് പൊലീസിനെതിരെ യാക്കോബായ വിശ്വാസികളുടെ പ്രതിഷേധം. വിശ്വാസികൾ പളളിക്കുളളിലാണ് സംഘടിച്ചിരിക്കുന്നത്. വിശ്വാസികളുടെ ആത്മഹത്യാ ഭീഷണി മുഴക്കിയതിനെ തുടര്‍ന്ന് പിന്മാറുന്നതായി പൊലീസ് അറിയിച്ചു. പൊലീസ് പള്ളിയുടെ അകത്ത് കയറാൻ ശ്രമിച്ചാൽ തടയുമെന്ന് വിശ്വാസികൾ മുന്നറിയിപ്പ് നല്‍കി.\nപളളിയുടെ അധികാരം സംബന്ധിച്ച് തങ്ങൾക്ക് അനുകൂലമായ വിധി നടപ്പാക്കണമെന്നാവശ്യപ്പെട്ട് ഓർത്ത‍ഡോക്സ് വിഭാഗം ഹൈക്കോടതിയെ സമീപിച്ചിരുന്നു. ഇക്കാര്യത്തിൽ നാളെ നിലപാട് അറിയിക്കണമെന്ന് ഹൈക്കോടതി നിർദേശിച്ചതിന് പിന്നാലെയാണ് കോടതി വിധി നടപ്പാക്കാനാണ് പൊലീസ് സ്ഥലത്തെത്തിയത്. എന്നാല് പ്രതിഷേധവുമായി യാക്കോബായ വിഭാഗക്കാര് രംഗത്തെത്തുകയും പള്ളിയുടെ ഗേറ്റ് അകത്തുനിന്ന് പൂട്ടുകയും ചെയ്തു. പള്ളിയുടെ ഉടമസ്ഥാവകാശം ഓര്‍ത്തഡോക്‌സ് വിഭാഗത്തിനു വിട്ടുകൊടുക്കണമെന്നാണ് സുപ്രീം കോടതി വിധി.\nയാക്കോബായ വിശ്വാസികളില് ചിലര് പള്ളിയുടെ മുകളില് കയറി പ്രതിഷേധിക്കുന്നുണ്ട്. ഇവരില് ഒരാള് ആത്മഹത്യാ ഭീഷണി മുഴക്കി. ദേഹത്ത് മണ്ണെണ്ണ ഒഴിച്ച് തീ കൊളുത്തുമെന്നായിരുന്നു ഭീഷണി. പൊലീസിനെ അകത്തു കയറാന് അനുവദിക്കില്ലെന്നാണ് യാക്കോബായ വൈദികരുടെയും വിശ്വാസികളുടെയും നിലപാട്. വിധി നടപ്പാക്കാന് സഹകരിക്കണമെന്ന് പൊലീസ് അഭ്യര്‍ഥിച്ചെങ്കിലും സ്ത്രീകളടക്കമുള്ള വിശ്വാസികള് പ്രതിഷേധിക്കുകയാണ്. പ്രദേശത്ത് സംഘര്‍ഷാവസ്ഥ തുടരുകയാണ്.


cheating Archives - RashtraDeepika\nവാട്‌സ്ആപ്പിലെ കൂട്ടുകാരിയെ തേടിപ്പോയ മധ്യവയസ്‌കന് ശരിക്കും ‘ആപ്പിലായി’ ! നഷ്ടമായത് അഞ്ചു ലക്ഷം രൂപ; അമ്മാവന് പറ്റിയ അമളി ഇങ്ങനെ…\nവാട്‌സ് ആപ്പിലൂടെ പരിചയപ്പെട്ട യുവതിയെ തേടിയിറങ്ങിയ മധ്യവയസ്‌കന് കിട്ടിയത് എട്ടിന്റെ പണി. വാട്‌സ്ആപ്പിലൂടെ യുവതി പതിവായി ‘ഗുഡ് മോര്‍ണിംഗ്’ സന്ദേശം അയച്ചിരുന്നു. ഇതോടെ അവരെ കാണാന് ആശമൂത്ത മധ്യവയസ്‌കന് ഇതിനായി ഇറങ്ങിത്തിരിക്കുകയായിരുന്നു. ഇതേത്തുടര്‍ന്ന് അഞ്ചുലക്ഷം രൂപയാണ് ഇയാള്‍ക്ക് നഷ്ടമായത്. ഗോവിന്ദാപുരം പൊലീസ് സ്റ്റേഷന് പരിധിയിലാണ് സംഭവം. രണ്ടുവര്‍ഷമായി വാട്സ് ആപ്പിലൂടെ ഇദ്ദേഹത്തിന് സന്ദേശം ലഭിക്കുന്നുണ്ട്. ഒക്ടോബര് എട്ടിന് ലഭിച്ച സന്ദേശത്തോടൊപ്പം താമസിക്കുന്ന ഹോട്ടലിന്റെ ലൊക്കേഷനും അയച്ചുകൊടുത്തു. രാത്രിയില് മധ്യവയ്സകന് വീരണപാളയിലെ ഹോട്ടല് മുറിയില് എത്തുമ്പോള് അവിടെ മൂന്നുപേര് ഉണ്ടായിരുന്നു. തങ്ങള് പോലീസുകാരാണെന്ന് പരിചയപ്പെടുത്തിയ സംഘം മധ്യവയസ്‌കനെ മയക്കുമരുന്ന് ഇടപാടുകാരനാണെന്ന് പറഞ്ഞ് ഭിഷണിപ്പെടുത്തി. ഇദ്ദേഹത്തിന്റെ ക്രെഡിറ്റ് കാര്‍ഡും പഴ്സും കൈക്കലാക്കുകയും ഫോണ് അണ്‍ലോക്ക് ചെയ്യാന് നിര്‍ബന്ധിക്കുകയും ചെയ്തു. പിന്നാലെ മുറിയില് പൂട്ടിയിട്ട് സംഘം കടന്നുകളഞ്ഞു. മുറിയില്‍നിന്ന് രക്ഷപ്പെട്ട് വീട്ടിലെത്തി അക്കൗണ്ട് നോക്കുമ്പോള് അഞ്ചു തവണകളായി 3,91,812 രൂപ ട്രാന്‍സ്ഫര്…\nAll News, Top Newscheating, whatsappLeaveacomment\nപ്രേമത്തിന് കണ്ണും കാതുമില്ലെന്നു പറയുന്നത് എത്ര ശരി. മുന്‍കാമുകി ജന്മദിനാശംസ നേരാത്തതില് മനംനൊന്ത് യുവാവ് ജീവിതം അവസാനിപ്പിച്ചു.കര്‍ണാടക ചിക്കബല്ലാപുര സ്വദേശി എം. ശിവകുമാറാണ്(25) വീടിനുള്ളില് തൂങ്ങിമരിച്ചത്. ഫെബ്രുവരി 26 ബുധനാഴ്ചയായിരുന്നു സംഭവം. 2017 മുതല് 2019 വരെ ബെംഗളൂരുവില് ടാക്സി ഡ്രൈവറായിരുന്ന ശിവകുമാര് ഒരു പെണ്‍കുട്ടിയുമായി അടുപ്പത്തിലായിരുന്നു. ബംഗളൂരുവിലെ വീടിനടുത്ത് താമസിച്ചിരുന്ന ഈ പെണ്‍കുട്ടിയെ വിവാഹം കഴിക്കാനും ആഗ്രഹിച്ചിരുന്നു. ഇതിനിടെ അമ്മയ്ക്ക് സുഖമില്ലാത്തതിനാല് ശിവകുമാര് ബംഗളൂരുവിലെ ജോലി ഉപേക്ഷിച്ച് നാട്ടിലെത്തി. ഇക്കാര്യം കാമുകിയെ അറിയിക്കുകയും ചെയ്തിരുന്നു. എന്നാല് ശിവകുമാര് ബെംഗളൂരു വിട്ടതോടെ പെണ്‍കുട്ടി ഇയാളുമായുള്ള ബന്ധത്തില്‍നിന്ന് പിന്മാറി. എന്നാല് കാമുകിയുടെ അകല്‍ച്ച ഇയാളെ മാനസികമായി തകര്‍ത്തു. ഫെബ്രുവരി 26-ന്, തന്റെ ജന്മദിനത്തില് കാമുകി തന്നെ വിളിക്കുമെന്നും ആശംസ നേരുമെന്നും ശിവകുമാര് പ്രതീക്ഷിക്കുകയും ചെയ്തു. എന്നാല് പ്രതീക്ഷ അസ്ഥാനത്തായതോടെ ഇയാള് കിടക്കുമുറിയില് തന്നെ ജീവിതം അവസാനിപ്പിക്കുകയായിരുന്നു.\nAll News, Today’S Specialcheating, loveLeaveacomment\nമൂന്നു വര്‍ഷത്തെ കടുത്ത പ്രണയത്തിനു ശേഷം നൈസായി ഒഴിവാക്കി ! മുങ്ങി നടന്ന കാമുകനെ ഒടുവില് കണ്ടു കിട്ടിയപ്പോള് കാമുകി കൊടുത്തത് എട്ടിന്റെ പണി;പത്തനംതിട്ട ബസ് സ്റ്റാന്‍ഡില് അരങ്ങേറിയ നാടകീയ രംഗങ്ങള് ഇങ്ങനെ…\nമൂന്നു വര്‍ഷം പ്രണയിച്ച ശേഷം മുങ്ങിയ കാമുകനു നേരെ കത്തിവീശി പെണ്‍കുട്ടി. പത്തനംതിട്ടയിലെ സ്വകാര്യ ബസ്റ്റാന്‍ഡിലാണ് സംഭവം. കോളേജ് വിദ്യാര്‍ത്ഥിനിയായ യുവതിയെ പ്രണയിച്ചു വഞ്ചിച്ച ശേഷം ഏറെ നാളായി മുങ്ങി നടന്ന കാമുകനെ ബസ് സ്റ്റാന്‍ഡില് കണ്ടതോടെ ക്ഷുഭിതയായ പെണ്‍കുട്ടി ഇയാള്‍ക്ക് നേരെ കത്തി വീശുകയായിരുന്നു. ഇന്നലെ വൈകിട്ട് നാലിന് ബസ് സ്റ്റാന്‍ഡിന് സമീപമുള്ള പൊലീസ് എയ്ഡ് പോസ്റ്റിനു സമീപം പ്രവേശന കവാടത്തിലായിരുന്നു സംഭവം. മൂന്നു വര്‍ഷമായി പ്രണയത്തിലായിരുന്നു ഇവര്. എന്നാല് പ്രണയം വീട്ടുകാര് അറിഞ്ഞതോടെ യുവാവ് നൈസായി കാമുകിയെ ഒഴിവാക്കുകയായിരുന്നു. പിന്നീട് യുവതിയുടെ കണ്ണില്‍പെടാതെ ഇയാള് മുങ്ങി നടക്കുകയായിരുന്നു. ഇന്നലെ കൂട്ടുകാരുമൊത്ത് ബസ് സ്റ്റാന്‍ഡില് എത്തിയ കാമുകനെ യുവതി കാണുകയും മാറ്റിനിര്‍ത്തി സംസാരിക്കുകയും ചെയ്തു. രംഗം വഷളായതോടെ കൂട്ടുകാര് ഇവര്‍ക്കടുത്തേക്ക് എത്തി. ഇതിനിടെ പെണ്‍കുട്ടി ബാഗില് കരുതിയിരുന്ന കറിക്കത്തി പുറത്തെടുത്ത് യുവാവിനെ ഭീഷണിപ്പെടുത്തുകയായിരുന്നു. തിരക്കുള്ള സമയമായതിനാല്…\nToday’S Specialcheating, lovers, stab\nFriday February 15, 2019 Saturday February 16, 2019 Support\nനടനും സംവിധായകനുമായ ബൈജു എഴുപുന്നയ്‌ക്കെതിരേ ഗുരുതര ആരോപണവുമായി മുന് മിസ് ഇന്ത്യ റണ്ണറപ്പും നടിയുമായ പാര്‍വതി ഓമനക്കുട്ടന് ബൈജു എഴുപുന്ന തന്നെ ചതിച്ചെന്നാണ് പാര്‍വതി ആരോപിക്കുന്നത്. ഒരു മാസികയ്ക്ക് നല്കിയ അഭിമുഖത്തിലാണ് പാര്‍വതി ഈ വെളിപ്പെടുത്തല് നടത്തിയത്. തന്റെ ആദ്യ മലയാളചിത്രമായിരുന്നു ‘കെ.ക്യൂ’. ഈ ചിത്രത്തില് നായികയാവണമെന്നു പറഞ്ഞ് ബൈജു തന്നെ സമീപിച്ചപ്പോള് തമിഴിലെ സൂപ്പര് സ്റ്റാറാണ് നായകനെന്നാണ് പറഞ്ഞിരുന്നത്. തമിഴിലെ ഒരു സൂപ്പര്‍സ്റ്റാറാണ് നായകന് എന്നു പറഞ്ഞതോടെ പാര്‍വതി കരാറില് ഏര്‍പ്പെടുകയും ചെയ്തു.എന്നാല് ചിത്രീകരണം തുടങ്ങിയതോടെയാണ് ബൈജു തന്നെയാണ് ചിത്രത്തിലെ നായകനെന്ന് അറിയുന്നത്. അത് തന്നെ വളരെയധികം വിഷമിപ്പിച്ചെന്ന് പാര്‍വതി പറയുന്നു. മലയാളത്തിലും തമിഴിലുമായാണ് ചിത്രം നിര്‍മിക്കുന്നതെന്നും ബൈജു അറിയിച്ചിരുന്നു. എന്നാല് ഷൂട്ടിംഗ് തുടങ്ങിയപ്പോഴാണ് നായകന് ബൈജു തന്നെയാണ് എന്ന് മനസ്സിലായത്. എന്നാല് ചിത്രീകരണം മുടങ്ങാതിരിക്കാന് വേണ്ടിയാണ് അഭിനയിച്ച് പൂര്‍ത്തിയാക്കിയതെന്നും പാര്‍വതി പറഞ്ഞു. ബൈജു ഇക്കാര്യത്തില്…\nMoviesbaiju ezhupunna, cheating, parvathy omanakuttan\nകോട്ടയം:ചില മലയാളികള് മൊത്തം മലയാളികള്‍ക്കും അപമാനമുണ്ടാക്കുന്ന പ്രവൃത്തികള് ചെയ്യാന് വ്യാപൃതരാണ്. അത്തരത്തിലൊരു സംഭവമാണ് കഴിഞ്ഞ ദിവസം നടന്നത്. 65 ലക്ഷം ഒന്നാം സമ്മാനം ലഭിച്ച ലോട്ടറി ടിക്കറ്റ് മലയാളി യുവാവ് തട്ടിയെടുത്തുവെന്ന പരാതിയുമായി അസം സ്വദേശി രംഗത്ത്. നിലമ്പൂര് സ്വദേശിയായ മിഖ്ദാദ് എന്നയാള്‍ക്കെതിരേയാണ് അസം സ്വദേശി സുശീലന് പരാതിയുമായി വന്നത്. കേരള സംസ്ഥാന ഭാഗ്യക്കുറി വകുപ്പിന്റെ ഡിസംബര് 10ന് നറുക്കെടുത്ത വിന്‍വിന് ലോട്ടറിയില് ആണ് ഒന്നാം സമ്മാനം ലഭിച്ചത്. എന്നാല് സുശീലന് ടിക്കറ്റ് മാറി പണം ആക്കുവാന് ബാങ്ക് അക്കൗണ്ട് ഇല്ലാതിരുന്നതാണ് ചതിയില്‍പ്പെടാന് ഇടയാക്കിയത്. കോട്ടയം അമ്മഞ്ചേരിയിലെ ഐസിഎച്ച് ആശുപത്രിയിലെ ജീവനക്കാരനാണ് സുശീല്. പണം വാങ്ങുവാന് വഴി ഇല്ലാതെ വിഷമിച്ചു നിന്നപ്പോള് കാന്റീനില് അപ്പം എത്തിക്കുന്ന നിലമ്പൂര് സ്വദേശി മിഖ്ദാദിന്റെ സഹായം നല്‍കാമെന്ന് പറഞ്ഞ് വരികയായിരുന്നു. പക്ഷേ ടിക്കറ്റ് വാങ്ങി പോയ ആളെ ശേഷം കണ്ടില്ല. ഇതോടെയാണ്…\nToday’S Specialassam, cheating, lottery ticket\nSaturday November 10, 2018 Support\nവയനാട്: ലോട്ടറിയടിച്ചതിന്റെ സന്തോഷത്തില് രാവിലെ ലഡു വിതരണം നടത്തിയ പുല്‍പ്പള്ളി അമരക്കുനി സ്വദേശി വിശ്വഭരന്റെ ആനന്ദക്കണ്ണീര് വൈകുന്നേരമായപ്പോഴേക്കും സങ്കടക്കണ്ണീരായി. ഓഗസ്റ്റ് മുപ്പതിന് രണ്ടര മണിക്കും പതിവുപോലെ ലോട്ടറിയെടുത്തു. പുല്‍പ്പള്ളി വിനായക ഏജന്‍സിയില് നിന്നാണ് വിശ്വംഭരന് കാരുണ്യ പ്ലസ് ഭാഗ്യക്കുറി എടുത്തത്. എണ്‍പത് ലക്ഷവുമായി ഭാഗ്യദേവത തേടിയെത്തിയെന്ന് അന്ന് വൈകിട്ട് ഏജന്റാണ് നേരിട്ടുവന്ന് അറിയിച്ചത്. തുടര്‍ന്ന് ലോട്ടറിക്കടക്കാരന് തന്നെ വിശ്വംഭരനെയും കൂട്ടി ബാങ്കിലും പത്രങ്ങളുടെ പ്രാദേശിക ഓഫിസുകളിലും പോയി. കടയില് ലഡുവിതരണം നടത്തി. ഇതിനോടകം ലോട്ടറിയടിച്ച വിവരം നാടു മുഴുവന് പരന്നു. പക്ഷെ വൈകിട്ടോടെ സന്തോഷക്കണ്ണീര് സങ്കടക്കണ്ണീരായി. താന് കബളിപ്പിക്കപ്പെട്ടെന്നാണ് വിശ്വംഭരന് പറയുന്നത്. തനിക്ക് പറ്റിയ ചതിയെ കുറിച്ച് വിശ്വംഭരന് പറയുന്നതിങ്ങനെ. പിഎ, പിജി, പികെ എന്നീ സീരിയലിലുള്ള 188986 നമ്പറുകളിലുള്ള മൂന്ന് ടിക്കറ്റുകളാണ് എടുത്തതെന്ന് വിശ്വംഭരന് പറയുന്നു. ഇതില് ഒരു ടിക്കറ്റിന് സമ്മാനം അടിച്ചുവെന്ന് ഏജന്‍സിക്കാരനാണ് അറിയിച്ചത്.…\nTop Newscheating, karunya lottery\nജലന്ദര്: ദുബായ്‌ക്കെന്നു പറഞ്ഞാണ് നാടോടിക്കാറ്റ് സിനിമയില് മോഹന്‍ലാലിനെയും ശ്രീനിവാസനെയും ഉരുവില് കയറ്റി മദ്രാസിലെത്തിച്ചത്. അത് സിനിമയാണെങ്കില് അതിനു സമാനമായ അനുഭവം ജീവിതത്തില് സംഭവിച്ചതിനെത്തുടര്‍ന്നാണ് ജലന്ദര് സ്വദേശി രജന്‍സിംഗ് എന്ന മുപ്പതുകാരന് ആത്മഹത്യ ചെയ്തത്. അമേരിക്കയില് ജോലി എന്നു പറഞ്ഞ് വിശ്വസിപ്പിച്ച ട്രാവല് ഏജന്റ് റഷ്യയിലേയ്ക്ക് അയയ്ക്കുകയായിരുന്നു. കടം വാങ്ങി 13 ലക്ഷം രൂപ ഏജന്റിന് നല്‍കുകയും ചെയ്തിരുന്നു. അമേരിക്കയില് എല്ലാം റെഡിയാണെന്ന് പറഞ്ഞ ഏജന്റ് പിന്നീട് ആദ്യം റഷ്യയില് ചെല്ലണമെന്നും ആദ്യത്തെ മൂന്നു മാസം അവിടെ നിന്ന ശേഷം അമേരിക്കയിലേയ്ക്ക് പോകാനാകുമെന്നും പറഞ്ഞു. റഷ്യയിലെത്തിയ രജന് മൂന്ന് മാസം മോസ്‌കോയില് ചിലവഴിച്ചെങ്കിലും അമേരിക്കയിലേക്ക് അയയ്ക്കാനുള്ള നീക്കങ്ങളൊന്നുമുണ്ടായില്ല. ഇതോടെ നാട്ടില് തിരിച്ചെത്തി ദിവസങ്ങള്‍ക്കകം വീട്ടിലെ ഫാനില് തൂങ്ങി മരിച്ച നിലയില് കണ്ടെത്തുകയായിരുന്നു. ആത്മഹത്യ പ്രേരണ, വഞ്ചനാ കുറ്റങ്ങള് ചുമത്തി ഏജന്റിനെതിരേ കേസെടുത്തിട്ടുണ്ട്.\nToday’S Specialamerica, cheating\nMonday May 28, 2018 Monday May 28, 2018 Support\nരാജ്യത്തെ പ്രമുഖ ഡിടിഎച്ച് സര്‍വീസുകളിലൊന്നായ റിലയന്‍സ് ഡിജിറ്റല് ടിവി ആളുകളെ വഞ്ചിക്കുന്നതായി പരാതി. നിലവില് റിലയന്‍സ് ഡിജിറ്റല് ടിവി സെറ്റ് അപ് ബോക്‌സില് യാതൊരു ചാനലുകളും ലഭിക്കാത്ത അവസ്ഥയാണുള്ളത്.സെറ്റ് അപ് ബോക്‌സ് ഓണ് ചെയ്യുമ്പോള് ഇറര് സിഗ്നല് മാത്രമാണ് കാണുന്നത്. അനില് അംബാനിയുടെ റിലയന്‍സ് കമ്യൂണിക്കേഷന്റെ കീഴിലുണ്ടായിരുന്ന റിലയന്‍സ് ഡിജിറ്റല് ടിവി കഴിഞ്ഞ നവംബറില് പ്രവര്‍ത്തനം അവസാനിപ്പിക്കുന്നതായി പ്രഖ്യാപിച്ചിരുന്നു. ഇതേത്തുടര്‍ന്ന് നിരവധി റിലയന്‍സ് ഡിജിറ്റല് ടിവി ഉപഭോക്താക്കള് മറ്റു ഡിടിഎച്ചുകളിലേക്ക് കൂടുമാറിയിരുന്നു. എന്നാല് കഴിഞ്ഞ നവംബറില് റിലയന്‍സ് ഡിജിറ്റല് ടിവിയുടെ അവകാശം റിലയന്‍സ് കമ്യൂണിക്കേഷന് പാന്റല് ടെക്‌നോളജീസ് ആന്‍ഡ് വീക്കോണ് മീഡിയയ്ക്ക് വിറ്റു. പുതിയ ഉടമകള് ആകര്‍ഷകമായ പാക്കേജുകള് പ്രഖ്യാപിച്ചതോടെ ഉപഭോക്താക്കളുടെ എണ്ണത്തില് വര്‍ധനയും ഉണ്ടായി. 2499 രൂപയ്ക്ക് എല്ലാ പേ-ചാനലുകളും രണ്ടു വര്‍ഷത്തേക്ക്(ഒരു വര്‍ഷത്തേക്ക് 1499), 1499യ്ക്ക് സാധാരണ ചാനലുകള് അഞ്ചു വര്‍ഷത്തേക്ക് തുടങ്ങിയവയായിരുന്നു പ്രധാന…\nTop Newscheating, DTH, reliance digital TV


ജോസ് കെ മാണിയുടെ ഇടതു മുന്നണി പ്രവേശനം നാളെ പ്രഖ്യാപിക്കും ?പാലാ സീറ്റ് വിട്ടു കൊടുക്കില്ലെന്ന് മാണി സി കാപ്പന്.എതിർപ്പുമായി സിപിഐ കോട്ടയം ജില്ലാ കമ്മിറ്റിയും. | Daily Indian Herald\nOctober 8, 2020 12:26 pm By : Indian Herald Staff\nകോട്ടയം: കേരള കോൺഗ്രസ് ജന്മദിനമായ നാളെ കേരളം കോൺഗ്രസിന്റെ ഇടതു മുന്നണി പ്രവേശനം നാളെ പ്രഖ്യാപിക്കും എന്ന് സൂചന.പാർട്ടി നേതാക്കളുമായി ജോസ് കെ മാണി നാളെ ഓൺലൈനിലൂടെ സംവദിക്കുന്നുണ്ട് . ഇതിനുശേഷം മുന്നണി പ്രവേശനം സംബന്ധിച്ച സൂചനകൾ ലഭിക്കുമെന്നാണ് ഒരു വിഭാഗം നേതാക്കൾ ചൂണ്ടിക്കാട്ടുന്നത്.യു.ഡി.എഫുമായി ബന്ധമില്ലെന്ന് ജോസ് കെ മാണി പ്രഖ്യാപിക്കുമെന്നും നേതാക്കൾ പറയുന്നു. ഇതോടെ ഇടതുമുന്നണി ജോസിനെ സ്വാഗതം ചെയ്യും. അങ്ങനെ ഔദ്യോഗിക ചർച്ചകളിലേക്ക് കടക്കുമെന്നുമാണ് നേതാക്കളുടെ പ്രതീക്ഷ. .\nസീറ്റുകളുടെ കാര്യത്തിൽ ഇനിയും തീരുമാനം ഉണ്ടാകേണ്ടതുണ്ട്. പാലാ കുട്ടനാട് സീറ്റുകൾ വിട്ടു നൽകില്ലെന്ന് എൻസിപി നേതാവ് മാണി സി കാപ്പൻ നേരത്തെ വ്യക്തമാക്കിയിരുന്നു. രാജ്യസഭാ സീറ്റ് പകരം വാങ്ങിയുള്ള ഒത്തുതീർപ്പിനില്ലെന്നും കാപ്പൻ പറഞ്ഞിരുന്നു. പാലയിൽ ൽ നിന്നു തന്നെ വീണ്ടും മത്സരിക്കുമെന്ന നിലപാടിലാണ് മാണി സി കാപ്പൻ. ഇതാണ് ജോസ് കെ. മാണിക്ക് മുന്നിലെ പ്രധാന വെല്ലുവിളി. പാലാ സീറ്റ് നല്‍കി വിട്ടുവീഴ്ചയ്ക്കില്ലെന്ന് വ്യക്തമാക്കി കൊണ്ടാണ് എന്‍സിപി രംഗത്തുവന്നിരിക്കുന്ന്. രാജ്യസഭ സീറ്റ് വാങ്ങി പാലാ വിട്ടുകൊടുക്കുമെന്ന വാര്‍ത്ത നിഷേധിച്ച മാണി സി കാപ്പന് ആരുടെയും ഔദാര്യത്തില് രാജ്യസഭയിലേക്കില്ലെന്നും പ്രതികരിച്ചു.\nജോസ് കെ മാണിയുടെ ഇടത് മുന്നണി പ്രവേശനം ദിവസങ്ങള്‍ക്കകം ഉണ്ടാകുമെന്നാണ് സൂചന പുറത്തുവന്നതോടെയാണ് എന്‍സിപി ഉടക്കുമായി രംഗത്തുവന്നത്. എല്‍ഡിഎഫ് കണ്‍വീനര് എ. വിജയരാഘവന് ഉള്‍പ്പെടെയുള്ളവരുമായുള്ള അന്തിമഘട്ട ചര്‍ച്ചകള് ജോസ്. കെ മാണി പൂര്‍ത്തിയാക്കി. നിയമസഭ സീറ്റുകള് സംബന്ധിച്ചും ഇതില് ഏകദേശ ധാരണയായി. കോട്ടയം ജില്ലയില് നാല് സീറ്റുകള് ജോസ് ഉറപ്പിക്കുന്നു. പാലാ സീറ്റിലും കണ്ണുണ്ട്. രാജ്യസഭ സീറ്റ് മാണി സി കാപ്പന് വിട്ടു നല്‍കി പാലാ സ്വന്തമാക്കാനുള്ള നീക്കം നടത്തുന്നതായും അഭ്യൂഹങ്ങള് ഉയര്‍ന്നു. ഇത് പാടെ നിഷേധിക്കുകയാണ് എന്‍സിപിയും മാണി. സി കാപ്പനും.\nജോസിന്റെ മുന്നണി പ്രവേശന ഉപാധികളോട് സി.പി.ഐയ്ക്കും പൂർണ്ണമായും അനുകൂല നിലപാടില്ല. രണ്ട് എംഎൽഎമാർ മാത്രമുള്ള പാർട്ടിയാണ് ജോസ് കെ. മാണിയുടേതെന്നാണ് സി.പി.ഐ സംസ്ഥാന സെക്രട്ടറി കാനം രാജേന്ദ്രൻ വ്യക്തമാക്കി. സിപിഐ മത്സരിക്കുന്ന കാഞ്ഞിരപ്പള്ളി സീറ്റ് ജോസ് കെ മാണി വിഭാഗത്തിന് നൽകാൻ ഇപ്പോഴും അവർ തയ്യാറായിട്ടില്ലെന്നാണ് സൂചന.\nജോസ് വിഭാഗം മത്സരിച്ചിരുന്ന നിലവില് സിപിഎമ്മിന്റെ സിറ്റിങ് സീറ്റുകളായ ഏറ്റുമാനൂരും, പേരാമ്ബ്രയും സിപിഎം നിലനിര്‍ത്തും. കുട്ടനാട് സീറ്റിലും ജോസ് കെ. മാണി അവകാശം ഉന്നയിക്കില്ല. കാഞ്ഞിരപ്പള്ളി വിട്ടു നല്‍കുന്നതില് സിപിഐക്ക് ഇപ്പോളും എതിര്‍പ്പുണ്ട്. സിപിഎമ്മിന്റെ കൈവശമുള്ള സീറ്റുകളിലൊന്ന് വിട്ടു നല്‍കി സിപിഐയെ അനുനയിപ്പിക്കാനാണ് നീക്കം. എന്‍സിപിയെ തൃപ്തിപ്പെടുത്തുന്ന ഫോര്‍മുലയ്ക്കായുള്ള ആലോചനകളാണ് നടക്കുന്നത്.\nഅതേസമയം ജോസ് കെ. മാണി ഇടതുമുന്നണിയില് വരുന്നതുകൊണ്ട് കാര്യമായ ഒരു പ്രയോജനവും ഉണ്ടാകാന് പോകുന്നില്ലെന്ന് സിപിഐ കോട്ടയം ജില്ലാ നേതൃത്വം. കോട്ടയം ജില്ലാ സെക്രട്ടറി സി.കെ.ശശിധരന് കേരള കോണ്‍ഗ്രസ് ജോസ് കെ മാണി വിഭാഗത്തെ എല്.ഡി.എഫിലെടുക്കുന്നതില് പരസ്യമായി അതൃപ്തി പ്രകടിപ്പിച്ച് രംഗത്തെത്തി. ‘യു.ഡി.എഫ് വിട്ടുപോരുന്നതില് അതൃപ്തരാണ് അവരുടെ അണികളിലെ പ്രധാനപ്പെട്ട ഒരു ഭാഗം. മുന്‍കാല അനുഭവത്തിന്റെ അടിസ്ഥാനത്തില് വലിയ അത്ഭുതമൊന്നും അവര് വരുന്നതുകൊണ്ട് ഉണ്ടാവുമെന്ന അഭിപ്രായം ഞങ്ങള്‍ക്കില്ല’, സി.കെ.ശശിധരന് പറഞ്ഞു.\nജോസ് കെ.മാണിയുടെ വരവ് സംബന്ധിച്ച് മുന്നണിയില് ഇതുവരെ ഒരു ചര്‍ച്ചയും നടന്നിട്ടില്ല. സിപിഐയുടെ സീറ്റ് ആര്‍ക്കും വിട്ടുകൊടുക്കാന് പോകുന്നില്ലെന്നും അദ്ദേഹം വ്യക്തമാക്കി. രണ്ട് എംഎ‍ല്‍എമാര് മാത്രമുള്ള പാര്‍ട്ടിയാണ് ജോസ് കെ. മാണിയുടേതെന്നാണ് സിപിഐ സംസ്ഥാന സെക്രട്ടറി കാനം രാജേന്ദ്രന് നേരത്തെ പറഞ്ഞിരുന്നത്. സിപിഐ മത്സരിക്കുന്ന കാഞ്ഞിരപ്പള്ളി സീറ്റ് ജോസ് കെ മാണി വിഭാഗത്തിന് നല്‍കാന് ഇപ്പോഴും അവര് തയ്യാറായിട്ടില്ലെന്നാണ് സൂചന. കേരള കോണ്‍ഗ്രസ് ജന്മദിനമായ വെള്ളിയാഴ്ച സ്റ്റിയറിങ് കമ്മിറ്റി യോഗം ചേരുന്നുണ്ട്. ഈ യോഗത്തിന് ശേഷം മുന്നണി മാറ്റം സംബന്ധിച്ചുള്ള നിലപാട് ജോസ് കെ.മാണി പ്രഖ്യാപിച്ചേക്കുമെന്നാണ് റിപ്പോര്‍ട്ട്.\nഅതേസമയം ജോസ് കെ.മാണിയെ മുന്നണിയിലെടുക്കുന്നതില് അനുകൂല നിലപാടാണ് സിപിഐ.എം സ്വീകരിക്കുന്നത്. കോട്ടയം ജില്ലയിലെ മൂന്ന് സഹകരണസംഘങ്ങള് സിപിഐ.എമ്മുമായി ചേര്‍ന്ന് ജോസ് കെ.മാണി പക്ഷം കഴിഞ്ഞ ദിവസങ്ങളില് പിടിച്ചെടുത്തിരുന്നു. പാലായും തൊടുപുഴയും അടക്കം 13 നിയമസഭാ സീറ്റുകള് നല്‍കാന് ഇടതു മുന്നണി സമ്മതം അറിയിച്ചതോടെയാണ് ജോസ് കെ മാണി വിഭാഗം ഇടതു മുന്നണിയിലേക്ക് നീങ്ങുന്നത്.\n11ന് രണ്ടില കേസിലെ ഹൈക്കോടതി വിധിക്കു ശേഷം നിലപാട് പ്രഖ്യാപിക്കാനുമാണ് കേരള കോണ്‍ഗ്രസിലെ (എം) ആലോചന. ജന്മദിന സമ്മേളനത്തില് പാര്‍ട്ടിയുടെ സ്റ്റീയറിങ് കമ്മിറ്റി യോഗം ഓണ്‍ലൈനായി കൂടും. യുഡിഎഫ് വിടാനുള്ള സാഹചര്യം ചെയര്‍മാന് ജോസ് കെ. മാണി സ്റ്റീയറിങ് കമ്മിറ്റിയില് വിശദീകരിക്കും. അടുത്തയാഴ്ച രാഷ്ട്രീയ നിലപാട് പ്രഖ്യാപിക്കും. തുടര്‍ന്ന് എല്‍ഡിഎഫ് കേരള കോണ്‍ഗ്രസിനെ സ്വാഗതം ചെയ്യും. കേരളാ കോണ്‍ഗ്രസിനെ മുന്നണിയില് എടുക്കുന്ന കാര്യത്തില് എല്‍ഡിഎഫില് വലിയ എതിര്‍പ്പില്ല. നേരത്തെ ഇടഞ്ഞു നിന്ന സിപിഐ ഇപ്പോള് നിലപാട് അറിയിച്ചു കൊണ്ടു രംഗത്തു വന്നിട്ടുണ്ട്. ഭരണ തുടര്‍ച്ച നേരാന് മുന്നണിയെ ശക്തിപ്പെടുത്തുന്നതിന്റെ ഭാഗമായി ജോസ് കെ മാണിക്ക് ഇടതു മുന്നണിയില് പ്രവേശനം നല്‍കാമെന്നാണ് സിപിഐ നിലപാട്. ആകെ നിലനിന്നിരുന്ന പ്രശ്നം സീറ്റുകളെ സംബന്ധിച്ചായിരുന്നു.\nTags: court judgement against jose k mani, JOSE K MANI -LDF


ചേറിലും ചെളിയിലും ഗവേഷണം ; ജീവിതത്തില് സമ്പാദിച്ചത് നെല്‍വിത്തുകള് മാത്രം | Paddy field| Agriculture| Organic farming\nചേറിലും ചെളിയിലും ഗവേഷണം ; ജീവിതത്തില് സമ്പാദിച്ചത് നെല്‍വിത്തുകള് മാത്രം\nNov 8, 2018, 11:33 AM IST\nഹൃദയാഘാതത്തെത്തുടര്‍ന്ന് കിടപ്പിലായ ഇദ്ദേഹം ദീര്‍ഘകാലം പരിപാലിച്ചുപോന്നത് പ്രളയത്തെപ്പോലും അതിജീവിക്കുന്ന പരമ്പരാഗതമായ നെല്‍വിത്തുകളാണ്.\nചെറുവയല് രാമന് : ഫോട്ടോ: എ. ജെ ചാക്കോ\n'ഏകദേശം 51 ഇനങ്ങളില്‍പ്പെട്ട പൈതൃകമായ നെല്‍വിത്തുകള് ഞാന് ഇത്രയും കാലം സംരക്ഷിച്ചുപോന്നു. സാമ്പത്തികമായ ഒരു സഹായവും ഇതുവരെയും ആവശ്യപ്പെട്ടിട്ടില്ല. ഞാനില്ലാതായാലും ഈ വിത്തുകള് സംരക്ഷിക്കപ്പെടണമെന്ന ആഗ്രഹം മാത്രമേ എനിക്കുള്ളു. കൃഷിയായിരുന്നു ഞങ്ങളുടെ ജീവിതമാര്‍ഗം'. ചേറിലും ചെളിയിലും പാടത്തുമിറങ്ങി ഗവേഷണം നടത്തിയ നെല്‍വിത്തുകളുടെ സംരക്ഷകന് ചെറുവയല് രാമന് എന്ന കര്‍ഷകന്റെ വാക്കുകളാണ് ഇത്.\nഹൃദയാഘാതത്തെത്തുടര്‍ന്ന് കിടപ്പിലായ ഇദ്ദേഹം ദീര്‍ഘകാലം പരിപാലിച്ചുപോന്നത് പ്രളയത്തെപ്പോലും അതിജീവിക്കുന്ന പരമ്പരാഗതമായ നെല്‍വിത്തുകളാണ്. വെളിയന്, ചേറ്റ് വെളിയന്, മുണ്ടകന്, ചെന്താരി, ചെമ്പകം, മരത്തൊണ്ടി, ചെന്നെല്ല്, കണ്ണിച്ചെന്നെല്ല്, ചോമാല, അടുക്കന്, വെളുമ്പാല, പാല്‍വെളിയന്, കൊടുവെളിയന്, ഗന്ധകശാല, ജീരകശാല, കയമ, ഉരുണിക്കയമ, പാല്‍ത്തൊണ്ടി, ഓണമൊട്ടന്, കല്ലടിയാരന്,ഓക്കന് പുഞ്ച, കുറുമ്പാളി, വെള്ളിമുത്ത്, പുന്നാരന് തൊണ്ടി, തൊണ്ണൂറാംതൊണ്ടി, തൊണ്ണൂറാംപുഞ്ച, നവര, കുങ്കുമശാലി എന്നിങ്ങനെ 51 ഇനങ്ങളില്‍പ്പെട്ട വിത്തുകളുടെ സംരക്ഷകനായ ഈ ആദിവാസി കര്‍ഷകന് നെല്‍ക്കൃഷിയുടെ എന്‍സൈക്ലോപീഡിയ തന്നെയാണ്.\nഊരിലെ പ്രായമായവരുടെ കൈയില് നിന്ന് രാമന് നെല്‍വിത്തുകള് ശേഖരിച്ചിരുന്നു. ക്ഷേത്രാചാരത്തിന് പലയിനം നെല്ലുകള് കുറിച്യര് ഉപയോഗിച്ചിരുന്നു. അവരില് നിന്നും കുറേയിനങ്ങള് ശേഖരിച്ചു. കൃഷിയോട് താത്പര്യമുള്ള മറ്റു പലരും രാമന് നാടന് നെല്ലിനങ്ങള് സമ്മാനിക്കുകയും ചെയ്തു.\nപൂര്‍ണമായും ജൈവ കൃഷിയാണ് രാമന് പിന്തുടരുന്നത്. ചാണകവും ചാരവും തന്നെയാണ് പ്രധാന വളം. തവള, തുമ്പി, ചിലന്തി തുടങ്ങിയ മിത്രജീവികള് കൃഷിയിടത്തിലെ കീടങ്ങളെ തിന്നുതീര്‍ക്കും. ഇതു കൂടാതെ കര്‍പ്പൂരച്ചെടിപോലുള്ള രൂക്ഷഗന്ധം വമിക്കുന്ന ചെടികളും കീടങ്ങളെ തുരത്താന് ഉപയോഗിക്കുന്നു.\nചെറുവയല് രാമന് നെല്‍പ്പാടത്ത് : ഫോട്ടോ: എ. ജെ ചാക്കോ\nനെല്ല് വിളവെടുത്ത ശേഷം ഒരാഴ്ച വെയിലും മഞ്ഞും കൊള്ളിക്കുന്നു. തുടര്‍ന്ന് മുള കൊണ്ടുണ്ടാക്കിയ കുട്ട ചൂടാക്കി വെയിലിന്റെ ചൂടോടെ നെല്ലിനെ അതില് സംഭരിക്കും. വൈക്കോല്, കൂടാരം പോലെ കെട്ടിയുണ്ടാക്കുന്ന വിത്തുകൂടയും നെല്‍സംഭരണത്തിന് ഉപയോഗിക്കുന്നുണ്ട്. പുഴുങ്ങിക്കുത്തിയ അരിയും ഈ വിധം സംഭരിക്കാം. ഇങ്ങനെ സംഭരിക്കുന്ന വിത്തുകള്‍ക്ക് രണ്ടു വര്‍ഷത്തോളം മുളയ്ക്കാനുള്ള ശേഷിയുണ്ടാകും.\n1952 ല് വയനാട്ടിലെ കുറിച്യ ഗോത്രത്തില് കേളപ്പന്റെയും തേയിയുടെയും മകനായി തോനിച്ചാല് ഗ്രാമത്തിലാണ് രാമന്റെ ജനനം. കമ്മന നവോദയ വിദ്യാലയത്തില് അഞ്ചാം ക്ലാസ് മുതല് പത്താംക്ലാസ് വരെ പഠനം നടത്തി.\nചെറുവയല് രാമന് തന്റെ വീടിന് മുന്നില് : ഫോട്ടോ: എ. ജെ ചാക്കോ\nകൃഷിയെ ബിസിനസ് എന്നതിനേക്കാളുപരി ജീവിതത്തിന്റെ ഒഴിച്ചുകൂടാനാകാത്ത ഭാഗമായിക്കണ്ട ഈ കര്‍ഷകന് ആകെയുള്ള സമ്പാദ്യവും ഒരായുസ് മുഴുവന് താന് സൂക്ഷിച്ചുവെച്ച നെല്‍വിത്തുകളാണ്. കൃഷിയില് ഗവേഷണം നടത്തുന്നവരും കാലാവസ്ഥയെക്കുറിച്ച് പഠിക്കുന്നവരും കൃഷി പരീക്ഷണങ്ങളെക്കുറിച്ചറിയാന് രാമനെ സമീപിക്കുന്നു. ഡല്‍ഹി ജവഹര്‍ലാല് നെഹ്‌റു യൂണിവേഴ്‌സിറ്റിയിലെ വിദ്യാര്‍ഥികളും രാമനെത്തേടിയെത്തിയിരുന്നു.\nകേട്ടുകേള്‍വി മാത്രമുള്ള നെല്‍വിത്തിനങ്ങള് തേടി വിദ്യാര്‍ഥികള് വയനാട്ടിലെത്തി. വിത്തിനങ്ങള് കുട്ടികളെ കാണിച്ച് സംശയങ്ങള്‍ക്ക് മറുപടി പറയുകയും സംവാദം നയിക്കുകയും ചെയ്ത ഈ കര്‍ഷകന് ഇന്ന് നിസ്സഹായനാണ്. അസുഖത്തെത്തുടര്‍ന്ന് ദീര്‍ഘദൂര യാത്രകള് നടത്താനും വിദ്യാര്‍ഥികള്‍ക്കിടയില് കൃഷിയെക്കുറിച്ചുള്ള ബോധവത്കരണം നടത്താനും കഴിയാത്തതിനാല് ആശങ്കപ്പെടുന്ന ഇദ്ദേഹത്തിന്റെ പ്രയത്‌നം കാര്‍ഷിക കേരളം തിരിച്ചറിയണം. സാമ്പത്തിക ലാഭത്തേക്കാള് പ്രകൃതി സംരക്ഷണത്തിന് പ്രാധാന്യം കൊടുക്കുന്ന ആദിവാസികര്‍ഷകരുടെ പൈതൃകം നിലനിര്‍ത്തണമെന്നതാണ് ഇദ്ദേഹം ഓര്‍മിപ്പിക്കുന്നത്.\nContent highlights: Cheruvayal Raman, Agriculture, Organic farming, Wayanad, Paddy field\nമേടത്തില് തുടങ്ങണം മഴക്കാല പച്ചക്കറിക്കൃഷി\nപച്ചക്കറി വിലക്കയറ്റവും ക്ഷാമവും അനുഭവപ്പെടുന്ന മഴക്കാലത്ത് വീട്ടുവളപ്പിലും ടെറസിലുമെല്ലാം ..\nജൈവകൃഷി ഒരു ശീലമാകട്ടെ; വീട്ടിലെ പച്ചക്കറി കൃഷി വിശേഷങ്ങളുമായി മോഹന്‍ലാല്\nകോവിഡ് കാലം കര്‍ഷകനാക്കി; വിജിത്ത് 'രക്തശാലി'യില് വിജയം കൊയ്യുന്നു\nകേരള കാര്‍ഷിക സര്‍വകലാശാലയില് പി.ജി. ഡിപ്ലോമ പ്രോഗ്രാമുകള്\nശാസ്ത്രീയ കേരകൃഷിക്ക് ഇ-കല്പ\nനെല്ലിക്ക കാന്‍ഡി, ഫ്രൂട്ട് സ്പ്രെഡ്...; ഭക്ഷ്യോത്പന്ന നിര്‍മാണ സാങ്കേതികവിദ്യകള് സൗജന്യമായി\nഒരുക്കാം മുറ്റത്തൊരു പോഷകത്തോട്ടം\nശ്രദ്ധിച്ചാല് വലിയ നഷ്ടം ഒഴിവാക്കാം; റബ്ബര്‍തോട്ടത്തിലെ തീ തടയാം


'പത്തൊന്‍പത് പട്ടത്തെങ്ങി'ലെ പരീക്ഷണം; ജനിതക രഹസ്യം കണ്ടെത്തി| Agriculture| Kasargod| Coconut | Mathrubhumi Online\nBy: വിനോയ് മാത്യു\nSeptember 24, 2017, 10:15 AM IST\nകാസര്‍കോട്: തെങ്ങിന്റെ പാരമ്പര്യ സ്വഭാവവിശേഷങ്ങള് നിര്‍ണയിക്കുന്ന ജനിതകഘടന ഇന്ത്യന് ശാസ്ത്രജ്ഞര് വേര്‍തിരിച്ചെടുത്തു. തേങ്ങ മുഖ്യവിളകളിലൊന്നായ കേരളത്തിന്റെ കാര്‍ഷികമേഖലയില് അനന്തസാധ്യതകള്‍ക്കു വഴിതുറക്കുന്നതാണ് ഈ കണ്ടുപിടിത്തം.\nകാസര്‍കോട് കേന്ദ്ര തോട്ടവിള ഗവേഷണ കേന്ദ്രത്തിലെയും ന്യൂഡല്‍ഹിയിലെ ദേശീയ തോട്ടവിള, ജനിതക സാങ്കേതികവിദ്യാ ഗവേഷേണ കേന്ദ്രത്തിലെയും ശാസ്ത്രജ്ഞരുടെ നേതൃത്വത്തിലാണ് കണ്ടെത്തല്.\nതെങ്ങിന്റെ ഉയരം, തേങ്ങയുടെ നിറം, വരാവുന്ന രോഗങ്ങള്, വെളിച്ചെണ്ണയുടെ അളവും ഗുണവും തുടങ്ങിയ അടിസ്ഥാനഘടകങ്ങള് നിര്‍ണയിക്കുന്ന മിക്ക ജീനുകളും ശാസ്ത്രജ്ഞര് തിരിച്ചറിഞ്ഞു.\nകാസര്‍കോട് കേന്ദ്ര തോട്ടവിള ഗവേഷണ കേന്ദ്രത്തില്‍നിന്ന് ഡയറക്ടര് ഡോ. പി. ചൗഡപ്പയടക്കം രണ്ടു ശാസ്ത്രജ്ഞര് മൂന്നുവര്‍ഷം നീണ്ട ഗവേഷണത്തില് പങ്കാളിയായി.\n'പത്തൊന്‍പത് പട്ടത്തെങ്ങ്' എന്നറിയപ്പെടുന്ന ചാവക്കാട് ഗ്രീന് ഡ്വാര്‍ഫ് (ചാവക്കാട് പച്ചക്കുള്ളന്) തെങ്ങിലായിരുന്നു പരീക്ഷണം. പല കോശങ്ങളെടുത്ത് ഓരോരുത്തര് ഓരോ ജീനുകളെ മനസ്സിലാക്കി ഒന്നിപ്പിച്ചു.\nതെങ്ങിന്റെ ഒരു കോശത്തില് 25,000 മുതല് 30,000 വരെ ജീനുകളുണ്ട്. മനുഷ്യന് 20,000 മുതല് 25,000 വരെ ജീനുകളാണുള്ളത്. ഒരുവര്‍ഷത്തിനകം ഗവേഷണഫലങ്ങള് കൃഷിയിടത്തില് പരീക്ഷിക്കുകയാണ് ലക്ഷ്യം.\nഅടുത്തമാസത്തോടെ അന്താരാഷ്ട്ര ജേണലിലും പ്രസിദ്ധപ്പെടുത്തും. ഇന്‍ഡൊനീഷ്യ, ചൈന, ഫിലിപ്പീന്‍സ്, സൗദി അറേബ്യ തുടങ്ങിയ രാജ്യങ്ങളും തെങ്ങിന്റെ ജനിതകഘടന കണ്ടെത്താനുള്ള ഗവേഷണത്തിലേര്‍പ്പെട്ടിട്ടുണ്ട്. അതിന്റെ ഫലം പുറത്തുവിട്ടിട്ടില്ല.\n* ഉത്പാദനക്ഷമത കൂട്ടാം\n* മനുഷ്യന്റെ ജനിതകഘടന കണ്ടെത്തിയത് രോഗപ്രതിരോധത്തിലും മരുന്നുഗവേഷണത്തിലും സാധ്യതകള് തുറന്നതുപോലെതന്നെയുള്ള നേട്ടം\n* തൈകളെ അവയുടെ സ്വഭാവം നോക്കി ഉയരം കുറഞ്ഞത്-കൂടിയത്, കൂടുതല് എണ്ണയുള്ള തേങ്ങ കായ്ക്കുന്നത്, പച്ച-മഞ്ഞ നിറമുള്ളത്, രോഗം വരാവുന്നത് എന്നിങ്ങനെ തരംതിരിക്കാം. അങ്ങനെ ഏറ്റവും ഉത്പാദനക്ഷമതയുള്ള ഇനത്തിന്റെ തൈ തിരഞ്ഞെടുത്തു നടാം. രോഗസാധ്യതയുള്ളത് ഒഴിവാക്കാം.\n* മലേഷ്യ, അവരുടെ മുഖ്യവിളയായ എണ്ണപ്പനയുടെ ജനിതകഘടന നാലുവര്‍ഷം മുമ്പ് കണ്ടെത്തിയിരുന്നു. അതിനുശേഷം കൂടുതല് എണ്ണ കിട്ടുന്ന തൈകള് മാത്രം വളര്‍ത്തുകയും ശേഷി കുറഞ്ഞവ ഒഴിവാക്കുകയും ചെയ്തു. ഇതുവഴി വന് സാമ്പത്തികനേട്ടമുണ്ടായി. കേരളത്തിനും ഈ പാത പിന്തുടരാം.\n* സങ്കരയിനം തൈകളുടെ ഉത്പാദനത്തിന് ചുരുങ്ങിയ കാലം മതി. ഇപ്പോള് 14 വര്‍ഷമെടുക്കുന്നുണ്ട്.\n* കൃത്രിമ പരാഗണം വഴി ഉത്പാദിപ്പിച്ച തേങ്ങയില് നിന്ന് തൈയുണ്ടാക്കി അത് വലുതാകുമ്പോള് ഫലമെടുത്ത് വിശകലനം ചെയ്യുകയായിരുന്നു ഇത്രയും കാലം. ഇനി തൈ ആയിരിക്കുമ്പോള്‍തന്നെ ഗുണം കൃത്യമായി അറിയാം.\n* ഇന്ത്യയിലെ വിവിധ ഗവേഷണ കേന്ദ്രങ്ങളിലായി 454 ഇനം തെങ്ങുകളുടെ വിത്തുശേഖരമുണ്ട്. പല ഗുണങ്ങളുള്ള ഇവയുടെ സങ്കരയിനങ്ങള് ഇനി അതിവേഗം പരീക്ഷിക്കാം.


വേരിനും കാണ്ഡത്തിനും സുഗന്ധമുണ്ട്. ഒരു മീറ്റർ മുതൽ രണ്ടു മീറ്റർ വരെ ഉയരത്തിൽ വളരുന്ന ചിരസ്ഥായി ഔഷധി. കാണ്ഡം വിരലിന്റെ വണ്ണമുള്ളതും ബലിഷ്ഠവുമാണ്. ഇലകൾ വലുതും പരന്നു വിരിഞ്ഞതുമാണ്. ഇലകളുടെ അറ്റം ക്രമരഹിതമായ പല്ലുകൾ പോലെയുള്ളതാണ്. ഇലകളുടെ ചുവടറ്റം കാണ്ഡത്തെ പൊതിഞ്ഞിരിക്കും. പൂങ്കുല മുണ്ഡമഞ്ജരി (തല പോലെയുള്ള പൂങ്കുല). പുഷ്പങ്ങൾക്ക് നീല കലർന്ന വയലറ്റ് നിറമാണ്. ഫലങ്ങളിൽ രോമാവരണമുണ്ട്. വിത്ത് ചെറുതും പതുങ്ങിപ്പരന്നതുമാണ്. വേര് തടിച്ചതും സുഗന്ധമുള്ളതും എളുപ്പം ഒടിയുന്നതുമാണ്. അവ വർഷങ്ങളോളം മണ്ണിൽ നശിക്കാതെ കിടക്കുകയും അനുകൂല പരിതഃസ്ഥിതിയിൽ മുളയ്കുകയും ചെയ്യും. വേരാണ് കൊട്ടം എന്ന പേരിൽ അറിയപ്പെടുന്നത്. വെള്ള കൊട്ടം എന്ന പേരിലും അത് അറിയപ്പെടുന്നു.\nPosted by Aups Chittilanchery at 04:47\nLabels: കൊട്ടം, വെള്ള കൊട്ടം


India win toss, invite Zimbabwe to bat first - Malayalam MyKhel\n» ഹരാരെ ഏകദിനത്തില് ഇന്ത്യയ്ക്ക് ബൗളിംഗ്; മലയാളിതാരം കരുണ് നായര്‍ക്ക് അരങ്ങേറ്റം!\nPublished: Saturday, June 11, 2016, 12:32 [IST]\nഹരാരെ: ഇന്ത്യന് ഏകദിന ടീമില് മറ്റൊരു മലയാളി കൂടി അരങ്ങേറ്റം കുറിച്ചു. മറുനാടന് മലയാളി താരമായ കരുണ് നായരാണ് ഇന്ത്യയ്ക്ക് വേണ്ടി അരങ്ങേറിയത്. ഹരായെയില് സിംബാബ്‌വെയ്‌ക്കെതിരായ ഒന്നാം ഏകദിനത്തിലാണ് കരുണിന് ടീമില് ഇടം കിട്ടിയത്. ടിനു യോഹന്നാനും ശ്രീശാന്തിനും ശേഷം ഇന്ത്യന് ക്രിക്കറ്റിലെ പുതിയ മലയാളി പ്രതീക്ഷയാണ് കരുണ് നായര്.\nമലയാളിയാണെങ്കിലും കേരളത്തിന് വേണ്ടിയല്ല കരുണ് ക്രിക്കറ്റ് കളിക്കുന്നത്. കര്‍ണാടകത്തില് ജീവിക്കുന്ന കരുണ് രഞ്ജിയിലും കര്‍ണാടകയെ തന്നെയാണ് പ്രതിനിധീകരിക്കുന്നത്. രഞ്ജി ട്രോഫി ഫൈനലില് ട്രിപ്പിള് സെഞ്ചുറി നേടിയ ചരിത്രവും കരുണിന്റെ പേരിലുണ്ട്. ഐ പി എല്ലില് മുമ്പ് രാജസ്ഥാന് റോയല്‍സിന് വേണ്ടി കളിച്ചു. ഇപ്പോള് ഡല്‍ഹി ഡെയര്‍ഡെവിള്‍സിന്റെ താരമാണ്.\nഈ രണ്ട് ടീമുകളിലും കരുണിനൊപ്പം ഉണ്ടായിരുന്ന സഞ്ജു സാംസനാണ് ഇന്ത്യന് ടീമില് അവസരം കാത്തിരിക്കുന്ന മറ്റൊരു മലയാളി. ഐ പി എല്ലിന് പിന്നാലെ നടക്കുന്ന പര്യടനം ആയതിനാല് പ്രമുഖ താരങ്ങള്‍ക്ക് വിശ്രമം നല്‍കാനായിരുന്നു ബി സി സി ഐയുടെ തീരുമാനം. അങ്ങനെയാണ് കരുണിന് ടീമിലേക്ക് വിളി വന്നത്. മുന്‍പ് ശ്രീലങ്കന് പര്യടനത്തിനുള്ള ഇന്ത്യന് ടെസ്റ്റ് ടീമിലെത്തിയെങ്കിലും അവസാന ഇലവനില് സ്ഥാനം കിട്ടിയില്ല.\nഹരാരെ ഏകദിനത്തില് കരുണ് നായര്‍ക്കൊപ്പം എല് രാഹുല്, യുവേന്ദ്ര ചാഹല് എന്നിവരും അരങ്ങേറ്റം കുറിക്കുന്നുണ്ട്. സിംബാബ്‌വെയ്‌ക്കെതിരായ ഒന്നാം ഏകദിനത്തില് ടോസ് നേടിയ ഇന്ത്യന് ക്യാപ്റ്റന് എം എസ് ധോണി ബൗളിംഗ് തിരഞ്ഞെടുക്കുകയായിരുന്നു. രോഹിത് ശര്‍മ, വിരാട് കോലി, ധവാന്, റെയ്‌ന തുടങ്ങിയ പ്രമുഖര് ടീമിലില്ല. കെ എല് രാഹുല് - മനീഷ് പാണ്ഡെ എന്നിവരാകും ഓപ്പണ് ചെയ്യുക.\n39 min ago പ്രോ കബഡി ലീഗ് കൂടുതല് ആവേശകരമാകും; പുതിയ ഫോര്‍മാറ്റിനെ സ്വാഗതം ചെയ്ത് ടീമുകള്\n1 hr ago ടൈയെങ്കില് ബൗണ്ടറി നിയമം... പകരം ഇത് പരീക്ഷിക്കൂ, വിജയികളുറപ്പെന്നു സച്ചിന്\n2 hrs ago മൗറീസ്യോ പൊച്ചറ്റീനോയുടെ മകന് ടോട്ടനവുമായി കരാര് പുതുക്കി\n2 hrs ago പരിക്ക് ഭേദമായി; നെയ്മര് പി.എസ്.ജിക്കൊപ്പം പരിശീലനം ആരംഭിച്ചു\nNews കെ എസ് യു രാഷ്ട്രീയത്തിന്റെ അപക്വതയിൽ നിന്ന് അല്പമെങ്കിലും വളരണം; ആന്‍റണിയെ വെല്ലുവിളിച്ച് വിപി സാനു\nRead more about: ipl2016 ipl9delhi daredevils karun nair virat kohli sanju samson സഞ്ജു സാംസണ് വിരാട് കോലി കരുണ് നായര് ഐപിഎല് 2016 ഐപിഎല് 9\nStory first published: Saturday, June 11, 2016, 12:32 [IST]


കടിച്ച പാമ്പിനെ ചവച്ചരച്ച് 65കാരന്; ചികിത്സ തേടാതെ ദാരുണാന്ത്യം\nHomeObituaryകടിച്ച പാമ്പിനെ ചവച്ചരച്ച് 65കാരന്; ചികിത്സ തേടാതെ ദാരുണാന്ത്യം\nമദ്യപിച്ച ശേഷം വീട്ടിലേക്ക് മടങ്ങുന്ന വഴി കാലില് കടിച്ച പാമ്പിനെ ചവച്ചരച്ച് 65കാരന്. ബിഹാറിലെ നളന്ദ ജില്ലയിലെ മാധോപൂര് ദി ഗ്രാമത്തിലാണ് അതിവിചിത്രമായ സംഭവം നടന്നത്.[www.malabarflash.com]\nരാമ മഹ്തോ എന്ന അറുപത്തഞ്ചുകാരനാണ് വിഷപ്പാമ്പിനെ ചവച്ചരച്ചുകൊന്നത്. ശംഖുവരയന് പാമ്പായിരുന്നു ഇയാളെ കടിച്ചത്. പാമ്പുകടിയേറ്റതിന്‍റെ ദേഷ്യത്തില് മദ്യലഹരിയിലായിരുന്നു രാമ പാമ്പിനെ കയ്യിലെടുത്ത് ചവയ്ക്കാന് തുടങ്ങി.\nഇന്ത്യന് ഉപദ്വീപില് സര്‍വ്വസാധാരണമായി കാണപ്പെടുന്ന മാരക വിഷമുള്ള പാമ്പുകളിലൊന്നാണ് ശംഖുവരയന്. ഇന്ത്യയിലും ബംഗ്ലാദേശിലും പാമ്പുകടിയേറ്റുണ്ടാകുന്ന അപകടങ്ങളില് ഏറെയും ശംഖുവരയന്‍റേതെന്നാണ് കണക്കുകള്. എല്ലാ വര്‍ഷവും 4000ത്തിലധികം ആളുകള്‍ക്ക് ബിഹാറില് പാമ്പുകടിയേല്‍ക്കുന്നുണ്ടെന്നാണ് കണക്കുകള്. പാമ്പുകടിയേറ്റ് കഴിഞ്ഞ രണ്ട് ദശാബ്ദത്തിനുള്ളില് മരിച്ചിട്ടുള്ളവരില് ഏറിയ പങ്കും 30നും 69നും ഇടയില് പ്രായമുള്ളവരാണ്.


Bollywood – Page 19 – East Coast Movies & Entertainments News\nഅതീവ ഗ്ലാമറസായി മന്ദിര ബേദി!; ചിത്രങ്ങള് വൈറല്\nടിവി അവതാരകയും പ്രശസ്ത ജേണലിസ്റ്റുമായ 46-കാരിയായ മന്ദിര ബേദിയുടെ ചിത്രങ്ങളാണ് സോഷ്യല് മീഡിയയിലെ പ്രധാന ചര്‍ച്ച വിഷയം. അതീവ ഗ്ലാമറസ് ലുക്കില് വ്യായാമത്തില് ഏര്‍പ്പെടുന്ന മന്ദിര ബേദിയുടെ…\nരൺബീറിന്റെ പുതിയ പ്രണയത്തില് മുന് കാമുകി കത്രീനയുടെ പ്രതികരണം!\nബോളിവുഡ് താരം രൺബീര് കപൂര് നടി ആലിയയുമായുള്ള തന്റെ പ്രണയം വെളിപ്പെടുത്തിയിരിക്കുകയാണ്. ഈ ബന്ധത്തില് താന് വളരെയധികം സന്തോഷവാനായിരിക്കുന്നുവെന്നും നടന് കഴിഞ്ഞ ദിവസം പറഞ്ഞിരുന്നു. എന്നാല് പാപ്പരാസികളുടെ…\nസിനിമയിൽ 30 വർഷം പിന്നിടുന്ന അഭിനയ പ്രതിഭ “അമീർഖാൻ”\nഹിന്ദി സിനിമാലോകത്തെ ‘മിസ്റ്റർ പെർഫക്ഷനിസ്റ്റ്’ അമീർഖാൻ ബോളിവുഡിലെത്തിയിട്ട് 30 വർഷം. എക്കാലത്തെയും സൂപ്പർഹിറ്റ് ചിത്രങ്ങളായ “ഗജനി, ത്രീ ഇഡിയറ്റ്സ്, താരേ സമീൻ പർ, ദംഗൽ, സീക്രട്ട് സൂപ്പർസ്റ്റാർ…\nബോളിവുഡിലെ യുവ നടി തപ്സി പന്നുവാണ് ഗോസിപ്പ് കോളങ്ങളിലെ ചര്‍ച്ച. നവാസുദ്ധീന് സിദ്ദിഖിയോടൊപ്പം അഭിനയിക്കാന് പറ്റില്ലെന്നു പറഞ്ഞു തപ്സി ഹണി ട്രെഹന്റെ ചിത്രം ഉപേക്ഷിച്ചതായി വാര്‍ത്തകള്. എന്നാല്…\nഎന്നെ ചുംബിച്ചത് നയന്‍താരയുടെ ധീരമായ നിലപാട്; ചിമ്പു\nകൂടുതല് സെക്സിയായി ജാന്‍വി; വൈറലായി പുതിയ ഫോട്ടോ ഷൂട്ട്\nഅടുത്തിടെ ഒരു പ്രമുഖ മാസികയ്ക്കായി ജാന്‍വി നടത്തിയ ഫോട്ടോഷൂട്ട് സോഷ്യല് മീഡിയയില് വലിയ ചര്‍ച്ചയായിരിക്കുകയാണ്. ജാന്‍വിയുടെ കസിന് സോനം കപൂര് ആണ് ജാന്‍വിയുടെ ചൂടന് ഫോട്ടോ സോഷ്യല്…\nമകളുമായുള്ള ചിത്രം; ആമിര് ഖാനെ തിരുത്തി സോഷ്യല് മീഡിയ!\nകഴിഞ്ഞ ദിവസം ആമിര് ഖാന് സോഷ്യല് മീഡിയയില് പങ്കുവെച്ച ചിത്രത്തിനെതിരെ സോഷ്യല് മീഡിയയില് വിമര്‍ശനം. ഫുട്ബോള് മൈതാനത്ത് മകള് ഇറ ഖാനൊപ്പം ആമിര് ഗുസ്തി പിടിക്കുന്ന ഫോട്ടോയാണ്…\nഅതീവ ഗ്ലാമറസ് വേഷത്തില് സ്വര ഭാസ്കര്; ആരാധകര് മാത്രമല്ല സഹ താരങ്ങളും ഞെട്ടലില്\nവീണ്ടും നടി സ്വര ഭാസ്കര് വിവാദത്തില്. ഇറക്കം കുറഞ്ഞ വസ്ത്രം ധരിച്ച് പൊതു പരിപാടികള് പങ്കെടുക്കുന്നതിലൂടെ വിവാദത്തിലായ നടിയാണ് സ്വര. കഴിഞ്ഞ ദിവസം വീരേ ദി വെഡ്ഡിങ്ങ്…\nഅഞ്ചു മിനിട്ടോളം നീണ്ട ആ അപമാനത്തിനു സംവിധായകന്റെ ഒത്താശയുണ്ടായിരുന്നു; നടി രേഖ തുറന്നു പറയുന്നു\nബോളിവുഡിലെ വിവാദനായികയാണ് രേഖ. വിവാഹ പൂര്‍വ്വ ലൈംഗിക ബന്ധം മുതല് അമിതാഭ് ബച്ചനുമായുള്ള പ്രണയം വരെയുള്ള വിവാദങ്ങളില് നിറഞ്ഞു നിന്ന നടി ‘രേഖ: അണ് ടോള്‍ഡ് സ്‌റ്റോറി’…\nഅടുത്തിരുന്ന പ്രായമായ ഒരു മനുഷ്യനാണ് തന്നെ ലൈംഗികമായി ഉപദ്രവിച്ചത്; നടിയുടെ വെളിപ്പെടുത്തല്\nസമൂഹത്തില് സ്ത്രീകള്‍ക്ക് നേരെയുള്ള അതിക്രമം വര്‍ദ്ധിച്ചു വരുകയാണ്. സിനിമാ മേഖലയില് മാത്രമല്ല പൊതുവിടത്തിലും സ്ത്രീകളും കുട്ടികളും ഒരുപോലെ ചൂഷണം ചെയ്യപ്പെടുന്ന വാര്‍ത്തകള് ദിനം പ്രതി പുറത്തുവരുകയാണ്. ടെലിവിഷൻ…